
[bookmark: _Toc64566818]Περίληψη
Η παρούσα διπλωματική εργασία εξετάζει το φαινόμενο της εισαγωγής κι εγκατάστασης των ξενικών ειδών στα ελληνικά θαλάσσια ύδατα, το οποίο αποτελεί μια αυξανόμενη περιβαλλοντική πρόκληση που έχει λάβει ιδιαίτερη σημασία τις τελευταίες δεκαετίες λόγω της συνεχιζόμενης κλιματικής αλλαγής. Τα θαλάσσια ξενικά είδη, τα οποία εισέρχονται είτε εκούσια είτε ακούσια μέσω ανθρωπίνων δραστηριοτήτων, αποτελούν τις τελευταίες δεκαετίες έναν από τους σημαντικότερους παράγοντες υποβάθμισης της βιοποικιλότητας, αλλά και σοβαρής πίεσης στα θαλάσσια οικοσυστήματα της Μεσογείου. Στόχος της εργασίας είναι η καταγραφή της παρούσας κατάστασης, η ανάλυση της εισαγωγής και της δυναμικής εξάπλωσης, καθώς και η αξιολόγηση των οικολογικών και περιβαλλοντικών επιπτώσεων των ειδών αυτών στη δομή και τη λειτουργία των οικολογικών κοινοτήτων.
Για τον σκοπό αυτό, πραγματοποιήθηκε μια βιβλιογραφική ανασκόπηση της διεθνούς επιστημονικής βιβλιογραφίας, ενσωματώνοντας δεδομένα από τις τελευταίες δεκαετίες. Μέσα από την ανάλυση των διαθέσιμων πηγών, έχει γίνει καταγραφή μιας σταθερής αύξησης του αριθμού των ξενικών ειδών. Τα ευρήματα έδειξαν ότι η παρουσία των συγκεκριμένων ειδών έχει επιφέρει σημαντικές οικολογικές μεταβολές, οι οποίες περιλαμβάνουν την εκτόπιση των ενδημικών ειδών από τους φυσικούς τους βιοτόπους, τις μεταβολές στις τροφικές αλυσίδες, την υποβάθμιση των ενδιαιτημάτων, καθώς και την απώλεια της βιοποικιλότητας.
Η συγκεκριμένη μελέτη τονίζει την ανάγκη για μια ολοκληρωμένη στρατηγική διαχείρισης, στην οποία περιλαμβάνονται η ενίσχυση της συστηματικής παρακολούθησης, η ανάπτυξη βάσεων δεδομένων, αυστηρότεροι έλεγχοι της εισαγωγής των ειδών, προγράμματα ενημέρωσης αλλά και η συνεργασία όλων των επιστημονικών και θεσμικών φορέων που εμπλέκονται. Η κατανόηση των μηχανισμών εξάπλωσης και των επιπτώσεων των ξενικών ειδών στο οικοσύστημα αποτελεί πολύ σημαντικό βήμα για την προστασία και τη διαχείριση των  θαλάσσιων οικοσυστημάτων της Ελλάδας με βιώσιμο τρόπο.

Invasive Species and Their Impact on Greece’s Aquatic Ecosystems

Angelos Mylonas

[bookmark: _Toc64566819]Abstract
This thesis examines the phenomenon of the introduction and establishment of alien species in the Greek marine waters, a growing environmental challenge that has intensified over recent decades due to increased human activities and ongoing climate change. Marine alien species, which enter either intentionally or unintentionally through human activities, have been in recent decades one of the most important factors in the degradation of biodiversity, as well as in serious pressure on the marine ecosystems of the Mediterranean. The aim of this study is to record the current situation, to analyze the introduction and dynamic spread and to evaluate the ecological and environmental impacts of these species on the structure and function of ecological communities.
For this purpose, a systematic literature review of international scientific literature was carried out, incorporating data from the last decades. Through the analysis of the available resources, a steady increase in the number of alien species has been recorded. The findings showed that the presence of these species has brought about significant ecological changes, which include the displacement of endemic species from their natural habitats, changes in food chains, habitat degradation and the loss of biodiversity.
This thesis highlights the pressing need for an integrated management strategy, which will include the strengthening of systematic monitoring, the development of databases, stricter controls on the import of species, information programs and the cooperation of all scientific and institutional stakeholders that are involved. Understanding the spread mechanisms and impacts of alien species on the ecosystem is a very important step for the protection and management of Greece’s marine ecosystems in a sustainable manner.

Το πρόβλημα των ξενικών ειδών
Η ραγδαία παγκοσμιοποίηση, η ταχεία αύξηση των δραστηριοτήτων που προκαλούνται από τον άνθρωπο και η παγκόσμια κλιματική αλλαγή έχουν οδηγήσει τις δύο τελευταίες δεκαετίες σε αύξηση της μετακίνησης οργανισμών πέρα από τα όρια της φυσικής γεωγραφικής τους εξάπλωσης (Blackburn et al., 2011). Ως αποτέλεσμα, τα ξενικά είδη αναγνωρίζονται επισήμως ως ένας από τους πιο σημαντικούς παράγοντες απώλειας της βιοποικιλότητας και αρνητικών οικολογικών επιπτώσεων, ιδίως στα θαλάσσια οικοσυστήματα (Pyšek et al., 2020·Simberloff et al., 2013).
Η βιολογική εισβολή αποτελεί ένα δυναμικό φαινόμενο που ακολουθείται από πολλά στάδια και περιλαμβάνει τη μεταφορά, την εισαγωγή, την εγκατάσταση και την εξάπλωση των ειδών στα νέα οικοσυστήματα (Blackburn et al., 2011). Η επιτυχία των ξενικών ειδών εξαρτάται σε μεγάλο βαθμό από την ικανότητά τους να προσαρμόζονται σε διαφορετικές περιβαλλοντικές συνθήκες, να αξιοποιούν διαφορετικούς πόρους και να ανταγωνίζονται με αποτελεσματικό τρόπο τα αυτόχθονα είδη (Papacostas et al., 2017).

1.2 Η σημασία του για την Ελλάδα και τη Μεσόγειο 
Η Μεσόγειος συγκαταλέγεται στα πλέον επιβαρυμένα θαλάσσια οικοσυστήματα παγκοσμίως όσον αφορά την παρουσία των ξενικών ειδών, η οποία έχει λάβει εκτεταμένες διαστάσεις (Zenetos et al., 2010). Η γεωγραφική της θέση, σε συνδυασμό με τη λειτουργία διαφόρων τεχνητών διαύλων, όπως είναι η ναυτιλία, η υδατοκαλλιέργεια και η Διώρυγα του Σουέζ, έχουν δημιουργήσει ευνοϊκές συνθήκες για τη συνεχή είσοδο κι εγκατάσταση ξενικών οργανισμών, ιδιαίτερα από την Ερυθρά Θάλασσα. Το φαινόμενο αυτό, γνωστό ως Λεσσεψιανή μετανάστευση, έχει οδηγήσει ουσιαστικά στη μεταβολή των οικοτόπων, στην αλλαγή της δομής των θαλάσσιων κοινοτήτων, οδηγώντας με αυτό τον τρόπο σε αναδιάρθρωση των τροφικών πλεγμάτων και προκαλώντας μεταβολή στη λειτουργία των οικοσυστημάτων (Occhipinti-Ambrogi & Galil, 2010·Katsanevakis et al. 2014).
Στον ελληνικό θαλάσσιο χώρο, η αυξανόμενη παρουσία των ξενικών ειδών συνιστά ένα πολυδιάστατο πρόβλημα με οικολογικές, οικονομικές και κοινωνικές επιπτώσεις στους τομείς των οικοσυστημικών υπηρεσιών, της οικονομίας και της ανθρώπινης υγείας (Arianoutsou et al., 2023). Η εισαγωγή κι εγκατάσταση ξενικών ειδών που παρουσιάζουν αυξημένη βιομάζα αποκτούν υψηλή ικανότητα προσαρμογής σε νέες περιβαλλοντικές συνθήκες και ανταγωνίζονται αποτελεσματικά τα αυτόχθονα είδη, με αποτέλεσμα να τα εκτοπίζουν και να τροποποιούνται οι οικολογικές διεργασίες (Corrales et al., 2020). 
Στο πλαίσιο αυτό, η κατανόηση των μηχανισμών εισαγωγής, εγκατάστασης κι εξάπλωσης των ξενικών ειδών καθώς και η αξιολόγηση των επιπτώσεών τους, καθίσταται απαραίτητη προϋπόθεση για τη διαμόρφωση αποτελεσματικών στρατηγικών αντιμετώπισης και πρόληψης (Lockwood et al., 2013). Παράλληλα, η σύνθεση και η κριτική αξιολόγηση της υπάρχουσας γνώσης είναι ιδιαίτερα σημαντική, καθώς διαδραματίζει καθοριστικό ρόλο στην ανάδειξη των βασικών τάσεων της έρευνας.


1.3 Σκοπός και στόχοι της εργασίας
Η παρούσα διπλωματική εργασία επιχειρεί να διερευνήσει το φαινόμενο της εισαγωγής, εγκατάστασης κι εξάπλωσης των ξενικών ειδών στη Μεσόγειο Θάλασσα, με ιδιαίτερη έμφαση στον ελληνικό χώρο. Πιο αναλυτικά, μέσα από τη μέθοδο της βιβλιογραφικής ανασκόπησης αναδεικνύεται η προσπάθεια συνολικής αποτύπωσης του φαινομένου και η ανάδειξη της σημασίας του για τη διατήρηση της θαλάσσιας βιοποικιλότητας και τη βιώσιμη διαχείριση των θαλάσσιων οικοσυστημάτων.

1.4 Δομή της εργασίας 
Σε σχέση με τις επιμέρους ενότητες της εργασίας, αρχικά γίνεται προσπάθεια αποσαφήνισης της έννοιας των «ξενικών ειδών». Στη συνέχεια, γίνεται μια κατηγοριοποίηση των ειδών με βάση το είδος της προέλευσής τους και της δυναμικής εξάπλωσής τους. Επιπλέον, περιγράφονται οι μηχανισμοί εισαγωγής των ειδών και των σταδίων, μέσω των οποίων εξελίσσεται η εισβολή των ξενικών ειδών. Επιπρόσθετα, η εργασία προχωράει στην αναφορά των οικολογικών μηχανισμών που συμβάλλουν στην επιτυχία εγκατάστασης των ξενικών ειδών. Στο επόμενο μέρος, περιγράφεται ο μεθοδολογικός σχεδιασμός της εργασίας (βάσεις αναζήτησης, κριτήρια επιλογής μελετών). Τέλος, παρουσιάζονται συγκεντρωτικά τα κύρια αποτελέσματα της βιβλιογραφικής ανασκόπησης και ολοκληρώνεται η εργασία με τα κυριότερα συμπεράσματα.

[bookmark: _Toc458166044]Βασικός στόχος του παρόντος θεωρητικού πλαισίου είναι η συγκρότηση της εννοιολογικής και επιστημονικής βάσης που απαιτείται για την κατανόηση του φαινομένου της εισαγωγής, εξαγωγής και εγκατάστασης των ξενικών ειδών στα υδάτινα οικοσυστήματα του ελληνικού και μεσογειακού χώρου. Μέσω της αποσαφήνισης βασικών εννοιών, της παρουσίασης των σταδίων της βιολογικής εισβολής και της ανάλυσης των οικολογικών μηχανισμών επιτυχίας των ξενικών ειδών, το θεωρητικό μέρος αποτελεί το απαραίτητο υπόβαθρο για την ερμηνεία των ευρημάτων της μελέτης που ακολουθούν. Στο πλαίσιο της παρούσας εργασίας, εκτός των ξενικών ειδών, παρουσιάζονται και τα αυτόχθονα είδη ψαριών, τα οποία δεν εξετάζονται ως αντικείμενο εισβολής, αλλά αξιοποιούνται συγκριτικά, ώστε να αποδοθεί πληρέστερα το οικολογικό και βιογεωγραφικό πλαίσιο των ελληνικών υδάτινων οικοσυστημάτων. Η συμπερίληψή τους διευκολύνει την κατανόηση των διαφορών στη δυναμική των πληθυσμών, στις οικολογικές απαιτήσεις και στις πιέσεις που δέχονται τα εγγενή είδη σε σχέση με τα ξενικά, ενισχύοντας τη συνολική ερμηνεία των αποτελεσμάτων της μελέτης.

[bookmark: _Toc64566834]2.1 Ορισμοί των «ξενικών ειδών»
Η έννοια των ξενικών ειδών αποτελεί τα τελευταία χρόνια κεντρικό πεδίο επιστημονικής και θεσμικής συζήτησης τα τελευταία χρόνια, καθώς αποτελούν ένα από τα σημαντικότερα προβλήματα που απειλούν τη βιοποικιλότητα σε παγκόσμιο επίπεδο. Οι Pyšek et al. (2020) ορίζουν τα ξενικά είδη ως εκείνα, των οποίων η παρουσία σε μια περιοχή οφείλεται σε ανθρώπινες δραστηριότητες, εκούσιες ή ακούσιες, που τους επέτρεψαν να ξεπεράσουν φυσικά γεωγραφικά εμπόδια. Ορισμένα εγκαθίστανται με επιτυχία στο νέο τους περιβάλλον, σχηματίζοντας αυτοσυντηρούμενους πληθυσμούς. Αντίθετα, ένα υποσύνολο αυτών εξαπλώνεται γρήγορα σε σημαντικές αποστάσεις από τον τόπο εισαγωγής τους, διαταράσσοντας με αυτό τον τρόπο τη δομή και τη λειτουργία των οικοσυστημάτων.
Καθώς ορισμένοι ορισμοί αφορούν γενικά τα ξενικά είδη, άλλοι εστιάζουν ειδικότερα στα εισβλητικά ξενικά είδη (invasive alien species), δηλαδή εκείνα που έχουν τεκμηριωμένες αρνητικές επιπτώσεις. Σύμφωνα με τη Διεθνή Ένωση για τη Διατήρηση της Φύσης (International Union for Conservation of Nature–IUCN) ξενικά είδη ορίζονται ως οργανισμοί των οποίων η εισαγωγή πραγματοποιείται σε περιοχές εκτός του φυσικού τους εύρους εξάπλωσης και τα οποία παρουσιάζουν αρνητικές επιπτώσεις στην τοπική βιοποικιλότητα, στις οικοσυστημικές υπηρεσίες και στην ανθρώπινη οικονομία και ευημερία. Παρ’ όλα αυτά δεν έχουν όλα τα ξενικά είδη τεκμηριωμένες αρνητικές επιπτώσεις. Ορισμένα από αυτά πιθανώς να είναι ουδέτερα για τα αυτόχθονα είδη ή για τους ανθρώπους (Bacher et al., 2025).
Αντίστοιχα, σύμφωνα με το Εκτελεστικό Διάταγμα των Ηνωμένων Πολιτειών (Executive Order 13112, 1999) τα ξενικά είδη προσδιορίζονται ως εκείνα των οποίων η εισαγωγή ενδεχομένως να προκαλέσει οικονομική ή περιβαλλοντική ζημιά ή βλάβη στην ανθρώπινη υγεία (Meyerson & Mooney, 2007). Οι Corrales et al. (2020) περιγράφουν τα ξενικά είδη ως εκείνα που προκαλούν αρνητικές συνέπειες στη βιοποικιλότητα, όπως αλλαγές στη γενετική ποικιλομορφία των αυτόχθονων πληθυσμών έως και την εξαφάνιση των ειδών και την αλλοίωση ολόκληρων οικοσυστημάτων. Οι επιπτώσεις αυτές επεκτείνονται και στις οικοσυστημικές υπηρεσίες, επηρεάζοντας τη λειτουργικότητα και ανθεκτικότητα των οικοσυστημάτων. Ωστόσο είναι βασικό να εξεταστεί ο τρόπος με τον οποίο γίνεται η κατηγοριοποίηση των ειδών ανάλογα με την προέλευση και τη δυναμική εξάπλωσής τους  που είναι απαραίτητη για την κατανόηση της ποικιλίας των μορφών με τις οποίες εμφανίζονται στα οικοσυστήματα και της δυναμικής της εξάπλωσής τους.

[bookmark: _Toc458166045][bookmark: _Toc64566835]2.2 Κατηγοριοποίηση των ειδών με βάση το είδος προέλευσης και τη δυναμική εξάπλωσης
Οι Sarat et al. (2015) προτείνουν ένα ευρύ φάσμα όρων που περιλαμβάνουν τα αυτόχθονα ή εγγενή είδη, τα ξένα ή αλλοδαπά, τα εισαγόμενα, τα διαδεδομένα και τα εισβλητικά είδη.
[bookmark: _Toc64566836]2.2.1  Εισβλητικά ξενικά είδη
[bookmark: _Toc455680250]Ως εισβλητικά ξενικά είδη ορίζονται εκείνα που απειλούν τα οικοσυστήματα, τους οικοτόπους και τα αυτόχθονα είδη, ύστερα από την εισαγωγή και εγκατάστασή τους σε ένα νέο περιβάλλον, παρουσιάζοντας αρνητικές επιπτώσεις στις οικοσυστημικές υπηρεσίες και στους κοινωνικοοικονομικούς και υγειονομικούς τομείς. Ωστόσο, έχει προταθεί ότι ο όρος «εισβλητικοί ξενικοί οργανισμοί» είναι πιο ακριβής, επειδή ο όρος «είδη» περιλαμβάνει τους πληθυσμούς, τόσο εκείνους που ζουν στην αρχική περιοχή κατανομής όσο και αυτούς που έχουν εισαχθεί στη νέα περιοχή.
2.2.2 Αυτόχθονα ή εγγενή είδη 
Ως αυτόχθονα ή εγγενή θεωρούνται τα είδη, τα οποία υπάρχουν φυσικά σε μια δεδομένη γεωγραφική περιοχή για μακρό χρονικό διάστημα, χωρίς ανθρώπινη παρέμβαση. Κρίνεται αναγκαίο να υπογραμμιστεί ότι τα ενδημικά είδη αποτελούν υποσύνολο των αυτόχθονων ειδών και χαρακτηρίζονται από αυστηρά περιορισμένη γεωγραφική εξάπλωση, η οποία συνδέεται με συγκεκριμένες υδρολογικές λεκάνες και οικοσυστήματα. Αντιθέτως, τα αυτόχθονα είδη μπορούν να κατανεμηθούν σε περισσότερες γεωγραφικές περιοχές, χωρίς όμως η παρουσία τους να οφείλεται σε ανθρώπινη εισαγωγή. Η σαφής διάκριση των όρων αυτών είναι κρίσιμο σημείο για την ορθή ερμηνεία της σύνθεσης των ιχθυοκοινοτήτων και των επιπτώσεων που προκαλεί η παρουσία των ξενικών ειδών στα φυσικά οικοσυστήματα.

2.2.3 Ξένα, αλλοδαπά ή εξωγενή είδη
Ξένα ή αλλοδαπά χαρακτηρίζονται τα είδη τα οποία μεταφέρονται, ακούσια ή εκούσια μέσω ανθρωπίνων δραστηριοτήτων σε περιοχές εκτός του αρχικού τους εύρους κατανομής. Θεωρούνται αλλοδαπά όταν εγκαθίστανται και δημιουργούν μακροπρόθεσμους πληθυσμούς εκτός του φυσικού τους εύρους εξάπλωσης.

2.2.4 Εισαγόμενα είδη 
Ως εισαγόμενα περιγράφονται τα είδη που εισάγονται από τον άνθρωπο σε νέο περιβάλλον.

2.2.5 Εξωτικά είδη 
Εξωτικοί αποτελούν οι οργανισμοί που συναντούν ευνοϊκές οικολογικές συνθήκες στο νέο τους περιβάλλον, οι οποίες τους επιτρέπουν να διατηρήσουν τη βιωσιμότητά τους χωρίς ανθρώπινη μεσολάβηση σε φυσικά ή τεχνητά οικοσυστήματα.

2.2.6 Διαδεδομένα ή πολλαπλασιαζόμενα είδη 
Ένα διαδεδομένο είδος είναι εκείνο, το οποίο είτε ως αυτόχθον είτε ως μη αυτόχθον επεκτείνει ραγδαία την εξάπλωσή του σε μια δεδομένη περιοχή και αναπτύσσει πληθυσμούς υψηλής αφθονίας. Με παρόμοιο τρόπο περιγράφεται και ο όρος «πολλαπλασιαζόμενο είδος» που αναφέρεται στην ταχεία αύξηση του αριθμού των ατόμων έως ότου το είδος κυριαρχήσει σε έναν βιότοπο. Οι αιτίες της διάδοσης και της εξάπλωσης διαφέρουν ανάλογα με το είδος της προέλευσης. Οι περιβαλλοντικές αλλαγές (κλιματική αλλαγή, ευτροφισμός, ανθρώπινες παρεμβάσεις) είναι δυνατό να συμβάλλουν στη διάδοση αυτοχθόνων και ξένων ειδών. Μετά την κατηγοριοποίηση των ξενικών ειδών και τη διευκρίνιση το πώς διακρίνονται από τα αυτόχθονα, επόμενο βήμα είναι να διερευνήσουμε τους μηχανισμούς με τους οποίους μεταφέρονται στα νέα οικοσυστήματα, το οποίο καθορίζει ως επί το πλείστον τη μελλοντική τους συμπεριφορά ως προς την προσαρμογή και την εξάπλωση.

2.3 Μηχανισμοί εισαγωγής των ξενικών ειδών 
Τα ξενικά είδη έχουν τη δυνατότητα να μεταφερθούν εκτός του φυσικών τους ορίων, είτε σκόπιμα είτε τυχαία, μέσα από ένα ευρύ φάσμα μηχανισμών. Οι κυριότεροι από αυτούς είναι οι εξής:
1. Τα νερά έρματος, μέσα από τα οποία μεταφέρονται πλαγκτονικοί οργανισμοί και μικρά είδη που αντλούνται με το έρμα των πλοίων.
2. Η επικάθιση που επιτρέπει τη μεταφορά καθιστικών ειδών, τα οποία προσκολλώνται στα κύτη των πλοίων και μεταφέρονται παθητικά σε μακρινές αποστάσεις.
3. Την υδατοκαλλιέργεια που περιλαμβάνει τη μεταφορά των ειδών που εισάγονται για εκτροφή.
4. Το εμπόριο ενυδρείων/διακοσμητικών ειδών που επιτρέπει στα είδη την απελευθέρωση από οικιακά ενυδρεία και καταστήματα.
5. Η τυχαία ή σκόπιμη απελευθέρωση οργανισμών για ανάπτυξη αλιευτικών πόρων ή τη μεταφορά τους σε παράκτιες ζώνες.
6. Η διώρυγα του Σουέζ, η οποία λειτουργεί ως ανθρωπογενής διάδρομος μεταφοράς των ειδών από την Ερυθρά Θάλασσα στη Μεσόγειο (Katsanevakis et al., 2013). Ωστόσο, η είσοδος ενός είδους σε ένα νέο περιβάλλον δεν οδηγεί αυτόματα στην επιτυχή εγκατάσταση ή εξάπλωσή του.

2.4 Στάδια της βιολογικής εισβολής 
Η βιολογική εισβολή αποτελεί μια δυναμική διαδικασία που εξελίσσεται μέσα από διακριτά στάδια, καθένα από τα οποία περιέχει συγκεκριμένους οικολογικούς και γεωγραφικούς φραγμούς, τους οποίους ένα ξενικό είδος πρέπει να υπερβεί, προκειμένου να εγκατασταθεί και να εξαπλωθεί στο νέο περιβάλλον. Σύμφωνα με την έρευνα των Blackburn et al. (2011), τα στάδια στα οποία πραγματοποιείται η βιολογική εισβολή είναι τα εξής:
· Η μεταφορά, κατά την οποία το είδος του οργανισμού μετακινείται πέρα από το φυσικό του περιβάλλον μέσω ανθρωπίνων δραστηριοτήτων.
· Η εισαγωγή, όπου το είδος βρίσκεται πλέον στο νέο περιβάλλον, είτε από αιχμαλωσία είτε υπό ελεγχόμενες συνθήκες.
· Η εγκατάσταση, κατά την οποία ο οργανισμός καλείται να υπερβεί δύο κρίσιμους φραγμούς για να δημιουργηθεί ένας αυτοσυντηρούμενος πληθυσμός: το φραγμό της επιβίωσης που σχετίζεται με τις βιοτικές και αβιοτικές συνθήκες του νέου περιβάλλοντος και το φραγμό της αναπαραγωγής, ο οποίος καθορίζει εάν το είδος μπορεί να δημιουργήσει έναν αυτοσυντηρούμενο πληθυσμό.
· Η εξάπλωση, όπου το είδος πρέπει να υπερνικήσει το φραγμό της διασποράς, επεκτείνοντας την παρουσία σε νέες περιοχές που βρίσκονται μακριά από το αρχικό σημείο εισαγωγής.
· Η εισβολή, όπου το είδος εξαπλώνεται εκτενώς και ενδέχεται να επιφέρει σημαντικές οικολογικές επιπτώσεις στη δομή και τη λειτουργία των οικοσυστημάτων υποδοχής.
Μέσα από αυτή την ακολουθία, γίνεται αντιληπτό ότι η εισβολή δεν είναι ένα μονοσήμαντο φαινόμενο, αλλά μια εξελικτική διαδικασία που εξαρτάται από ένα πλήθος βιολογικών και περιβαλλοντικών προϋποθέσεων. Μάλιστα, αυτό το ενοποιημένο πλαίσιο επιτρέπει τη συστηματική κατανόηση της πορείας των ξενικών ειδών και είναι ένα από τα πιο βασικά εργαλεία για την αξιολόγηση και τη διαχείρισή τους. Μετά την περιγραφή των σταδίων της βιολογικής εισβολής, καθίσταται απαραίτητη η εξέταση των παραγόντων που καθορίζουν την επιτυχία εγκατάστασης ή εξάπλωσης των ξενικών ειδών στο νέο περιβάλλον.

2.5 Οικολογικοί μηχανισμοί επιτυχίας των ξενικών ειδών 
Η συστηματική ανασκόπηση των Papacostas et al. (2017) υποστηρίζει ότι οι μηχανισμοί που επηρεάζουν περισσότερο την εισβολή των ξενικών ειδών ταξινομούνται σε τέσσερις κατηγορίες: αρνητικές αλληλεπιδράσεις, θετικές αλληλεπιδράσεις, χαρακτηριστικά εισβολέων και μετα-εισαγωγική εξέλιξη. Οι κατηγορίες αυτές επηρεάζουν την πιθανότητα να εγκατασταθεί και να επεκταθεί ένα ξενικό είδος.
· Αρνητικές αλληλεπιδράσεις
Αυτοί οι τύποι αλληλεπιδράσεων αποτελούν τον πιο μελετημένο μηχανισμό για τις θαλάσσιες εισβολές. Ανάμεσα σε αυτές τις αλληλεπιδράσεις περιλαμβάνονται ο ανταγωνισμός και η πίεση των καταναλωτών (θηρευτική συμπεριφορά, φυτοφαγία, παρασιτισμός). Ωστόσο, οι εισβολές επιτυγχάνουν χάρη στην έλλειψη ανταγωνισμού από λειτουργικά, διακριτά και αυτόχθονα είδη, τη διαφορετική χρήση πόρων που δεν αξιοποιούνται από τους αυτόχθονες οργανισμούς και την κατάληψη «κενών οικολογικών θέσεων». Παράλληλα, πολλοί εισβολείς επωφελούνται από την απελευθέρωση των εχθρών, καθώς απαλλάσσονται από τους καταναλωτές που ρυθμίζουν τους πληθυσμούς τους στο φυσικό τους περιβάλλον. Επιπλέον, σε αρκετές περιπτώσεις τα θαλάσσια είδη χρησιμοποιούν «νέα όπλα», δηλαδή νέες χημικές άμυνες, οι οποίες αυξάνουν περαιτέρω την επιτυχία της εισβολής τους.
· Θετικές αλληλεπιδράσεις
Παρά το γεγονός ότι είναι λιγότερο μελετημένες σε σύγκριση με τις αρνητικές αλληλεπιδράσεις, αποδεικνύονται κρίσιμης σημασίας για την ενίσχυση της επιτυχούς εισβολής. Συχνά, οι εισβολείς διευκολύνουν άλλους εισβολείς, παρέχοντάς τους κατάλληλο υπόστρωμα ή βελτιώνοντας τις περιβαλλοντικές συνθήκες. Παράλληλα, και τα αυτόχθονα είδη μπορούν να διευκολύνουν τα εισβλητικά είδη παρέχοντάς τους καταφύγιο, μειώνοντας το περιβαλλοντικό στρες ή παρέχοντας προστασία από θηρευτές. Αυτές οι αλληλεπιδράσεις μπορούν να οδηγήσουν επιπλέον σε «εισβολική κατάρρευση», όπου η παρουσία ενός εισβολέα αυξάνει την πιθανότητα να εγκατασταθούν και άλλα ξενικά είδη.
· Χαρακτηριστικά εισβολέων
Τα βιολογικά και οικολογικά χαρακτηριστικά των ξενικών ειδών παίζουν επίσης κομβικό ρόλο στην επιτυχία μιας εισβολής. Μεταξύ αυτών περιλαμβάνονται τα χαρακτηριστικά ιστορίας ζωής (π.χ. μεγάλο μέγεθος σώματος), οι γρήγοροι ρυθμοί ανάπτυξης, η υψηλή αναπαραγωγική ικανότητα, το ευρύ οικολογικό φάσμα ανοχής σε θερμοκρασία, υποξία και αλατότητα, μεγάλη ικανότητα διασποράς (συχνά χάρη σε πλαγκτονικά στάδια μακράς διαρκείας) και η δυνατότητα φυτικής αναπαραγωγής. Η αλληλεπίδραση αυτών των ιδιοτήτων δίνουν τη δυνατότητα στους εισβολείς να εγκαθίστανται και να επιβιώσουν σε νέες περιοχές.
· Μετα-εισαγωγική εξέλιξη
Η ταχεία εξέλιξη των εισβολέων μετά την εισαγωγή τους στα νέα οικοσυστήματα αποτελεί έναν υποτιμημένο, αλλά κρίσιμο παράγοντα για την επιτυχία μιας εισβολής. Οι μορφές εξελικτικής αλλαγής που μπορεί να υποστούν τα ξενικά είδη περιλαμβάνουν:
1. Στενά περάσματα, όπου ένας πληθυσμός ιδρύεται από μόνο λίγα άτομα.
2. Υβριδισμό με τα αυτόχθονα είδη που μπορεί να αυξήσει την αναπαραγωγική ικανότητα και την εξάπλωση ενός εισβλητικού είδους.
3. Φαινοτυπική πλαστικότητα και γενετική διαφοροποίηση με εισβλητικούς πληθυσμούς του ίδιου είδους, αυξάνοντας έτσι την ανταγωνιστική τους ικανότητα.
Συνολικά, η σύνθεση των μηχανισμών που αναφέρονται παραπάνω αποδεικνύει ότι η εισβολική επιτυχία στα θαλάσσια οικοσυστήματα εξαρτάται από την αλληλεπίδραση πολλών βιολογικών παραγόντων, οι οποίοι δρουν σε συνδυασμό με την ένταση του ανθρώπινου παράγοντα και τις περιβαλλοντικές αλλαγές. Η κατανόηση αυτών των μηχανισμών είναι πολύ σημαντική για τη διαμόρφωση αποτελεσματικών στρατηγικών πρόληψης και διαχείρισης των ξενικών ειδών στα θαλάσσια οικοσυστήματα. Η βαθύτερη κατανόηση των οικολογικών μηχανισμών επιτυχίας απαιτεί μια ολοκληρωμένη και συστηματική προσέγγιση, η οποία ενισχύεται από νομοθετικές πρωτοβουλίες, συστηματική παρακολούθηση και διεθνή συνεργασία.

2.6 Θεσμικό και ευρωπαϊκό πλαίσιο (Κανονισμός ΕΕ 1143/2014-Ελλάδα)
Στο πλαίσιο αυτό, η Ευρωπαϊκή Ένωση έχει θεσπίσει πρόσφατα ένα σύνολο κανονισμών και δράσεων για την πρόληψη και τον περιορισμό των επιπτώσεων των ξενικών ειδών. Πρόκειται για τον Κανονισμό ΕΕ 1143/2014, ο οποίος αποτελεί ένα συνεκτικό ρυθμιστικό πλαίσιο για την πρόληψη, την ελαχιστοποίηση και άμβλυνση των αρνητικών επιπτώσεων που προκαλούν τα επεμβατικά ξενικά είδη στη βιοποικιλότητα, την ανθρώπινη υγεία και οικονομία και τις σχετικές οικοσυστημικές υπηρεσίες, καθορίζοντας δράσεις, όπως την εφαρμογή συστηματικών αξιολογήσεων του κινδύνου, την ταχεία εξάλειψη και τη διαχείριση εγκατεστημένων πληθυσμών τους.
Ο πυρήνας αυτού του κανονισμού είναι η «λίστα χωροκατακτητικών ειδών ενωσιακού ενδιαφέροντος», στην οποία συμπεριλαμβάνονται είδη που προκαλούν σημαντικές επιπτώσεις στη βιοποικιλότητα και απαιτούν άμεσες παρεμβάσεις. Για τα είδη αυτά τα κράτη-μέλη υποχρεούνται να λάβουν μέτρα, προκειμένου να διασφαλίσουν ότι τα καταχωρισμένα Χωροκατακτητικά Ξενικά Είδη δεν εισάγονται, αλλά εκτρέφονται σκόπιμα ή καλλιεργούνται εντός του εδάφους της Ευρωπαϊκής Ένωσης. Επιπλέον, τα εν λόγω είδη θα πρέπει να υπόκεινται σε στοχευμένη παρακολούθηση και δράσεις διαχείρισης που αποσκοπούν στην εξάλειψη και τον έλεγχο των πληθυσμών τους (Branquart et al., 2016).
Ένα από τα πιο βασικά εργαλεία εφαρμογής του κανονισμού είναι το Ευρωπαϊκό Δίκτυο Πληροφοριών για τα Ξένα Είδη (EASIN), το οποίο λειτουργεί ως κόμβος συγκέντρωσης και διάδοσης πληροφοριών αναφορικά με την παρουσία, την εξάπλωση και τη διαχείριση των ξενικών ειδών. Η ανάπτυξή του συνέβαλε στη δημιουργία ενός συστήματος παρακολούθησης, ενισχύοντας την αλλαγή πληροφοριών ανάμεσα στα κράτη-μέλη.
Επιπλέον, για την υποστήριξη του θεσμικού πλαισίου έχει αναπτυχθεί ένα σύστημα αξιολόγησης κινδύνου, το οποίο κάνει πιο τυποποιημένη τη διαδικασία αξιολόγησης των ειδών και διασφαλίζει την επιστημονικά τεκμηριωμένη λήψη πολιτικών αποφάσεων. Οι εκτιμήσεις κινδύνου στην ΕΕ είναι δομημένες με τρόπο που καλύπτουν τόσο τα μονοπάτια εισαγωγής όσο και τις πιθανές οικολογικές τους επιπτώσεις. (Arianoutsou et al., 2023).
Η Ελλάδα προχώρησε στην εφαρμογή του κανονισμού μέσω της Υπουργικής Απόφασης της 7-12-2021, η οποία καθορίζει τα μέτρα πρόληψης, παρακολούθησης και διαχείρισης αυτών των ειδών. Σύμφωνα με την έκθεση Nikokavouras (2022), η ενσωμάτωση του Κανονισμού στο εθνικό δίκαιο περιλαμβάνει σαφείς διαδικασίες για την έγκριση εισαγωγών, την αδειοδότηση δραστηριοτήτων και την επιβολή κυρώσεων σε περιπτώσεις μη συμμόρφωσης. Σε αυτό συνέβαλε καθοριστικό ρόλο και η συνεργασία με ερευνητικούς φορείς, όπως το ΕΛΚΕΘΕ και τα Πανεπιστήμια, τα οποία συμβάλλουν στην παρακολούθηση, καταγραφή και αξιολόγηση των ξενικών ειδών (Branquart et al., 2016). Ωστόσο, παρά το ολοκληρωμένο ρυθμιστικό πλαίσιο, αναδύονται συνεχώς νέες προκλήσεις, μία από τις οποίες είναι και η κλιματική αλλαγή, η οποία λειτουργεί ως παράγοντας επιτάχυνσης για τις βιολογικές εισβολές, επιτρέποντας πολλά τροπικά και θερμόφιλα είδη να εγκατασταθούν και να διαδοθούν σε νέες περιοχές.

2.7 Κλιματική αλλαγή και ξενικά είδη
Σύμφωνα με τους Occhipinti-Ambrogi & Galil (2010), οι καθοριστικοί παράγοντες, οι οποίοι συμβάλλουν στην επιβίωση για την αναπαραγωγή πολλών ξενικών ειδών η τάση αύξησης της θερμοκρασίας στην επιφάνεια της θάλασσας, οι αλλαγές στα πρότυπα του ανθρακικού άλατος, η οξίνιση των ωκεανών και η συχνότερη εμφάνιση των ακραίων καιρικών φαινομένων (καταιγίδες). Επιπλέον, η εξέλιξη αυτών των παραγόντων έχει ασκήσει έντονη επίδραση στα θαλάσσια οικοσυστήματα της Μεσογείου. Παρ’ όλα αυτά, οι επιπτώσεις της κλιματικής αλλαγής είναι ιδιαίτερα εμφανείς και στη Μεσόγειο Θάλασσα. Κι αυτό γιατί είναι παγκοσμίως πλέον μια από τις περιοχές που έχουν επιβαρυνθεί από τη διαρκή παρουσία και εγκατάσταση των ξενικών ειδών. Αυτό εξηγείται από το γεγονός ότι αποτελεί κλειστή θάλασσα με υψηλή ευαισθησία στις ανθρώπινες δραστηριότητες.

2.8 Μεσογειακή και ελληνική πραγματικότητα-Λεσσεψιανή μετανάστευση
Σύμφωνα με προηγούμενη έρευνα, έχουν καταγραφεί 955 θαλάσσια ξενικά είδη στη Μεσόγειο, τα οποία ανήκουν στις ομάδες των μακροφυκών, μαλακίων, καρκινοειδών και ψαριών.
Ένας από του πιο σημαντικούς μηχανισμούς εισαγωγής των ξενικών ειδών είναι η «Λεσσεψιανή μετανάστευση», δηλαδή η μετανάστευση ειδών από την Ερυθρά Θάλασσα, μέσω της Διώρυγας του Σουέζ, προς την Ανατολική Μεσόγειο. Ιδιαίτερα, η είσοδος των θερμόφιλων ειδών, τα οποία βρίσκουν ευνοϊκές συνθήκες επιβίωσης και ανάπτυξης, έχει οδηγήσει σε βαθιές αλλαγές στη θαλάσσια βιοποικιλότητα της Ανατολικής Μεσογείου και κυριότερα των Ελληνικών θαλασσών, όπου πολλά είδη έχουν εγκατασταθεί και επηρεάζουν την αλιεία, τα οικοσυστήματα και τις ανθρώπινες δραστηριότητες.
Η πλειοψηφία των ειδών που έχουν καταγραφεί προέρχεται από την Ανατολική Μεσόγειο. Στο πλαίσιο αυτό, η Ελλάδα έχει καταγράψει σημαντικό αριθμό εισβολών λόγω των ευνοϊκών κλιματικών συνθηκών. Ειδικότερα, τα είδη που προέρχονται από την Ερυθρά Θάλασσα διακρίνονται από υψηλή αντοχή σε υψηλές θερμοκρασίες και προσαρμοστικότητα, στοιχεία που τους επιτρέπουν να εγκαθιστούν βιώσιμους πληθυσμούς σε περιοχές, όπου τα ενδημικά είδη ενδέχεται να υποχωρούν λόγω της κλιματικής αλλαγής (Zenetos et al., 2010).

3. Μεθοδολογία της έρευνας 
3.1  Ερευνητική προσέγγιση 
Η παρούσα εργασία αποτελεί μία έρευνα, η οποία είναι βασισμένη στη μέθοδο της βιβλιογραφικής ανασκόπησης της διεθνούς επιστημονικής βιβλιογραφίας. Το κύριο αντικείμενό της είναι τα θαλάσσια ξενικά είδη και τις επιπτώσεις τους στα θαλάσσια οικοσυστήματα της Μεσογείου και ειδικότερα της Ελλάδας. Η ανασκόπηση πραγματοποιήθηκε με σκοπό τη συλλογή, αξιολόγηση και σύνθεση των επιστημονικών δεδομένων που σχετίζονται με την εισαγωγή, εγκατάσταση κι εξάπλωση των ξενικών ειδών, καθώς και με τις οικολογικές τους επιπτώσεις στα θαλάσσια οικοσυστήματα. 

3.2 Ερευνητικό ερώτημα 
Το ερευνητικό ερώτημα το οποίο επιδιώκει να απαντήσει η παρούσα εργασία είναι το εξής: «Ποιοι είναι οι λόγοι που οδήγησαν στην εισαγωγή κι εγκατάσταση των ξενικών ειδών και ποιες είναι οι επιπτώσεις τους στα υδάτινα οικοσυστήματα και τη βιοποικιλότητα;». 

3.3 Πηγές και βάσεις δεδομένων 
Η αναζήτηση των βιβλιογραφικών πηγών που χρησιμοποιήθηκαν, πραγματοποιήθηκε σε έγκυρες ηλεκτρονικές βάσεις δεδομένων, οι οποίες είναι η Scopus, Elsevier, Web of Science, Science Direct και Google Scholar. Αξιοποιήθηκαν παράλληλα και εκθέσεις διεθνών οργανισμών, ευρωπαϊκά θεσμικά κείμενα και επιστημονικά βιβλία, ώστε να καλυφθεί πλήρως το αντικείμενο του θέματος. Η αναζήτηση των πηγών βασίστηκε σε λέξεις κλειδιά στην αγγλική γλώσσα, όπως «alien species», «invasive species», «marine ecosystems», «Mediterranean sea» και «Greece». Οι όροι αυτοί συνδυάστηκαν με τη χρήση λογικών τελεστών (AND, OR) για την εξασφάλιση της πληρότητας και της συνάφειας των αποτελεσμάτων.

3.4 Κριτήρια επιλογής και αποκλεισμού της βιβλιογραφίας 
Η έρευνα στηρίχθηκε σε επιστημονικά άρθρα που έχουν δημοσιευθεί σε διεθνή έγκριτα περιοδικά, σε μελέτες ανασκοπήσεις σχετικά με τα ξενικά είδη στη Μεσόγειο και στην Ελλάδα, καθώς και δημοσιεύσεις των τελευταίων δεκαετιών. Ιδιαίτερη έμφαση δόθηκε σε πρόσφατες μελέτες, οι οποίες κρίθηκαν απαραίτητες για την αποτύπωση της σύγχρονης τάσης του φαινομένου.

3.5 Διαδικασία ανάλυσης των δεδομένων 
Οι πηγές αυτές αναλύθηκαν με ποιοτική προσέγγιση, με στόχο την καταγραφή των βασικών εννοιών και των ορισμών, την κατηγοριοποίηση των μηχανισμών εισαγωγής και την αποτύπωση των σταδίων της βιολογικής εισβολής. Ειδικότερα, πραγματοποιήθηκε συστηματική μελέτη των πηγών εκείνων, οι οποίες ύστερα αξιολογήθηκαν με βάση τη συνάφειά τους με το θέμα και ως προς την επιστημονική τους εγκυρότητα. Ύστερα, οι συγκεκριμένες βιβλιογραφικές πηγές ομαδοποιήθηκαν σε θεματικές ενότητες (ξενικά είδη, μηχανισμοί εισαγωγής, οικολογικές επιπτώσεις και χαρακτηριστικά Δόθηκε επιπλέον έμφαση στη συγκριτική αξιολόγηση των ευρημάτων της έρευνας για την εξαγωγή κοινών συμπερασμάτων. Έχουν αποκλειστεί παράλληλα μελέτες χωρίς σαφή μεθοδολογία, καθώς και μη επιστημονικές ή μη τεκμηριωμένες πηγές. Αξίζει να σημειωθεί ότι η βιβλιογραφία που χρησιμοποιήθηκε περιλαμβάνει τόσο πρωτογενείς πηγές, δηλαδή επιστημονικά άρθρα με πρωτογενή ερευνητικά δεδομένα σχετικά με την εξάπλωση των ξενικών ειδών, όσο και δευτερογενείς πηγές, όπως ανασκοπήσεις κι επιστημονικά συγγράμματα, οι οποίες συνέβαλαν στην πληρέστερη κατανόηση του φαινομένου.

3.6 Περιορισμοί της έρευνας 
Η έρευνα βασίζεται περισσότερο σε δευτερογενή ανάλυση δημοσιευμένων δεδομένων, γεγονός το οποίο είναι πιθανόν να περιορίζει την άμεση εμπειρική επιβεβαίωση των αποτελεσμάτων που ακολουθούν παρακάτω.


Σύμφωνα με την παραπάνω προσέγγιση στην οποία βασίστηκε η μεθοδολογία της έρευνας, στο κύριο μέρος της εργασίας που ακολουθεί γίνεται παρουσίαση των ξενικών ειδών ψαριών που έχουν εντοπιστεί στα υδάτινα οικοσυστήματα της Ελλάδας. Επιπλέον, πραγματοποιείται ανάλυση των μηχανισμών που λειτούργησαν ως καθοριστικοί παράγοντες για την εισαγωγή κι εξάπλωσή τους, καθώς επίσης και αποτίμηση της σημασίας των οικολογικών επιπτώσεων που έχει επιφέρει η παρουσία τους στα ελληνικά οικοσυστήματα.  Σκοπός αυτής της παρουσίασης είναι η συνολική αποτύπωση της υπάρχουσας γνώσης, καθώς μάλιστα και κατανόηση του φαινομένου της βιολογικής εισβολής. 

4. Βιβλιογραφική ανασκόπηση – Ξενικά είδη ψαριών στα υδάτινα οικοσυστήματα της Ελλάδας 
Abramis brama (Linnaeus, 1758)
[image: ]
Εικόνα 1. Abramis brama (Linnaeus, 1758). Φωτογραφία: Hartl, A. (FishBase).
[bookmark: _Hlk213755314]Το συγκεκριμένο ιχθυολογικό είδος, γνωστό ως κοινή βρέμα, παρουσιάζεται στην εικόνα 1 κι εντάσσεται στην υπερτάξη Teleostei (τηλεοστέι), στην τάξη Cyprinoformes (κυπρινοειδή), εντός της οικογένειας Leuciscidae (λευκίσκοι) και στην υποοικογένεια Leuciscinae. Η ονομασία του προέρχεται από την ελληνική λέξη «αβραμίς», η οποία αναφέρεται στο κέφαλο (Romero, 2002).
[bookmark: _Hlk213325320]Σύμφωνα με τον Riede (2004), είναι βενθοπελαγικό και ποταμοδρομικό, αφού εντοπίζεται σε γλυκά και υφάλμυρα νερά. Οι οικολογικές του απαιτήσεις περιλαμβάνουν ουδέτερο pH (7,0-7,5) και θερμοκρασίες που κυμαίνονται από 10 έως 24°C (Baench & Riehl, 1991). Το βάθος διαβίωσής του κυμαίνεται από 1 έως και λίγα μέτρα (Vostradovsky, 1973). Η φυσική του εξάπλωση περιλαμβάνει περιοχές της Ευρώπης και της Ασίας, από τον ποταμό Αντούρ της Γαλλίας έως τον Πετσόρα, στη λεκάνη της Λευκής Θάλασσας. Στην Ελλάδα έχει καταγραφεί στη λίμνη Βόλβη και στις λεκάνες απορροής των ποταμών Στρυμόνα και Έβρου (βλ. Παράρτημα). Έχει εισαχθεί τεχνητά στην Ιρλανδία, την Ισπανία και τη βορειοανατολική Ιταλία, καθώς και στη λίμνη Βαϊκάλη και τα ανώτερα τμήματα των ποταμών Ομπ και Γενισέι για σκοπούς υδατοκαλλιέργειας.
[bookmark: _Hlk213276921]Το είδος παρουσιάζει σημαντική μορφολογική ποικιλότητα, με μέγιστο μήκος που μπορεί να φτάσει τα 82 cm, το βάρος του τα 6 kg και η μέγιστη καταγεγραμμένη ηλικία είναι 23 έτη (Koli, 1990·International Game Fish Association, 1991·Beverton & Holt, 1959). Χαρακτηρίζεται ψηλό και πλευρικά πεπιεσμένο σώμα, με υποκάτω στόμα που εκτείνεται σωληνοειδώς. Η πλευρική γραμμή διαθέτει 51-60 λέπια, ενώ το ραχιαίο πτερύγιο έχει 3 άκανθες και 9-10 μαλακές ακτίνες και το πρωκτικό 3 άκανθες και 23-30 μαλακές ακτίνες. Ο αριθμός των σπονδύλων του είναι 43-45, ενώ η ουραία πτερύγια 19 ακτίνες (Spillman, 1961). Οι Kottelat & Freyhof (2007) αναφέρουν ότι η βάση των ζευγαρωμένων πτερυγίων είναι υαλώδης ή γκρι. Τα πτερύγια των ενηλίκων είναι σκουρότερα και η βάση του πρωκτικού είναι διπλάσια σε μήκος από το ραχιαίο πτερύγιο (Muus & Nielsen, 1999).
[bookmark: _Hlk213278340][bookmark: _Hlk213281334][bookmark: _Hlk213768964]Ένα άλλο χαρακτηριστικό του είναι η βιολογική ποικιλότητα, καθώς τα ενήλικα άτομα κατοικούν σε λίμνες και μεγάλους έως μεσαίους ποταμούς (Kottelat & Freyhof, 2007). Απαντώνται συνήθως σε ήρεμα, και αργά ρέοντα νερά, καθώς και σε υφάλμυρα εκβολικά ποτάμια, όπου σχηματίζουν μεγάλα κοπάδια (Vostradovsky, 1973). Τα νεαρά άτομα ζουν σε στάσιμα νερά και τρέφονται με πλαγκτόν. Σε ηλικία 1 με 2 ετών μετακινούνται προς τα ποτάμια για να λάβουν τροφή (Kottelat & Freyhof, 2007). Ο Billard (1997) τονίζει πως η διατροφή τους περιλαμβάνει έντομα, μικρά καρκινοειδή, μαλάκια και φυτά. Οι Kottelat & Freyhof (2007) αναφέρουν επίσης ότι το είδος έχει την ικανότητα να προσαρμόζεται στη διαθεσιμότητα της διατροφής ή και να μεταβαίνει ακόμη σε φιλτραφόρο τρόπο σίτισης, όταν υπάρχει αφθονία ζωοπλαγκτού. Επιπλέον, μπορεί να επιβιώσει εκτός νερού για μεγάλες περιόδους (Frimodt, 1995). Η αναπαραγωγή του είδους πραγματοποιείται προς το πάνω μέρος του ποταμού (100 χλμ. Στον Δνείπερο). Πολλοί πληθυσμοί αρχίζουν τη μεταναστευτική τους δραστηριότητα το φθινόπωρο, επιβραδύνουν τον χειμώνα και συνεχίζουν την άνοιξη. Τα αρσενικά συχνά υπερασπίζονται περιοχές αναπαραγωγής κοντά στις όχθες, όπου τα αυγά είναι κολλώδη και το μέγεθός τους αυξάνεται με την ηλικία του θηλυκού. Συνήθως σχηματίζει γόνιμα υβρίδια με το Rutilus rutilus (Kottelat & Freyhof, 2007).
To κρέας του θεωρείται οστέινο, άγευστο και μαλακό και διατίθεται στην αγορά νωπό ή κατεψυγμένο. Καταναλώνεται επίσης και μαγειρεμένο, ψητό, τηγανητό ή και βραστό (Frimodt, 1995·Billard, 1997).

Acipenser baerii (Brandt, 1869)
[image: ]
Εικόνα 2. Acipenser baerii (Brandt, 1869). Φωτογραφία: Hartl, A. (FishBase).
Το συγκεκριμένο είδος, γνωστό ως οξύρρυγχος της Σιβηρίας, ανήκει στην τάξη Acipenseriformes (Οξύρρυγχα ψάρια με πτέρυγια) και στην οικογένεια Acipenseridae (Οξύρρυγχοι). Η επωνυμία του είδους προκύπτει από τον Karl Erst von Baer (1792-1976), ο οποίος ήταν ένας πολυτάλαντος και πολυταξιδεμένος Εσθονός φυσιοδίφης και εξερευνητής της Σιβηρίας, της Νόβαγια Ζεμλιά και της περιοχής της Κασπίας Θάλασσας (Beolens, Grayson & Watkins, 2023).
Όπως γίνεται σαφές από την εικόνα 2, το είδος είναι ποταμόδρομο ψάρι γλυκού νερού που βρίσκεται σε υφάλμυρα και βενθικά περιβάλλοντα. Προτιμά νερά με pH 7-7,5 και σκληρότητα 20 dH. Εντοπίζεται επιπλέον σε βάθος εύρους 0 έως 200 μέτρων και δραστηριοποιείται σε θερμοκρασίες 1 έως 19 βαθμών Κελσίου. Η καταγωγή του προέρχεται από τη Σιβηρία κι εξαπλώνεται στους ποταμούς Ομπ, Ιρτύς, Γενισέι, Λένα, Κολιμά, Χατάνγκα, Πιασίνα, Αναμπάρ, Ολένιοκ, Γιάνα και τη λίμνη Βαϊκάλη. Σε αυτά τα συστήματα ποταμών υπάρχουν μη μεταναστευτικοί πληθυσμοί (Ruban, 2005). Εισήχθη στην Ευρώπη για λόγους υδατοκαλλιέργειας και παραγωγής χαβιαριού (βλ. Παράρτημα).
Από την εικόνα 2, καθίσταται σαφές ότι η σεξουαλική του ωρίμανση πραγματοποιείται στα 95 cm. Το μέγιστο μήκος του μπορεί να φτάσει τα 200 cm, αν και το εύρος του κυμαίνεται από 65 έως 167 cm. Το μέγιστο βάρος του φτάνει τα 210 kg και η μέγιστη ηλικία του έχει καταγραφεί στα 63 έτη (Keith & Allardi, 2001·Kottelat & Freyhof, 2007·Ruban, 2005). Χαρακτηρίζεται από επίμηκες σώμα και εκτεταμένο ρύγχος κι έχει τέσσερα μούσια μπροστά από το στόμα (Jones, Martin & Hardy, 1978). Το πίσω μέρος έχει ανοιχτό γκρι έως σκούρο καφέ χρώμα. Το χρώμα της κοιλιάς ποικίλλει από λευκό έως ανοιχτό κίτρινο. Το σώμα του καλύπτεται από 5 σειρές οστέινων πλακών, 10-19 στη ραχιαία περιοχή, 32-59 στα πλευρά και 7-16 στην κοιλιακή πλευρά. Οι λεπίδες του είναι μικρές σε σχήμα αστεριού μεταξύ των κύριων. Το κάτω χείλος του είναι σαφώς σχισμένο.
Βρίσκεται σε βαθιά και ρηχά τμήματα των ποταμών, με μέτριο έως γρήγορο ρεύμα, συνήθως σε βάθη από 1 έως 8 μέτρα. Τα ενήλικα άτομα ζουν κυρίως σε γλυκά νερά, αν και μερικά εμφανίζονται συχνά σε εκβολές ποταμών. Τα αρσενικά είναι σεξουαλικά ώριμα μεταξύ 9 και 29 ετών και τα θηλυκά μεταξύ 9 και 34 ετών (Ruban, 2005). Αναπαράγονται στο κύριο κανάλι του ποταμού πάνω σε βυθό από χαλίκι ή άμμο με ισχυρό ρεύμα (Kottelat & Freyhof, 2007).
Σε ένα φυσικό περιβάλλον, τα αρσενικά φτάνουν τη σεξουαλική τους ωριμότητα στα 9-15 έτη και τα θηλυκά στα 16-20 έτη. Η αναπαραγωγή του είδους πραγματοποιείται το καλοκαίρι και γενικά κάθε δύο χρόνια. Οι μεμβράνες των αυγών αποκτούν κολλώδη επιφάνεια μετά τη γονιμοποίηση, γεγονός που τους επιτρέπει να προσκολλώνται στο υπόστρωμα. Το χαβιάρι που παράγεται από ένα ώριμο θηλυκό μπορεί να υπερβαίνει το 10 % του σωματικού του βάρους. Η επώαση διαρκεί περίπου 16 ημέρες. Η ανάπτυξη των προνυμφών διαρκεί περίπου 20 ημέρες. Το μέγεθος των αυγών κυμαίνεται στα 3-3,6 mm και το μήκος των προνυμφών κατά την εκκόλαψη στα 10-12 mm.




Acipenser naccarii (Bonaparte, 1836)

Εικόνα 3. Acipenser naccarii (Bonaparte, 1836). Φωτογραφία: Andreoli, R. (Fishbase).
[bookmark: _Hlk214211276][bookmark: _Hlk214211649]Το εν λόγω είδος, γνωστό ως αδριατικός οξύρρυγχος, ανήκει στην τάξη Acipenserformes και στην οικογένεια Acipenseridae. Το όνομα του γένους Acipenser προέρχεται από τη λατινική λέξη Acipenser που είναι ο «οξύρρυγχος» και χρησιμοποιείται από το 1853 (Romero, 2002). Η ονομασία του είδους baerii αποτελεί ετυμολογικό αφιέρωμα στον Ιταλό φιλόσοφο Fortunato Luigi Naccarii (1793-1860), φυσιοδίφη και καθηγητή της φυσικής ιστορίας (Beolens, Grayson & Watkins, 2023).
Το είδος ανάδρομο, ζει σε συστήματα θαλάσσιων, γλυκών και υφάλμυρων νερών  και προαρμόζεται σε βενθικά περιβάλλοντα (Riede, 2004). Το βάθος στο οποίο συναντάται κυμαίνεται συνήθως από 10-40 μέτρα (Chen, 2007). Πρόκειται για ένα είδος που εντοπίζεται σε εύκρατες περιοχές της Ευρώπης, κυρίως στην Αδριατική θάλασσα και στα ποτάμια που εκβάλλουν σε αυτήν, από τον ποταμό Πάδο της Ιταλίας μέχρι τον Μπούνα στην Αλβανία. Έχει καταγραφεί επίσης στην Κέρκυρα και στις κατώτερες εκβολές των Αδριατικών ποταμών από τον Σότσα έως τον Δρίνο. Οι καταγραφές από άλλες περιοχές, όπως η Τυρρηνική ακτή της Ιταλίας, η Ισπανία και η Γαλλία θεωρούνται εσφαλμένες. Εισήχθη κυρίως για υδατοκαλλιέργεια και παραγωγή χαβιαριού, καθώς και για ερευνητικές εφαρμογές σχετικές με τη διαχείριση των οξύρρυγχων. Η παρουσία του στην Ελλάδα περιορίζεται κυρίως σε ελεγχόμενα συστήματα εκτροφής (βλ. Παράρτημα).
Το μέγιστο δημοσιευμένο μήκος του ανέρχεται στα 200 cm και το βάρος του στα 25 kg (Bauchot, 1987·Svetovidov, 1984). Η μορφολογία του παρουσιάζεται στην εικόνα 3, όπου διακρίνεται από επίμηκες σώμα με σχεδόν κυκλική διατομή και φέρει πέντε σειρές οστεωδών πλακών, ραχιαίες 10-14, πλευρικές 32-42 σε κάθε πλευρά και κοιλιακές 8-11 σε κάθε πλευρά. Διαθέτει 36-48 μαλακές ραχιαίες ακτίνες και 24-31 μαλακές εδρικές ακτίνες. Το ρύγχος του είναι μέτριο, πολύ φαρδύ και στρογγυλεμένο στην άκρη, ενώ το κάτω χείλος του είναι συνεχές, με μια μικρή διακοπή στο κέντρο. Τα μουστάκια βρίσκονται πιο κάτω στην άκρη του ρύγχους παρά στο στόμα. Το χρώμα του σώματος είναι καφέ και πράσινο στην πλάτη, αλλά πιο ανοιχτό στα πλευρά και λευκό στην κοιλιά.
Όσον αφορά τα βιολογικά του χαρακτηριστικά, εμφανίζεται κοντά στις ακτές και τις εκβολές των ποταμών, χωρίς να εισέρχεται σε καθαρά θαλάσσια νερά, ενώ σε γλυκό νερό, κατοικεί σε μεγάλα βαθιά ποτάμια πάνω σε άμμο και λάσπη (Kottelat & Freyhof, 2007). Καταναλώνει ασπόνδυλα που ζουν στον βυθό και με μικρά ψάρια. Η αναπαραγωγή λαμβάνει χώρα από τον Μάιο έως τον Ιούλιο, ενώ η είσοδος στα ποτάμια γίνεται από τον Μάρτιο έως τον Μάιο και πιθανώς τότε ωοτοκεί. Η σάρκα χρησιμοποιείται για τροφή και τα αυγά χρησιμοποιούνται για την παραγωγή του χαβιαριού (Birstein, 1993·Tavakoli et al., 2021).
Το είδος κατατάσσεται στα απειλούμενα είδη, λόγω της ανθρωπογενούς πίεσης που δέχεται από την καταστροφή των οικοτόπων του, τη ρύπανση των υδάτων και την υπεραλίευση, έχοντας ως αποτέλεσμα τη μείωση των πληθυσμών του (Crivelli, 1996).

Acipenser ruthenus (Linnaeus, 1758)

Εικόνα 4. Acipenser ruthenus (Linnaeus, 1758). Φωτογραφία: Harka, A. (Fishbase).
Η εικόνα 4 αποκαλύπτει πως το συγκεκριμένο ψάρι, το οποίο ονομάζεται και στερλέτα, ανήκει στην κλάση Chondrostei, στην τάξη Acipenseriformes και στην οικογένεια Acipenseridae.
Φανερώνει επίσης ότι πρόκειται για ψάρι γλυκού νερού με βενθική οικολογία που ζει σε υφάλμυρο και περιβάλλον κι είναι ποταμόδρομο είδος (Riede, 2004). Η φυσική του εξάπλωση περιλαμβάνει την Ευρασία και ειδικότερα ποταμούς που εκβάλλουν στη Μαύρη, την Αζοφική και την Κασπία Θάλασσα και τη Σιβηρία, από τις λεκάνες απορροής του ποταμού Ομπ προς τα ανατολικά έως τις ακτές του Γενισέι. Εισήχθη σε ολόκληρη την Ευρώπη για σκοπούς υδατοκαλλιέργειας, χωρίς όμως να δημιουργήσει αυτοσυντηρούμενους πληθυσμούς. Αυτό οφείλεται στο ότι έχει υψηλή εμπορική αξία για παραγωγή κρέατος και χαβιαριού.
Η σεξουαλική του ωριμότητα φτάνει στο μήκος των 42,8 cm, με εύρος 40-45 cm. Το μέγιστο μήκος του έχει υπολογιστεί στα 125 cm, με το συνηθέστερο μήκος να κυμαίνεται στα 40 cm (Birstein, 1993·Muus & Dahlström, 1968). Το μέγιστο βάρος του είναι καταγεγραμμένο στα 16 κιλά και η μέγιστη ηλικία στα 36 χρόνια (Berg, 1962·Podlesnyi, 1958). Από άποψη μορφολογίας, έχει επίμηκες σώμα, έχοντας στο σύνολο 13 ραχιαία αγκάθια, 28 μαλακές ραχιαίες ακτίνες, 9 εδρικά αγκάθια και 14-18 μαλακές εδρικές ακτίνες. Η πλάτη και τα πλευρά είναι μπεζ. Φέρει 5 σειρές λεπίδων: 12-17 ραχιαίες, 57-71 πλευρικές και 10-19 κοιλιακές. Το κοιλιακό και τα πλευρικά μέρη έχουν ανοιχτό χρώμα, σχεδόν λευκά. Το ρύγχος του είναι στενό και μυτερό με τέσσερις μακριές και κροσσωτές μύτες. Το κάτω χείλος είναι σαφώς σχισμένο (Keith & Allardi, 2001). Ξεχωρίζει από τα συγγενικά του είδη με 56-71 πλευρικά λέπια, το πρώτο ραχιαίο λέπι να μην είναι ενωμένο με το κεφάλι, οι μύτες του είναι κροσσωτές και το κάτω χείλος να διακόπτεται στη μέση και να έχει 11-27 βράγχια (Kottelat & Freyhof, 2007).
Είναι ένα ψάρι που ζει σε ποτάμια και στους παραποτάμους τους (Vostradovsky, 1973). Συναντάται σε μεγάλα ποτάμια, συνήθως στο ρεύμα και σε βαθιά νερά. Μετακινείται σε πλημμυρισμένες περιοχές για να τραφεί (Kottelat & Freyhof, 2007). Όπως και άλλοι οξύρρυγχοι, συγκεντρώνεται σε τρύπες στον πυθμένα τον χειμώνα και παρουσιάζει μειωμένη δραστηριότητα. Την άνοιξη, αναδύεται από τις τρύπες στον πυθμένα και μετακινείται προς τα ανάντη για την αναπαραγωγή (Berg, 1962). Αναπαράγεται σε ενδιαιτήματα με ισχυρό ρεύμα πάνω σε χαλίκι, σπάνια σε πυθμένα με χαλίκι-άμμο ή σε πλημμυρισμένες περιοχές. Τα νεαρά άτομα παραμένουν σε ποτάμια ενδιαιτήματα κατά τη διάρκεια του πρώτου καλοκαιριού. Κατατάσσεται ως απειλούμενο είδος. Οι αναδρομικοί πληθυσμοί έχουν εξαφανιστεί. Το είδος θεωρείται απειλούμενο, καθώς οι τοπικοί πληθυσμοί επιβιώνουν ακόμα στα περισσότερα μέρη της περιοχής της κατανομής (Kottelat & Freyhof, 2007).



Alburnoides bipunctatus (Bloch, 1782)

Εικόνα 5. Alburnoides bipunctatus (Bloch, 1782). Φωτογραφία: Artaev, O. (2015) (Fishbase).

Το υπό εξέταση είδος που παρουσιάζεται στην εικόνα 5, ανήκει στην τάξη Cyprinoformes (κυπρινοειδή) και στην οικογένεια Leuciscidae. Η ετυμολογία του ονόματος Alburnoides προέρχεται από την πόλη AlBura, όπου το συγκεκριμένο είδος ψαριού ήταν γνωστό και το ελληνικό μόριο -οειδές που σημαίνει παρόμοιο (Romero, 2002).
Είναι ένα, ποταμόδρομο είδος βενθοπελαγικής συμπεριφοράς που προτιμά υφάλμυρα και γλυκά νερά. Οι οικολογικές του απαιτήσεις περιλαμβάνουν pH 7,0-8,0 (Riede, 2004). Ευδοκιμεί σε υποτροπικές κλιματικές περιοχές και παρουσιάζει ανθεκτικότητα σε θερμοκρασιακό εύρος 10-18 βαθμών Κελσίου (Riehl & Baensch, 1991). Η φυσική κατανομή του περιλαμβάνει σε μεγάλο μέρος την Ευρώπη και την Ασία, από την αποχέτευση του Λίγηρα προς τα ανατολικά, σχεδόν σε όλους τους ποταμούς που εκβάλλουν στη νότια Βαλτική, τη Βόρεια, τη Μαύρη και την Αζοφική Θάλασσα. Εκτείνεται επίσης στη λεκάνη της Κασπίας, στον άνω Βόλγα και από την αποχέτευση του Κούρα προς τα νότια έως τους Ιρανικούς παραποτάμους της Κασπίας. Στη λεκάνη της Μεσογείου εμφανίζεται μόνο στον Ροδανό και σε μερικές μικρές παράκτιες λεκάνες της απορροής από την Προβηγκία της Γαλλίας προς τα ανατολικά μέχρι τη Γένοβα της Ιταλίας, τον Αώο της Ελλάδας και τη δυτική Ελλάδα μέχρι τη λεκάνη απορροής του Σπερχειού ποταμού (βλ. Παράρτημα). Εξαπλώνεται επιπλέον και στη λεκάνη της Θάλασσας του Μαρμαρά, στη δυτική Ανατολία νότια προς τη λεκάνη του Μεντέρες, στις ανώτερες λεκάνες του Ευφράτη και του Τίγρη. Στην κεντρική Ασία εντοπίζεται στη λεκάνη της Αράλ και στον Αμού Ντάρια και στα συστήματα του Καρακούμσκι. Η εισαγωγή του σε αυτές τις περιοχές πραγματοποιήθηκε ακούσια.
Το είδος φτάνει σε μέγιστο μήκος τα 18,5 cm, με το κοινό μήκος να υπολογίζεται στα 9 cm και το μέγιστο βάρος στα 30 γραμμάρια (Ergüden & Goksu 2009·Muus & Dahlström, 1968·Billard, 1997). Το σώμα του είναι ατρακτοειδές κι έχει συνολικά ραχιαίες άκανθες, 7-8 μαλακές ραχιαίες ακτίνες, 3 εδρικές άκανθες και 13-18 μαλακές εδρικές ακτίνες. Ο αριθμός των σπονδύλων είναι 38-40. Έχει διαγνωστεί από τα συγγενικά του είδη στην Ευρώπη με το πρωκτικό πτερύγιο να αποτελείται από 12-17 διακλαδισμένες ακτίνες, το μήκος του ρύγχους να είναι ίσο ή μικρότερο από τη διάμετρο των ματιών, τη διάμετρο των ματιών να είναι περίπου ίση με την απόσταση μεταξύ των ματιών και το στόμιο στο άκρο (Kottelat & Freyhof, 2007). Το πτερύγιο της ουράς διαθέτει 19 ακτίνες (Spillman, 1961).
Σύμφωνα με την εικόνα 5, το συγκεκριμένο είδος ζει σε ρεύματα και ποτάμια στους πρόποδες βουνών με καλά οξυγονωμένα και ρέοντα νερά. Όλες οι ηλικιακές κατηγορίες απαντούν σε ανοιχτά νερά ρευμάτων και μικρών ποταμών (Kottelat & Freyhof, 2007). Βρίσκεται επίσης σε ποτάμια με πολύ ήρεμα νερά. Τρέφεται με προνύμφες εντόμων και νεκρά έντομα, καθώς και με καρκινοειδή και διατόμια (Vostradovsky, 1973). Αναπαράγεται σε μικρές ομάδες και γεννά τα αυγά βαθιά σε χαλίκια με γρήγορη ροή. Απειλείται τοπικά από τη ρύθμιση των ποταμών, τον εμπλουτισμό της πέστροφας και τη ρύπανση και φτάνει σε μέγιστο μέγεθος περίπου 13 cm (Kottelat & Freyhof, 2007).

Carassius auratus (Linnaeus, 1758)

Εικόνα 6. Carassius auratus (Linnaeus, 1758). Φωτογραφία: Winter, T.J. (Fishbase).
Το συγκεκριμένο είδος, γνωστό και ως χρυσόψαρο, ανήκει στην τάξη Cypriniformes, στην οικογένεια Cyprinidae και στην υποοικογένεια Cyprininae. Το όνομα του γένους αποτελεί λατινική προσαρμογή των εννοιών karass και karausche που χρησιμοποιούνταν για να περιγράψουν τον Ευρωπαϊκό κυπρίνο (Romero, 2002). Η επωνυμία auratus προκύπτει από τη λατινική λέξη auratus που σημαίνει επιχρυσωμένος (Etnier & Starnes, 1993).
Πρόκειται για ψάρι γλυκού νερού που ευδοκιμεί σε βενθικά και υφάλμυρα περιβάλλοντα και προτιμά εύρος pH 6-8 και σκληρότητα 5-19 dH (Riede, 2004). Συναντάται σε εύρος βάθους 0-20 μέτρων. Είναι υποτροπικό είδος και υπομένει σε θερμοκρασίες μεταξύ 0-41 βαθμών Κελσίου (Shao & Lim, 1991·Beitinger & Bennett, 2000). Όσον αφορά την καταγωγή του, είναι ενδημικό είδος της Ανατολικής Ασίας, της Κίνας και της Ιαπωνίας (Kailola et al., 1993). Έχει εισαχθεί σε ολόκληρο τον κόσμο ως διακοσμητικό είδος σε ενυδρεία και κήπους, αναφέροντας όμως αρνητικές οικολογικές επιπτώσεις μετά την εισαγωγή του (Frimodt, 1995). Στην Ελλάδα, η κατανομή του είναι εξαιρετικά περιορισμένη (βλ. Παράρτημα).
Παρατηρώντας την εικόνα 6, φτάνει σε μέγιστο μήκος τα 48 cm, με το σύνηθες να υπολογίζεται στα 10 cm (Murdy, Birdsong & Musick, 1997·Frimodt, 1995). Το μέγιστο βάρος του έχει καταγραφεί στα 1,6 kg και η μέγιστη ηλικία στα 41 έτη (Wang, Wang, Sun & Tang, 2023·Bodick & Peffer, 1993). Το σώμα του είναι ατρακτοειδές με κυκλική διατομή. Έχει στο σύνολο 3-4 αγκάθια, 14-20 ραχιαία μαλακά ακτίνια, 2-3 πρωκτικά αγκάθια και 4-7 πρωκτικά μαλακά ακτίνια. Ο αριθμός των σπονδύλων είναι 30. Ο ουραίος μίσχος είναι παχύς και κοντός και το κεφάλι είναι χωρίς λέπια, ευρέως τριγωνικό (Scott, 1962·Scott & Crossman, 1973). Το ρύγχος του είναι μακρύτερο από τη διάμετρο του ματιού και η άνω γνάθος φτάνει στο οπίσθιο ρουθούνι ή όχι ακριβώς μέχρι το μάτι (Okada, 1990). Η πλευρική γραμμή είναι πλήρης και τα ραχιαία και πρωκτικά πτερύγια έχουν οδοντωτά οστά και τα πυελικά είναι κοντά, πλατιά και θωρακικά. Τα νυφικά εξογκώματα του αρσενικού είναι λεπτά και λίγα στα θωρακικά πτερύγια. Τα ουραία πτερύγια έχουν 17-19 ακτίνες (Spillman, 1961). Η τελευταία απλή ακτίνα του πρωκτικού πτερυγίου είναι οστεώδης και οδοντωτή στο πίσω μέρος και δεν υπάρχουν μύτες (Kottelat, 2001). Από άποψη χρωματισμού, τα άγρια αλιευμένα δείγματα είναι σκούρα ελαιοκάστανα, ελαιοπράσινα, με χάλκινη λάμψη, ασημί, γκριζωπά και κιτρινωπά (Khan, 1929·Trautman, 1957·Sterba, 1962).
Ζει σε ποτάμια, λίμνες και τάφρους με στάσιμα ή αργά ρέοντα νερά (Man & Hodgkiss, 1981·Etnier & Starnes, 1993·Billard, 1997). Εμφανίζεται σε ευτροφικά νερά, λίμνες με πλούσια βλάστηση και κανάλια (Kottelat & Freyhof, 2007). Τρέφεται κυρίως με φυτοπλαγκτόν, βενθικά ασπόνδυλα, φυτικά υλικά και υπολείμματα (Kottelat & Freyhof, 2007). Τα χρυσόψαρα γεννούν τα αυγά τους πάνω σε βυθισμένη βλάστηση. Ζει πολύ καιρό σε αιχμαλωσία (Skelton, 1993). Η μέγιστη αλατότητα που μπορεί να υπομείνει είναι 17 ppt, όμως δεν αντέχει σε παρατεταμένη έκθεση σε αλατότητα άνω των 15 ppt (Lockley, 1957·Black, 1951). Χρησιμοποιούνται ως πειραματικό είδος (Robins et al., 1991). Είναι βρώσιμο αλλά σπάνια καταναλώνεται (Frimodt, 1995). Διατηρείται σε ενυδρείο σε ομάδες των 5 ή περισσοτέρων ατόμων με ελάχιστο μέγεθος 100 cm (Bundesministerium für Ernährung, Landwirtschaft und Forsten, 1999).
Η αναπαραγωγή του λαμβάνει χώρα σε ρηχά νερά ανάμεσα σε υδρόβια φυτά, συχνά σε σημεία όπου οι ρίζες των φυτών είναι εκτεθειμένες στο νερό, καθώς και σε λιβάδια που πλημμυρίζουν από τις ανοιξιάτικες πλημμύρες (Schwartz, 1991·Kukuradze & Mariyash, 1975). Η αναπαραγωγική δραστηριότητα ξεκινάει πριν την αυγή και καταλήγει το απόγευμα (Khan, 1929·Innes, 1936). Το ατομικό ψάρι γεννά 3-10 αυγά σε διάστημα 8-10 ημερών (Smith, 1909). Τα νεαρά άτομα χρειάζονται υψηλή θερμοκρασία για να αναπτυχθούν. Τα αυγά είναι κολλώδη και προσκολλώνται σε υδρόβια φυτά ή βυθισμένα αντικείμενα (Kottelat & Freyhof, 2007). Τα θηλυκά γεννούν πολλές φορές κατά την περίοδο της αναπαραγωγής (Teletchea et al., 2009).

Carassius carassius (Linnaeus, 1758)

Εικόνα 7. Carassius carassius (Linnaeus, 1758). Φωτογραφία: Nyeste, K. (2020) (Fishbase).
Αυτό το είδος που φαίνεται στην εικόνα 7, ανήκει στην κατηγορία των κυπρινοειδών. Το όνομα Carassius προέρχεται από τη λατινική προσαρμογή της λέξης karass/karausche που χρησιμοποιείται για την ευρωπαϊκή καρασιά (Romero, 2002).
[bookmark: _Hlk214359731]Πρόκειται για ένα είδος γλυκού νερού με ισχυρή παρουσία σε υφάλμυρα βενθικά περιβάλλοντα, όπου συμπεριφέρεται συχνά ως ποταμόδρομο ψάρι (Riede, 2004). Σύμφωνα με τους Riehl & Baensch (1991), μπορεί να επιβιώσει σε θερμοκρασίες που κυμαίνονται από 2 έως 22°C. Όπως αναφέρουν και οι Kottelat & Freyhof στη μελέτη τους (2007), είναι ενδημικό σε ολόκληρη την Ευρασία και ιδιαίτερα κι εκτείνεται στις λεκάνες των θαλασσών Βόρειας, Βαλτικής, Λευκής, Μπάρεντς, της Μαύρης και της Κασπίας. Στην Ελλάδα, έχει καταγραφεί στον ποταμό Έβρο και στη λίμνη Παμβώτιδα, ενώ φτάνει ανατολικά μέχρι την Κολύμα της Σιβηρίας, δυτικά μέχρι τον Ρήνο και τις ανατολικές λεκάνες της Αγγλίας (βλ. Παράρτημα). Επιπλέον, έχει εισαχθεί ευρέως στην Ιταλία, την Αγγλία και τη Γαλλία για λόγους ενίσχυσης της αλιείας, αλλά συχνά συγχέεται με το είδος Carassius gibelio, με στόχο την ενίσχυση της αλιείας σε λίμνες και νερά.
[bookmark: _Hlk214366037]Βλέποντας την εικόνα 7, φτάνει στο μέγιστο μήκος του τα 64 cm, παρόλο που το συνηθισμένο μέγεθος να κυμαίνεται στα 15 cm (Koli, 1990·Muus & Dahlström, 1968). Το μέγιστο καταγεγραμμένο βάρος του φτάνει τα 3 kg, ενώ η γνωστή μέση ηλικία του είναι 10 έτη (Muus & Dahlström, 1968·Kottelat & Freyhof, 2007). Διαφέρει από τους συγγενείς του στην Ευρώπη με χαρακτηριστικά, όπως χρυσοπράσινο και λαμπερό χρώμα και σώμα ατρακτοειδές, συνήθως χωρίς μουστάκια. Πιο ειδικά, τα χαρακτηριστικά στοιχεία που διαθέτει είναι τα εξής: 3-4 ραχιαίες άκανθες, 13-22 μαλακές ραχιαίες ακτίνες, 2-3 εδρικές άκανθες, 5-7 μαλακές εδρικές ακτίνες και 32 σπονδύλους. Επιπλέον, στην πλευρική γραμμή διαθέτει 31-36 λέπια, με την τελευταία άκρη της ραχιαίας πτέρυγας να είναι κυρτή και το πρωκτικό πτερύγιο συνήθως με 6 διακλαδισμένες ακτίνες και το περιτόναιο λευκό (Kottelat & Freyhof, 2007). Οι ακτίνες του ουραίου πτερυγίου είναι 18-20 (Spillman, 1961). Οι τρίτες πρωκτικές και ραχιαίες ακτίνες είναι έντονες και οδοντωτές προς τα πίσω.
Βιολογικά, τα ενήλικα άτομα ζουν σε ρηχές λίμνες πλούσιες σε βλάστηση και σε ποτάμια με αργή ροή κι έχουν την ικανότητα να σκάβουν στη λάσπη σε περιόδους ξηρασίας ή κατά τη διάρκεια του χειμώνα (Allardi & Keith, 1991). Παράλληλα, μπορούν να επιβιώσουν σε υψηλές θερμοκρασίες και σε χαμηλές συγκεντρώσεις οξυγόνου κατά τη διάρκεια του καλοκαιριού (Kottelat & Freyhof, 2007). Επιπλέον, ο Billard (1997) υποστηρίζει πως παρουσιάζουν υψηλή ανοχή στο κρύο και στους οργανικούς ρύπους. Τρέφονται όλη την ημέρα, αλλά κυρίως τη νύχτα, καταναλώνοντας πλαγκτόν, βενθικά ασπόνδυλα, φυτικά υλικά και υπολείμματα. Είναι ένα είδος που ευδοκιμεί σε φτωχά νερά σε άλλα ψάρια και μπορούν να γίνουν άφθονα, όταν απουσιάζουν άλλα είδη ψαριών. Ωστόσο, παρατηρείται μια σταδιακή αλλά συνεχής μείωση των πληθυσμών σε πολλά υδάτινα συστήματα της κεντρικής Ευρώπης και της λεκάνης του Δούναβη, εξαιτίας του ανταγωνισμού με το εισαγόμενο Carassius gibelio σε υποβαθμισμένα ενδιαιτήματα (Kottelat & Freyhof, 2007).
Η αναπαραγωγική περίοδος του πραγματοποιείται μεταξύ του Μαΐου και του Ιουνίου σε ρηχά νερά με πυκνή βλάστηση. Τα θηλυκά αποθέτουν 130.000 με 250.000 αυγά, τα οποία προσκολλώνται στα φυτά και εκκολάπτονται σε 4-8 ημέρες (Allardi & Keith, 1991·Kottelat & Freyhof, 2007). Τα θηλυκά γεννούν σε πολλαπλές φάσεις, ενώ συνοδεύονται από αρκετά αρσενικά που συμμετέχουν σε αυτή τη διαδικασία. Το είδος καταναλώνεται νωπό ή κατεψυγμένο και μαγειρεύεται τηγανητό ή ψητό στο φούρνο (Frimodt, 1995).

Carassius gibelio (Bloch, 1782)

Εικόνα 8. Carassius gibelio (Bloch, 1782). Φωτογραφία: Jawad, L.A. (Fishbase).
Το αναφερόμενο είδος παρουσιάζεται στην εικόνα 8, το οποίο ανήκει, σύμφωνα με προηγούμενη έρευνα, στην τάξη Cyprinoformes μέσα στην οικογένεια Cyprinidae και την υποοικογένεια Cyprininae. Η ετυμολογία του γένους αποτελεί λατινοποίηση των όρων karass και karausche που χρησιμοποιούνταν για τον ευρωπαϊκό χρυσό κυπρίνο (Romero, 2002).
Η εικόνα 8 περιγράφει πως το είδος είναι ένα γλυκόβιο και ποταμόδρομο ψάρι, το οποίο επιβιώνει σε βενθοπελαγικά και υφάλμυρα ύδατα, με εύρος pH 7,1-7,5 και σκληρότητα 12 dH (Riede, 2004). Προτιμά θερμοκρασίες οι οποίες κυμαίνονται από 10 έως 20 βαθμούς Κελσίου (Baensch & Riehl, 1991). Εξαπλώνεται κατά το μεγαλύτερο μέρος στην Ευρώπη και την Ασία, καθώς θεωρείται ντόπιο από την κεντρική Ευρώπη ως τη Σιβηρία ή εισαγόμενο στα ευρωπαϊκά νερά από την ανατολική Ασία. Δεν υπάρχουν σαφή και οριστικά στοιχεία για την αρχική κατανομή του στην Ευρώπη λόγω της εισαγωγής του και των πολύπλοκων τρόπων αναπαραγωγής του (βλ. Παράρτημα). Επί του παρόντος, είναι ευρέως διαδεδομένο, και συνήθως εκτρέφεται μαζί με το Cyprinus carpio, το οποίο μεταφέρεται σε όλη την Ευρώπη. Εισήχθη σε αρκετές χώρες για σκοπούς υδατοκαλλιέργειας και εμπλουτισμού των υδάτινων οικοσυστημάτων μαζί με το Cyprinus carpio.
Η σεξουαλική του ωριμότητα κυμαίνεται από 10,3 cm έως 13 cm. Το μέγιστος μήκος του κυμαίνεται τα 46 cm, ενώ συνήθως είναι 20 cm (Verreycken, Van Thuyne & Belpaire, 2011·Muus & Dahlström, 1968). Το μέγιστο βάρος του είναι 3 kg και η μέγιστη ηλικία του έχει καταγραφεί στα 10 έτη (Muus & Dahlström, 1968·Kottelat & Freyhof, 2007). Διαγνώστηκε από τους συγγενείς του στην Ευρώπη, διαθέτοντας σώμα με ασημί-καφέ χρώμα, απλή πρωκτική και ραχιαία ακτίνα που είναι έντονα οδοντωτές, 37-52 βράγχια, πλευρική γραμμή με 29-33 λέπια, ελεύθερο άκρο ραχιαίας κοίλης και πρωκτικό πτερύγιο με 5 διακλαδισμένες ακτίνες και περιτόναιο μαύρο (Kottelat & Freyhof, 2007).
Ζει σε μια μεγάλη ποικιλία στάσιμων υδάτων και ποταμών πεδινών περιοχών, σε συνδυασμό με πυκνή βλάστηση ή τακτικές πλημμύρες. Αντέχει εύκολα σε χαμηλές συγκεντρώσεις οξυγόνου και στη ρύπανση (Kottelat & Freyhof, 2007). Τα άτομα που ζουν στις λίμνες μετακινούνται στις εκβολές ποταμών για να αποφύγουν τα νερά με χαμηλή περιεκτικότητα οξυγόνου κατά τον χειμώνα (Kukuradze & Mariyash, 1975). Τα νεαρά άτομα τρέφονται σε πολύπλοκα ενδιαιτήματα, όπως ζώνες καλαμιών. Καταναλώνουν πλαγκτόν, βενθικά ασπόνδυλα, φυτικό υλικό και υπολείμματα. Αναπαράγεται σε ρηχά, ζεστά παράλια σε βυθισμένη βλάστηση (Kottelat & Freyhof, 2007). Μπορεί επίσης να αναπαράγεται από μη γονιμοποιημένα αυγά (Spratte & Hartmann, 1998). Αποτελεί ανατολικοευρωπαϊκή μορφή χρυσόψαρου (Welcomme, 1988).
Τα θηλυκά αναπαράγονται με διάφορα άλλα είδη, όπως με το Cyprinus carpio και το Carassius carassius, αλλά τα αυγά αναπτύσσονται χωρίς να γονιμοποιηθούν, με αποτέλεσμα να δημιουργείται ένας πληθυσμός που αποτελείται μόνο από θηλυκά (Baensch & Riehl, 1991). Υπάρχουν όμως και πληθυσμοί που αποτελούνται αποκλειστικά από θηλυκά, τα οποία είναι τριπλοειδή που είναι παράσιτα σπέρματος άλλων ειδών κυπρινιδών, όπως το Cyprinus carpio, το Rutilus rutilus και το Abramis brama. Τα αρσενικά μετακινούνται προς τις περιοχές της ωοτοκίας πριν από τα θηλυκά, τα οποία ακολουθούν συχνά με πολύ πιτσίλισμα. Τα κολλώδη αυγά προσκολλώνται σε υδρόβια φυτά ή «βυθισμένα» αντικείμενα (Kottelat & Freyhof, 2007).






Coregonus lavaretus (Linnaeus, 1758)

Εικόνα 9. Coregonus lavaretus (Linnaeus, 1758). Φωτογραφία: Østergaard, T. (Fishbase).
Το υπό εξέταση είδος που περιγράφεται στην εικόνα 9, αποτελεί μέλος της τάξης Salmoniformes, της οικογένειας Salmonidae και της υποοικογένειας Coregoninae. Το όνομα Coregonus ετυμολογείται από τις ελληνικές λέξεις «κόρη» που αναφέρεται στην κόρη του ματιού και «γωνία» (Romero, 2002).
Πρόκειται για ανάδρομο είδος που βρίσκεται κυρίως σε γλυκά νερά και απαντά σε υφάλμυρα και βενθικά περιβάλλοντα, με εύρος pH 7-7,5 και σκληρότητα 20 dH (Riede, 2004). Ευδοκιμεί σε θερμοκρασίες, με εύρος τιμών 4-16°C (Baensch & Riehl, 1991). Είναι ενδημικό στη λίμνη Μπουρζέ της Γαλλίας και στη Γενεύη της Ελβετίας. Σύμφωνα και με άλλους συγγραφείς πρόκειται για είδος που απαντά στη Μεγάλη Βρετανία. Είναι φυσικό σε λίμνες και ποτάμια της Βόρειας και Κεντρικής Ευρώπης, στη Βαλτική Θάλασσα και σε περιοχές της Σκανδιναβίας και της Ρωσίας. Έχει εισαχθεί σε πολλά άλλα μέρη της Ευρώπης εκτός της φυσικής του περιοχής, ενώ εισήχθη επίσης και στο Ιράν για αλιευτικό εμπλουτισμό (Himberg & Lehtonen, 1994·Coad, 1995).
Η γεννητική του ωρίμανση κυμαίνεται στα 27,1 cm, με εύρος που είναι δυνατόν να φτάσει τα 40 cm. Το μέγιστο μήκος του υπολογίζεται στα 73 cm και το μέγιστο βάρος του στα 10 kg (International Game Fish Association, 2001·Muus & Nielsen, 1999). Το σώμα του είναι ατρακτοειδές με ασημί χρώμα. Στο σύνολο, διαθέτει 3-5 ραχιαίες άκανθες, 9-12 μαλακές ραχιαίες ακτίνες, 3-5 εδρικές άκανθες και 13-15 μαλακές εδρικές ακτίνες. Έχει μικρό στόμα με το άνω πηγούνι να προεξέχει (International Game Fish Association, 2001). Το ουραίο πτερύγιο αποτελείται από 19 ακτίνες (Keith & Allardi, 2001).
Από την εικόνα 9 είναι κατανοητό ότι εντοπίζεται σε κοινωνικά είδη λιμνών και ανάδρομα είδη εκβολών ποταμών και σπάνια σε πλήρως αλμυρό νερό. Τρέφεται με πλαγκτονικά καρκινοειδή ή μεγαλύτερα βενθικά καρκινοειδή σε υφάλμυρα νερά (Allardi & Keith, 1991). Η αναπαραγωγική του δραστηριότητα λαμβάνει μέρος σε χαλίκια και σε ρηχά νερά κατά τις ημέρες του Δεκεμβρίου και πραγματοποιείται κατά τη διάρκεια της νύχτας (Kottelat & Freyhof, 2007).

Ctenopharygondon idella (Valenciennes, 1844)

Εικόνα 10. Ctenopharygondon idella (Valenciennes, 1844). Φωτογραφία: Ramani Shirantha (2021) (Fishbase).
Από ταξινομική άποψη, το συγκεκριμένο είδος, γνωστό ως Ασιατικό χρυσόψαρο, ανήκει στην τάξη Cyprinoformes και στην οικογένεια Xenocyprididae. Η ετυμολογία του γένους προέρχεται από την ελληνική λέξη «κτένος» που σημαίνει χτένα, τη λέξη «φάρυγξ» που είναι ο φάρυγγας και τη λέξη «όδους» που αναφέρεται στο δόντι και αποτελεί κύριο χαρακτηριστικό του είδους (Romero, 2002). Το επώνυμο Idella είναι παράγωγο της λέξης «ideo» που σημαίνει διακριτικός (Etnier & Starnes, 1993).
Όπως διακρίνεται από την εικόνα 10, το είδος είναι ποταμόδρομο και βενθοπελαγικής οικολογίας είδος που ζει σε γλυκά και υφάλμυρα νερά, σε βάθος 0-30 μέτρα (Riede, 2004·Shao & Lim, 1991). Ζει σε υποτροπικές περιοχές, επιβιώνοντας σε θερμοκρασίες 0 έως 35°C (Laird & Page, 1996). Η κατανομή του περιορίζεται στην ανατολική Κίνα και Ρωσία, στην ανατολική Σιβηρία και στο σύστημα του ποταμού Αμούρ (Shireman & Smith, 1983·Berg, 1964). Μεταφέρεται ευρέως σε όλο τον κόσμο (Skelton, 1993). Επιβιώνει μόνο στην Ευρώπη μέσω αποθεμάτων (Kottelat & Freyhof, 2007). Στην Ελλάδα, έχει εισαχθεί σε λίμνες, ταμιευτήρες και υδατοκαλλιέργειες (βλ. Παράρτημα). Η εισαγωγή του πραγματοποιήθηκε κυρίως για βιολογικό έλεγχο της υδρόβιας βλάστησης, με σκοπό να καθαρίζει τα νερά από φυτά. Οι εισαγωγές συνοδεύονταν συχνά από την  παρασιτική ταινία Bothriocephalus opsarichthydis (Kottelat & Whitten, 1996).
Η γεννητική ωρίμανση του γένους κυμαίνεται στα 68,2 cm, με εύρος 58-79,2 cm. Το μέγιστο μήκος του κυμαίνεται στα 150 cm, με το σύνηθες να είναι 10,7 cm (Billard, 1997·Nichols, 1943). Το μέγιστο βάρος του είναι 45 kg και η μέγιστη καταγεγραμμένη ηλικία είναι 21 έτη (Skelton, 2001·Shireman & Smith, 1983). Έχει συνολικά 10-11 μαλακές ακτίνες στο ραχιαίο πτερύγιο και 10-14 μαλακές ακτίνες στο εδρικό. Διαγνώστηκε χωρίς μουστάκια, με πολύ κοντό ρύγχος και μήκος μικρότερο ή ίσο με τη διάμετρο του ματιού. Το μήκος πίσω από το μάτι είναι μεγαλύτερο από το μισό μήκος του κεφαλιού κι έχει 18 μαλακές ακτίνες στην ουρά (Eccles, 1992·Keith & Allardi, 2001). Διαγνώστηκε από το παρόμοιο είδος Mylopharygondon piceus με σώμα ελαιόχρωμο έως χάλκινο πράσινο στην άνω πλευρά, ασημί λευκό ως κίτρινο στην κάτω πλευρά, με κυλινδρικό σχήμα και φαρυγγικά δόντια ελαφρά συμπιεσμένα, οδοντωτά, με αυλάκωση κατά μήκος της επιφάνειας άλεσης, σε δύο σειρές, 2,5-4,2 (Kottelat & Freyhof, 2007).
Λαμβάνοντας υπόψη την εικόνα 10, τα ενήλικα άτομα απαντώνται σε λίμνες, δεξαμενές και στάσιμα νερά μεγάλων ποταμών, με ιδιαίτερη προτίμηση αργά ή στάσιμα υδάτινα σώματα με βλάστηση (Page & Burr, 1991·Skelton, 2001). Η διατροφή του αποτελείται από ανώτερα υδρόβια φυτά και βυθισμένα χόρτα, καθώς και με υπολείμματα, έντομα και άλλα ασπόνδυλα. Είναι ένα από τα σημαντικότερα είδη υδατοκαλλιέργειας στον κόσμο και χρησιμοποιείται επίσης για τον έλεγχο των ζιζανίων σε ποτάμια, ιχθυοτροφεία και ταμιευτήρες (Frimodt, 1995). Αναπαράγεται σε ποτάμια με πολύ ισχυρό ρεύμα (Billard, 1997). Τα αυγά είναι πελαγικά και εκκολάπτονται ενώ παρασύρονται κατάντη σε 2-3 ημέρες (Kottelat & Freyhof, 2007). Χρησιμοποιείται επίσης νωπό και τρώγεται τηγανισμένο, ψητό και φουρνιστό (Frimodt, 1995). Θεωρείται παράσιτο στις περισσότερες χώρες λόγω των ζημιών που προκαλεί στη βυθισμένη βλάστηση (Kottelat, 2001).

Cyprinus carpio (Linnaeus, 1758)

Εικόνα 11. Cyprinus carpio (Linnaeus, 1758). Φωτογραφία: Ramani Shirantha (2021) (Fishbase).
Το είδος της εικόνας 11 κατατάσσεται στην τάξη Cyprinoformes και υπάγεται στην οικογένεια Cyprinidae και στην υποοικογένεια Cyprininae. Το όνομα Cyprinus προέρχεται από τη λατινική λέξη Cyprinus που αναφέρεται στον κυπρίνο (Romero, 2002). Σύμφωνα με τους Scott & Crossman (1973), το όνομα carpio ετυμολογείται από τη λέξη carpio που αποτελεί λατινική μορφή του κυπρίνου. Όπως αναφέρουν και οι Etnier & Starnes στην έρευνά τους (1993), το όνομα Cyprinus αποτελεί παλιά ονομασία του κυπρίνου.
Είναι υφάλμυρο, ποταμόδρομο και βενθοπελαγικό ψάρι που προτιμά γλυκά νερά, με εύρος pH 6,5-9 και σκληρότητα 10-15 dH (Riede, 2004). Συναντάται σε εύρος βάθους 0 έως 29 μέτρων και ευδοκιμεί σε υποτροπικό κλίμα, με θερμοκρασίες 3 έως 35 βαθμών Κελσίου (New York Department of Environmental Conservation, 2019·Eaton et al., 1995). Κατάγεται από περιοχές της Ευρώπης και την Ασίας και έχει εισαχθεί στις λεκάνες της Κασπίας και αργότερα εξαπλώθηκε στις λεκάνες της Μαύρης και της Αράλ Θάλασσας κατά τη διάρκεια της Ρωμαϊκής εποχής (Kottelat & Freyhof, 2007). Το γεγονός ότι ένας ρεόφιλος πληθυσμός έχει εντοπιστεί στον Δούναβη, αποδεικνύει μάλιστα ότι πρόκειται για την προέλευση του ευρωπαϊκού είδους (βλ. Παράρτημα) (Kottelat, 1997). Ο βασικότερος λόγος για τον οποίο πραγματοποιήθηκε η εισαγωγή του είναι η υδατοκαλλιέργεια, γιατί το οποίο καθοριστικό ρόλο διαδραματίζει το γεγονός ότι η ανθεκτικότητά του σε χαμηλές συγκεντρώσεις οξυγόνου είναι ιδιαίτερα υψηλή (Balon, 1995).
Λαμβάνοντας υπόψη την εικόνα 11, η σεξουαλική του ωρίμανση επιτυγχάνεται σε μήκος 34,8 cm, με εύρος 25-36 cm. Το μέγιστο μήκος του υπολογίζεται στα 120 cm, με το κοινό μήκος να φτάνει τα 31 cm (Murdy, Birdsong & Musick, 1997·Chugunova, 1959). Το μέγιστο δημοσιευμένο βάρος του φτάνει τα 40,1 kg και η μέγιστη ηλικία του τα 38 έτη (Machacek, 2007·Hinton, 1962). Το σώμα του είναι σπειροειδές και συμπιεσμένο. Είναι διαφορετικό από τα άλλα είδη της οικογενείας του στην Ευρώπη με χαρακτηριστικά, όπως 2 ζεύγη μούστων, ραχιαίο πτερύγιο με 15-20 διακλαδισμένες ακτίνες και ουρά με βαθιά εσοχή (Kottelat & Freyhof, 2007). Διακρίνεται επίσης με 1 φαρυγγικό δόντι. Οι λεπίδες του είναι παχιές και μεγάλες. Ο «άγριος κυπρίνος» διακρίνεται από το λιγότερο σωματώδες σχήμα του, με ύψος σώματος 1:3,2-4,8 σε τυπικό μήκος. Η ουρά έχει 3 αγκάθια και 17-19 ακτίνες (Spillman, 1961). Η τελευταία απλή ακτίνα του πρωκτού είναι οστεώδης και οδοντωτή στο πίσω μέρος. Επιπλέον, έχει 4 μούσια (Kottelat, 2001).

Η εικόνα 11 δείχνει ότι το είδος ζει σε ζεστά, βαθιά και αργά ρέοντα και στάσιμα νερά, όπως ποτάμια πεδινών και περιοχών και μεγάλες λίμνες με πλούσια βλάστηση (Kottelat & Freyhof, 2007). Είναι ανθεκτικό και ανεκτικό σε μια μεγάλη ποικιλία συνθηκών, αλλά γενικά προτιμά μεγάλα υδάτινα σώματα με αργά ρέοντα ή στάσιμα νερά και μαλακά ιζήματα στον πυθμένα. Είναι πιο ενεργό το σούρουπο και την αυγή. Τόσο τα ενήλικα όσο και τα νεαρά άτομα τρέφονται με μια ποικιλία βενθικών οργανισμών και φυτικών υλικών. Τα ενήλικα συχνά πραγματοποιούν σημαντική μετανάστευση για την αναπαραγωγή σε κατάλληλες λιμνοθάλασσες και πλημμυρισμένα λιβάδια. Οι προνύμφες επιβιώνουν μόνο σε πολύ ζεστά νερά ανάμεσα σε ρηχή βυθισμένη βλάστηση (Kottelat & Freyhof, 2007). Χρησιμοποιείται νωπό και κατεψυγμένο (Frimodt, 1995). Διατηρείται σε ενυδρείο, σε ομάδες 5 ή περισσότερων ατόμων, με ελάχιστο μέγεθος μεγαλύτερο των 200 cm και δε συνιστάται για ενυδρεία οικιακής χρήσης (Bundesministerium für Ernährung, Landwirtschaft und Forsten (BMELF), 1999).
Αναπαράγεται σε ρηχές και κατάφυτες με ζιζάνια περιοχές. Είναι ένα πλαστικό είδος με έντονη τάση να παράγει «ποικιλίες» και «φυλές» ως απόκριση στην επιλεκτική αναπαραγωγή και τις περιβαλλοντικές επιδράσεις. Ένα θηλυκό που αναπαράγεται συνήθως ακολουθείται από πολλά αρσενικά (Alikunhi, 1966). Είναι γνωστό ότι γεννούν περισσότερα από ένα εκατομμύριο αυγά σε μια σεζόν. Τα αυγά εκκολάπτονται σε 4 ημέρες (Pethiyagoda, 1991). Γεννούν υποχρεωτικά σε φυτά (Balon, 1990). Τα κολλώδη αυγά προσκολλώνται σε υδρόβια φυτά ή άλλα βυθισμένα αντικείμενα. Η αναπαραγωγική επιτυχία περιορίζεται σε έτη κατά τα οποία η στάθμη του νερού αρχίζει  ανεβαίνει τον Μάιο και όταν οι υψηλές θερμοκρασίες και η πλημμύρα της χερσαίας βλάστησης διαρκούν για μεγάλο χρονικό διάστημα κατά τον Μάιο και τον Ιούνιο (Kottlat & Freyhof, 2007).







Esox lucius (Linnaeus, 1758)

Εικόνα 12. Esox lucius (Linnaeus, 1758). Φωτογραφία: Zienert, S. (Fishbase).
Το συγκεκριμένο είδος που φαίνεται στην εικόνα 12, εντάσσεται στην τάξη Esociformes και στην οικογένεια Esocidae, η οποία περιλαμβάνει τους λούτσους. Το όνομα esox προέρχεται από την ελληνική λέξη «ίσοξ» και σχετίζεται με την κελτική ρίζα eog, ehawc, που σημαίνει σολωμός (Romero, 2002). Το όνομα lucius αντιστοιχεί στο λατινικό όνομα που αποδιδόταν στον λούτσο (Scott & Crossman, 1973).
Από την εικόνα 12 φαίνεται ότι αποτελεί ψάρι γλυκού νερού, αν και μπορεί να εισέλθει σε υφάλμυρα περιβάλλοντα και ζει σε πελαγικά και ποταμόδρομα συστήματα. Συναντάται σε εύρος βάθους από 0 έως 30 μέτρα, συνηθέστερα από 1 μέχρι 5 μέτρα (Scott & Crossman, 1973). Είναι ιδανικό για υποτροπικές θερμοκρασίες, από 10 έως 28 βαθμούς Κελσίου (Eaton et al., 1995). Η καταγωγή του αφορά περιοχές της Βόρειας Αμερικής, τη λεκάνη του Ατλαντικού, της Αρκτικής, των μεγάλων Λιμνών και του ποταμού Μισισιπή, από το Λαμπραντόρ έως την Αλάσκα και νότια έως την Πενσυλβανία και τη Νεμπράσκα (Page & Burr, 2011). Η κατανομή εκτείνεται στην Ευρασία, στην Κασπία, τη Μαύρη, τη Βαλτική, τη Μπάρεντς, την Αρκτική, τη Βόρεια και την Αράλη Θάλασσα, καθώς και στις λεκάνες του Ατλαντικού και της Μεσογείου. Διαδόθηκε ευρέως στην Κεντρική Ασία και τη Σιβηρία στα ανατολικά μέχρι τη λεκάνη απορροής του Αναδύρ. Επίσης, έχει εισαχθεί σε αυτές τις χώρες της Ευρώπης για σκοπούς αλιευτικού εμπλουτισμού (Kottelat & Freyhof, 2007). Στην Ελλάδα, η κατανομή του είναι περιορισμένη και αποσπασματική κυρίως σε ποτάμια και λίμνες της Μακεδονίας (βλ. Παράρτημα). Παρ’ όλα αυτά, αναφέρονται αρνητικές οικολογικές επιπτώσεις από την εισαγωγή του (Welcomme, 1988).
[bookmark: _Hlk216906675]Η γεννητική του ωρίμανση επιτυγχάνεται σε μέγεθος 39,9 cm. Το μέγιστο μήκος για τα αρσενικά είναι 137 cm και σε θηλυκά 150 cm (International Game Fish Association, 2001). Tο μέγιστο αναφερόμενο βάρος είναι 28,4 kg και το μέγιστο προσδόκιμο ζωής είναι 30 έτη (International Game Fish Association, 2001·Muus and Dahlström, 1968). Έχει επίμηκες σχήμα σώματος. Διαθέτει 17-25 μαλακές ακτίνες στο ραχιαίο πτερύγιο, 10-22 μαλακές ακτίνες στο εδρικό και 57-65 σπονδύλους. Διαγνώστηκε από όλα τα άλλα ψάρια γλυκού νερού της Ευρώπης με τον συνδυασμό ακόλουθων χαρακτηριστικών: μακρύ ρύγχος, μεγάλο στόμα, ραχιαία πτερύγια που ξεκινούν ελαφρώς μπροστά από τα πρωκτικά και πλευρική γραμμή με 105-148 λέπια (Kottelat & Freyhof, 2007). Το ρύγχος του μοιάζει με ράμφος πάπιας, το στόμα του με μεγάλα αιχμηρά δόντια. Τα πτερύγια στα βράγχια υπάρχουν μόνο ως κηλίδες δοντιών στα βραγχιακά τόξα. Η πλευρική γραμμή έχει εγκοπή στο πίσω μέρος. Η ραχιαία πτέρυγα βρίσκεται πολύ πίσω, η πρωκτική κάτω και λίγο πίσω από τη ραχιαία, η θωρακική και η κοιλιακή βρίσκονται χαμηλά στο σώμα, σε σχήμα κουπιάς (Morrow, 1980).
Εμφανίζεται σε καθαρές λίμνες με βλάστηση και στάσιμα νερά μικρών έως μεγάλων ποταμών (Page & Burr, 1991, 2011). Συνήθως είναι μοναχικό και εξαιρετικά εδαφικό. Γενικά, δεν πραγματοποιεί μεγάλες αποστάσεις, αλλά μερικά μετακινούνται σε σημαντικές αποστάσεις. Τα ενήλικα τρέφονται κυρίως με ψάρια, αλλά μερικές φορές σε μεγάλο βαθμό με βατράχια και καραβίδες (Morrow, 1980). Είναι ωοτόκο είδος (Breder & Rosen, 1966). Τα νεαρά άτομα διακρίνονται από συχνό κανιβαλισμό, τρεφόμενα με ασπόνδυλα και χερσαία σπονδυλωτά (Kottelat & Freyhof, 2007·Billard, 1997).
Τα ψάρια που γεννούν αυγά μετακινούνται στην ακτή των ελωδών περιοχών για να γεννήσουν (Morrow, 1980). Η ωοτοκία γίνεται κατά τη διάρκεια της ημέρας. Τα φύλα ζευγαρώνουν και ένα θηλυκό συνοδεύεται συνήθως από ένα ή δύο αρσενικά. Κολυμπούν μέσα και πάνω από τη βλάστηση σε νερό μικρότερο από 17,8 cm, απελευθερώνοντας αυγά και σπέρμα σε ακανόνιστα χρονικά διαστήματα (Scott & Crossman, 1973). Τα αυγά εναποτίθενται σε πλημμυρισμένες περιοχές και βυθισμένη βλάστηση για 2-5 ημέρες (Kottelat & Freyhof, 2007). Απελευθερώνονται 5 έως 60 αυγά κάθε φορά (Morrow, 1980). Ύστερα από αυτή τη διαδικασία, τα ψάρια ξεκουράζονται για κάποιο χρονικό διάστημα. Κατά την περίοδο αυτή, και το αρσενικό και το θηλυκό μπορούν να πάρουν νέους συντρόφους ή να συνεχίσουν μαζί για αρκετές ημέρες μέχρι να απελευθερωθούν όλα τα αυγά. Τα ενήλικα ψάρια που γεννούν μπορούν να παραμείνουν μέχρι 14 εβδομάδες στον χώρο αναπαραγωγής, παρόλο που τα περισσότερα φεύγουν εντός 6 (Morrow, 1980).
Αυτό το είδος ψαριού μπορεί να μολυνθεί σε μεγάλο βαθμό από παράσιτα, στα οποία συμπεριλαμβάνεται η ευρεία ταινία που αν δε θανατωθεί με καλό μαγείρεμα, μπορεί να μολύνει τον άνθρωπο. Επηρεάζεται τοπικά από αλλοιώσεις οικοτόπων (Kottelat & Freyhof, 2007). Είναι εξαιρετικό για τροφή. Χρησιμοποιείται φρέσκο και κατεψυγμένο και τρώγεται τηγανητό, ψητό και ψημένο (Frimodt, 1995).

Gambusia affinis (Baird & Girard, 1853)

Εικόνα 13. Gambusia affinis (Baird & Girard, 1853). Φωτογραφία: Slaboch R. (Fishbase).
Το είδος ψαριού, για το οποίο γίνεται λόγος στην εικόνα 13, ανήκει στην τάξη Cyprinodontiformes, στην οικογένεια Poeciliidae και στην υποοικογένεια Poeciliinae. Το όνομα Gambusia προκύπτει από τον κουβανέζικο όρο Gambusino που σημαίνει «τίποτα» και χρησιμοποιείται κατά κύριο λόγο στο πλαίσιο ενός αστείου ή μιας φάρσας (Romero, 2002). Η επωνυμία affinis προκύπτει από τη λέξη affinis που σημαίνει σχετικό (Etnier & Starnes, 1993).
Πρόκειται για ψάρι γλυκού νερού που βρίσκεται σε υφάλμυρα και βενθοπελαγικά περιβάλλοντα και απαντά σε εύρος pH 6-8 και και σκληρότητα 5-19 dH. Ευδοκιμεί σε υποτροπικό κλίμα, με θερμοκρασίες 12 έως 29°C (Pet Resources, 2004). Κατανέμεται σε μεγάλο βαθμό στη Βόρεια και Κεντρική Αμερική από όπου προέρχεται και η καταγωγή του, ειδικότερα στη λεκάνη του ποταμού Μισισιπή, από την κεντρική Ιντιάνα και το Ιλινόις στις ΗΠΑ νότια έως τον κόλπο του Μεξικού και τις αποχετεύσεις της πλαγιάς του Κόλπου δυτικά έως το Μεξικό. Είναι ένα από τα είδη με το ευρύτερο φάσμα εισαγωγών, το οποίο απέκτησε σχεδόν παγκόσμια κατανομή (Welcomme, 1988). Έχει εισαχθεί για βιολογικό έλεγχο προνυμφών και ειδικότερα για καταπολέμηση κουνουπιών. Όμως, σε αρκετές χώρες αναφέρονται αρνητικές οικολογικές επιπτώσεις μετά την εισαγωγή του (βλ. Παράρτημα).
Έχει καταγραφεί με μέγιστο μήκος 5,1 cm για τα αρσενικά και 7 cm για τα θηλυκά και μέγιστη ηλικία 3 έτη (Koutrakis & Tsikliras, 2003·Hugg, 1996·Beverton & Holt, 1959). Διαθέτει ατρακτοειδές σώμα με κυκλική διατομή και διαθέτει συνολικά 7-9 μαλακές ραχιαίες ακτίνες και 9-10 μαλακές ακτίνες του πρωκτού. Το μήκος της βάσης του πρωκτού είναι πολύ μικρότερο από το μισό της απόστασης από την ουραία. Τα κοιλιακά πτερύγια καταλήγουν αμέσως μετά το πρωκτικό πτερύγιο. Τα πυελικά πτερύγια φτάνουν στα κοιλιακά. Τα χαρακτηριστικά αυτά αποδίδονται στην εικόνα 13.
Είναι πιο άφθονο στα χαμηλότερα τμήματα των ρευμάτων (Yamamoto & Tagawa, 2000). Τα ενήλικα άτομα κατοικούν κοντά σε όρθια νερά που ρέουν αργά κι είναι περισσότερο συνηθισμένα σε λίμνες με βλάστηση, τέλματα και ήσυχες δεξαμενές ρευμάτων. Απαντώνται συχνά σε υφάλμυρα νερά κι είναι πελαγικό/επιφανειακό είδος (Man & Hodgkiss, 1981·Howell, Woodford, Weyl & Froneman, 2013). Τρέφεται με ζωοπλαγκτόν, μικρά έντομα και υπολείμματα (Man & Hodgkiss, 1981·Etnier & Starnes, 1993). Χρησιμοποιείται ως ζωντανή τροφή για σαρκοφάγα ψάρια ενυδρείου (Man & Hodgkiss, 1981·Billard, 1997). Είναι ιδιαίτερα αποτελεσματικό στον έλεγχο των κουνουπιών, αλλά έχει βρεθεί ότι ανταγωνίζεται τα ιθαγενή ψάρια και διαταράσσει την οικολογική ισορροπία (Shrestha, 1990).
Κοιτώντας παραπάνω την εικόνα 13, γίνεται αντιληπτό πως πρόκειται για ζωοτόκο είδος (Man & Hodgkiss, 1981). Η εσωτερική γονιμοποίηση είναι δυνατή, καθώς το πρωκτικό πτερύγιο του αρσενικού έχει μετατραπεί σε όργανο συνουσίας. Τα θηλυκά φέρουν 30 περίπου αλεβίνια και η κύηση διαρκεί από 24 ημέρες έως ένα μήνα (Seale, 1917·Billard, 1997).

Gasterosteus aculeatus (Linnaeus, 1758)

Εικόνα 14. Gasterosteus aculeatus (Linnaeus, 1758). Φωτογραφία: Harka A. (Fishbase).
Το Gasterosteus aculeatus της εικόνας 14 είναι ένα είδος της τάξης Perciiformes και της  οικογένειας Gasterosteidae. Η ετυμολογία του ονόματος Gasterosteus προέρχεται από τις ελληνικές λέξεις «γαστήρ» που είναι το στομάχι και «οστέον» που είναι το κόκαλο (Romero, 2002). Το όνομα aculeatus προέρχεται από τη λατινική λέξη aculeatus που σημαίνει «ακανθωτός» (Scott & Crossman, 1973).
Είναι είδος βενθοπελαγικό και ανάδρομο που ζει σε θαλάσσια, υφάλμυρα και γλυκά νερά και είναι ανάδρομο. Η εικόνα 14 δείχνει ότι το εύρος βάθους στο οποίο βρίσκεται κυμαίνεται από 0 έως 100 μέτρα (Riede, 2004·Fedorov et al., 2003). Παρουσιάζει προτίμηση σε υποτροπικές περιοχές, με θερμοκρασίες από 4 έως 20 βαθμούς Κελσίου (Riehl & Baensch, 1991). Η φυσική κατανομή του περιλαμβάνει περιαρκτικές και εύκρατες περιοχές, νότια μέχρι τη Μαύρη Θάλασσα, τη νότια Ιταλία, την Ιβηρική Χερσόνησο και τη Βόρεια Αφρική. Παρουσιάζεται επιπλέον στην Ανατολική Ασία, βόρεια της Ιαπωνίας και στη Βόρεια Αμερική, βόρεια της Γροιλανδίας. Στην Ελλάδα, η παρουσία του περιορίζεται κυρίως στο βόρειο και δυτικό ημισφαίριο (βλ. Παράρτημα). Η παρουσία του στην Ευρώπη πραγματοποιήθηκε τυχαία.
Η γεννητική του ωρίμανση υπολογίζεται στα 5,5 cm. Το μέγιστο μήκος του έχει τιμή 11 cm, ενώ το συνηθέστερο έχει 5,1 cm (Muus & Nielsen, 1999·Scott & Crossman, 1973). Το μέγιστο προσδόκιμο ζωής που έχει καταγραφεί είναι 8 έτη (Reimchen, 1992). Έχει ατρακτοειδές σχήμα σώματος. Στο σύνολο των μορφολογικών χαρακτηριστικών του, διαθέτει 2-4 ραχιαίες άκανθες, 10-14 μαλακές ραχιαίες ακτίνες, 1 εδρική άκανθα και 7-11 μαλακές εδρικές ακτίνες. Διακρίνεται μοναδικά από τους συγγενείς του στην Ευρώπη, καθώς ο κορμός και ο ουραίος μίσχος καλύπτονται από μια σειρά 29-35 οστέινων πλακών. Άλλα χαρακτηριστικά που διαχωρίζουν αυτό το είδος είναι η οδοντωτή οπίσθια άκρη των φλοιών και οι φλοιοί που σχηματίζουν μια πλευρική τρόπιδα στον ουραίο μίσχο. Επιπροσθέτως, τα βράγχια είναι μακριά και λεπτά, 17 έως 25 στην πρώτη καμάρα σε μορφές γλυκού νερού και 1 ή 2 ακόμη σε ανάδρομες μορφές. Οι ανάδρομες μορφές είναι ασημί-πράσινες έως γαλαζοπράσινες. Το οπίσθιο περιθώριο των θωρακικών είναι σχεδόν κολοβωμένο. Τα πλευρά είναι συνήθως ωχρά και η κοιλιά είναι κίτρινη, λευκή ή ασημί. Οι θωρακικές ακτίνες έχουν σκούρες κουκίδες και τα ουραία πτερύγια έχει 12 ακτίνες (Morrow, 1980·Spillman, 1961).
Τα ενήλικα άτομα εμφανίζονται σε εκβολές ποταμών και παράκτιες θάλασσες (Banister, 1986). Κατοικούν σε ρηχές περιοχές με βλάστηση, πάνω από λάσπη ή άμμο και σχηματίζουν κοπάδια (Page & Burr, 1991). Τα νεαρά άτομα μετακινούνται στη θάλασσα ή σε βαθύτερα υδάτινα σώματα τον Ιούλιο-Αύγουστο, σχηματίζοντας μεγάλα κοπάδια και συνδέονται με παρασυρόμενα φύκια (Kottelat & Freyhof, 2007·Safran, 1990·Safran & Omori, 1990). Τρέφονται με σκουλήκια, καρκινοειδή, προνύμφες κι ενήλικα υδρόβια έντομα και μικρά ψάρια.
Η συμπεριφορά αναπαραγωγής του είναι παρόμοια, τόσο για γλυκό νερό όσο και για ανάδρομες μορφές (McPhail, 1969). Λίγο πριν την αναπαραγωγή, τα αρσενικά γίνονται εδαφικά και χτίζουν μια φωλιά από φυτικό υλικό κολλημένο μεταξύ τους με σπιγγίνη, μια πρωτεΐνη η οποία παράγεται στο νεφρό (Jakobsson et al., 1999). Ύστερα από την κατασκευή της φωλιάς, το αρσενικό δελεάζει το θηλυκό στη φωλιά με έναν χορό ερωτοτροπίας που αποτελείται από μια σειρά κινήσεων ζιγκ-ζαγκ και το θηλυκό ακολουθεί το αρσενικό, ποζάροντας από πάνω με το κεφάλι του προς τα κάτω. Το αρσενικό προστατεύει και αερίζει τα αυγά (Scott & Crossman, 1973). Κατά τη διάρκεια της ωοτοκίας, τα αρσενικά αναπτύσσουν μια φωτεινή πορτοκαλί έως κόκκινη κοιλιά και μπλε-πράσινα μάτια. Τα αυγά εκκολάπτονται σε 7-8 ημέρες.
Περιστασιακά, λαμβάνεται εμπορικά στη Σκανδιναβία και μεταποιείται σε ιχθυάλευρο και ιχθυέλαιο (Nikolskii, 1961·Bigelow & Welsch, 1925). Από εμπορική πλευρά, χρησιμοποιείται ως πειραματόζωο (Scott & Crossman, 1973).

Hypophthalmichthys molitrix (Valenciennes, 1844)

Εικόνα 15. Hypophthalmichthys molitrix (Valenciennes, 1844). Φωτογραφία: Ramani Shirantha (2021) (Fishbase).
Ο Hypopthalmichthys molitrix (ασημένιος κυπρίνος) που παρουσιάζεται στην εικόνα 15, είναι είδος της τάξης Cyprinoformes και της οικογένειας Xenocyprididae, η οποία περιλαμβάνει ανατολικοασιατικά κυπρινοειδή. Η ετυμολογία του ονόματος Hypopthalmichthys προέρχεται από τις ελληνικές λέξεις «υπό», «οφθαλμός» και «ιχθύς» που υποδηλώνουν τη χαρακτηριστική χαμηλή θέση των ματιών (Romero, 2002). Το όνομα molitrix ετυμολογείται από τη λέξη «molitrix» που είναι ο φαρυγγικός μηχανισμός άλεσης (Etnier & Starnes, 1993).
Είναι ποταμόδρομο είδος γλυκού νερού με δυνατότητα παρουσίας σε υφάλμυρα βενθοπελαγικά περιβάλλοντα (Riede, 2004). Συναντάται σε εύρος βάθους 0 έως 2 μέτρων και αντέχει υποτροπικά κλίματα, με θερμοκρασίες 6 έως 30 βαθμών Κελσίου (Shao & Lim, 1991·Li et al., 1990). Είναι ενδημικό στις περισσότερες μεγάλες υδρολογικές λεκάνες του Ειρηνικού στην ανατολική Ασία, από τον ποταμό Αμούρ έως τον Σι της Κίνας και το Ανόι του Βιετνάμ (Kottelat & Freyhof, 2007·FAO, 2019). Εισήχθη σε όλο τον κόσμο για υδατοκαλλιέργεια κι έλεγχο της άνθισης των φυκιών (βλ. Παράρτημα). Αρκετές χώρες μάλιστα αναφέρουν αρνητικές οικολογικές επιπτώσεις μετά την εισαγωγή του (Welcomme, 1988). Συχνά συγχέεται με το Hypopthalmichthys nobilis, με το οποίο παρουσιάζει αρκετές μορφολογικές ομοιότητες (Kottelat & Freyhof, 2007).
Η γεννητική του ωρίμανση κατορθώνεται σε μήκος 51,7 cm που αποδίδεται στην εικόνα 15. Το μέγιστο μήκος του φτάνει στα 120 cm και το κοινό μήκος στα 18 cm (Page & Burr, 2011·Nichols, 1943). Το μέγιστο βάρος του είναι 50 kg και το μέγιστο προσδόκιμο ζωής έχει καταγραφεί στα 20 έτη (Billard, 1997·Nico, Fuller & Li, 2020). Έχει σπειροειδές ελαιόχρωμο έως ασημί σώμα με οβάλ διατομή και χωρίς μούσια. Οι ραβδώσεις του εκτείνονται από τον ισθμό έως τον πρωκτό. Η άκρη της τελευταίας απλής ραβδώσεως του ραχιαίου πτερυγίου δεν είναι οδοντωτή. Οι διακλαδισμένες ραβδώσεις του πρωκτού είναι 12-13 (Kottelat, Whitten, Kartikasari & Wirjoatmodjo, 1993). Διαφέρει από το Hypophtalmichthys nobilis στο ότι έχει αιχμηρή καρίνα χωρίς λέπια από την περιοχή του θώρακα μέχρι την προέλευση του πρωκτού, λεπτά βράγχια, μήκος κεφαλής 24-29 % του τυπικού μήκους και απλό ανοιχτόχρωμο χρώμα, πρασινωπό γκρι στην άνω πλευρά και λευκόχρωμο στην κάτω πλευρά (Kottelat & Freyhof, 2007).
Βρίσκεται σε ποτάμια με σημαντικές διακυμάνσεις στη στάθμη του νερού και διαχειμάζει στα μεσαία και κατώτερα τμήματα, κολυμπώντας ακριβώς κάτω από την επιφάνεια. Τρέφεται σε ρηχά και ζεστά νερά, λίμνες και πλημμυρισμένες περιοχές με αργή ροή (Billard, 1997·Etnier & Starnes, 1993). Τα μεγαλύτερα άτομα τρέφονται μόνο με φυτοπλαγκτόν, ενώ τα μικρά νεαρά άτομα με ζωοπλαγκτόν (Kottelat & Freyhof, 2007). Τα ενήλικα αναπαράγονται σε ποτάμια ή παραποτάμους σε ρηχά ορμητικά με χαλίκι ή άμμο στον πυθμένα, στο ανώτερο στρώμα του νερού ή ακόμα και στην επιφάνεια, κατά τη διάρκεια των πλημμυρών. Οι συνθήκες για την ωοτοκία περιλαμβάνουν θολό νερό, θερμοκρασίες άνω των 15°C και υψηλές συγκεντρώσεις οξυγόνου (Kottelat & Freyhof, 2007). Τα νεαρά και τα ενήλικα άτομα σχηματίζουν μεγάλα κοπάδια κατά την περίοδο της ωοτοκίας. Τα ώριμα πραγματοποιούν μεταναστεύσεις σε μεγάλες αποστάσεις προς το πάνω μέρος του ποταμού κατά την έναρξη μιας ταχείας πλημμύρας και αύξησης της στάθμης του νερού. Μετά την αναπαραγωγή, μετακινούνται σε βαθύτερα σημεία της κοίτης του ποταμού, όπου παραμένουν χωρίς να εκτρέφονται (Kottelat & Freyhof, 2007). Χρησιμοποιείται νωπό για ανθρώπινη κατανάλωση και η ικανότητα να καθαρίζει τα φράγματα και άλλα ύδατα από τα φύκια που τα φράζουν εκτιμάται ακόμα περισσότερο από την τροφική του αξία (Frimodt, 1995). Είναι ένα από τα 3 ή 4 είδη κυπρινιδών των οποίων η παγκόσμια παραγωγή στην υδατοκαλλιέργεια (Billard, 1997).

Hypophthalmichthys nobilis (Richardson, 1845)

Εικόνα 16. Hypophthalmichthys nobilis (Richardson, 1845). Φωτογραφία: Ramani Shirantha (2021) (Fishbase).
Το ψάρι της εικόνας 16, γνωστό και ως μεγαλοκέφαλος κυπρίνος, είναι είδος της τάξης Cyprinoformes και της οικογένειας Xenocyprididae. Το όνομα του γένους ετυμολογείται από τις ελληνικές λέξεις «υπό» που σημαίνει κάτω, «οφθαλμός» που είναι το μάτι και «ιχθύς» που είναι το ψάρι (Romero, 2002).  Το όνομα nobilis προέρχεται από τη λατινική λέξη nobilis που σημαίνει ευγενής (Etnier & Starnes, 1993).
Είναι ποταμόδρομο ψάρι γλυκού νερού που ζει σε υφάλμυρα βενθικά περιβάλλοντα (Riede, 2004). Προτιμά θερμοκρασίες, με εύρος μεταξύ 1 και 38 βαθμών Κελσίου (FAO, 2019). Εξαπλώνεται σε μεγάλο βαθμό στην Κίνα. Προέρχεται από την Ανατολική Ασία, κυρίως από τις λεκάνες των ποταμών Yangtze και Amur. Έχει εισαχθεί σε αρκετές χώρες κι έχει επιτύχει σχεδόν παγκόσμια κατανομή. Η εισαγωγή του σε ευρωπαϊκές χώρες και στην Ελλάδα έχει πραγματοποιηθεί για υδατοκαλλιέργεια και βιολογικό έλεγχο φυτοπλαγκτού σε λίμνες και ταμιευτήρες (βλ. Παράρτημα). Ωστόσο, οι απαιτήσεις αναπαραγωγής του είναι πολύ συγκεκριμένες και τα αποθέματα διατηρούνται με τεχνητή αναπαραγωγή ή συνεχή εισαγωγή. Αρκετές χώρες αναφέρουν αρνητικές οικολογικές επιπτώσεις μετά την εισαγωγή του (Welcomme, 1988). Συγχέεται συχνά με το Hypοphthalmichthys molitrix (Kottelat & Freyhof, 2007).
Η γεννητική του ωρίμανση επιτυγχάνεται σε μήκος 64,2 cm, με εύρος 55-70 cm, όπως φαίνεται και στην εικόνα 16. Το μέγιστο μήκος του υπολογίζεται στα 146 cm, με το συνηθισμένο να κυμαίνεται στα 60 cm (Kottelat & Freyhof, 2007·Baensch & Riehl, 1991). Το μέγιστο βάρος του που έχει δημοσιευθεί φτάνει τα 40 kg και η μέγιστη ηλικία του έχει καταγραφεί στα 20 έτη (Kottelat & Freyhof, 2007). Μορφολογικά, διακρίνεται από την εικόνα 16 ότι έχει 3 ραχιαίες άκανθες, 7 μαλακές ραχιαίες ακτίνες, 1-3 εδρικές άκανθες και 12-14 μαλακές εδρικές ακτίνες. Διαθέτει ατρακτοειδές σώμα με πολυάριθμες διάσπαρτες μικρές μαύρες κηλίδες. Οι καρίνες εκτείνονται από τη βάση της λεκάνης έως τον πρωκτό. Το οπίσθιο άκρο της τελευταίας απλής ραχιαίας ακτίνας δεν είναι οδοντωτό. Ο αριθμός των διακλαδισμένων πρωκτικών ακτίνων είναι 13-14 (Kottelat, Whitten, Kartikasari & Wirjoatmodjo, 1993). Διαφέρει από το Hypopthalmichthys molitrix στο ότι έχει κηλίδα από την πύελο έως τον πρωκτό, 240-300 μακριές βραγχιακές ακίδες, μήκος κεφαλής 27-35 % του τυπικού μήκους, σκούρο χρώμα σε όλο το σώμα, μεγάλες κηλίδες ακανόνιστου σχήματος, βάσεις πτερυγίων και κάτω μέρη της κεφαλής και της κοιλιάς κιτρινωπά (Kottelat & Freyhof, 2007).
Στο φυσικό του περιβάλλον, βρίσκεται σε ποτάμια με σημαντικές διακυμάνσεις στη στάθμη του νερού και τον χειμώνα παραμένει στα μεσαία και κατώτερα τμήματα των ποταμών. Τρέφεται σε ρηχά και θερμά νερά, λίμνες και πλημμυρισμένες περιοχές με αργή ροή. Τρέφεται με ζωοπλαγκτόν κατά τη διάρκεια της ζωής του σε φυσικές συνθήκες. Αναπαράγεται σε πολύ βαθιά, θολά και θερμά νερά άνω των 18°C με ισχυρή ροή και υψηλές συγκεντρώσεις οξυγόνου. Στην υδατοκαλλιέργεια, τα ενήλικα άτομα μπορούν να επιβιώσουν σε υφάλμυρο νερό, όταν απελευθερώνονται σε εκβολές ποταμών και παράκτιες λίμνες. Αναλαμβάνει μετανάστευση μεγάλων αποστάσεων στα ανάντη του ποταμού κατά την έναρξη μιας ταχείας πλημμύρας και αύξησης της στάθμης του νερού. Αναπαράγεται στο ανώτερο στρώμα του νερού ή ακόμα και στην επιφάνεια κατά τη διάρκεια των πλημμυρών. Η αναπαραγωγή σταματά αν οι συνθήκες αλλάξουν και ξαναρχίζει όταν αυξάνεται η στάθμη του νερού. Μετά την ωοτοκία, τα ενήλικα άτομα μεταναστεύουν σε περιοχές όπου μπορούν να βρουν τροφή, ενώ οι προνύμφες παρασύρονται προς τα κάτω κι εγκαθίστανται σε περιοχές πλημμυρικών πεδιάδων, ρηχά παράλια και στάσιμα νερά με μικρή ροή. Κατά τη διάρκεια φθινοπώρου-χειμώνα, όταν η θερμοκρασία πέφτει στους 10°C τα νεαρά και τα ενήλικα άτομα σχηματίζουν ξεχωριστά μεγάλα κοπάδια και μεταναστεύουν σε βαθύτερα σημεία του κύριου ρεύματος του ποταμού για να διαχειμάσουν (Kottelat & Freyhof, 2007). Παράγει μέχρι 100.000 αυγά (Baensch & Riehl, 1991). Τα αυγά είναι κιτρινωπά, διαφανή και εκκολάπτονται μετά από 2 ημέρες σε θερμοκρασίες γύρω στους 25°C, ενώ παρασύρονται προς τα κάτω στο βαθύ στρώμα ανοιχτών υδάτων (Kottelat & Freyhof, 2007).
Διατίθεται στην αγορά νωπό και κατεψυγμένο.


Knipowitschia caucasica (Berg, 1916)

Εικόνα 17. Knipowitschia caucasica (Berg, 1916). Φωτογραφία: Naseka, A.M. (Fishbase).
Η εικόνα 17 παρουσιάζει αυτό το είδος ως ένα ψάρι, το οποίο ανήκει στην τάξη Gobiiformes, στην οικογένεια Gobiidae και στην υποοικογένεια Gobioellinae. Το γένος Knipowitschia τιμά το όνομα του Nikolai Mikhailovich Knipowich (1862-1939) που ήταν Ρώσος ωκεανογράφος, θαλάσσιος ζωολόγος και ιχθυολόγος της Ακαδημίας Επιστημών. Συμμετείχε σε πολυετείς εκστρατείες με τα πλοία «Pomor» και «Pervosvanniy» στην Αζοφική και τη Μαύρη Θάλασσα (1898-1908). Η ειδική ονομασία Panizzae προέρχεται από τον Δόκτορα Bartolomeo Panizza (1785-1867), ο οποίος ήταν Ιταλός ανατόμος και γιατρός και διετέλεσε καθηγητής από το 1809 στο Πανεπιστήμιο της Παβίας (Beolens, Grayson & Watkins, 2023).
Είναι θαλασσινό είδος που προτιμά γλυκά και υφάλμυρα νερά και ακολουθεί βενθικό και αμφίδρομο τρόπο ζωής (McDowall, 1997). Συναντάται σε εύρος βάθους 0 έως 2 μέτρα (Miller, 1990). Είναι ντόπιο στην Ανατολική Ευρώπη, κατά μήκος των ακτών της Μαύρης, της Αζοφικής και της Κασπίας Θάλασσας. Σε ελληνικό επίπεδο, έχει καταγραφεί στη θάλασσα του Αιγαίου, δυτικά μέχρι τα υδρογραφικά συστήματα του ποταμού Αλιάκμονα στην Ελλάδα. Η ταυτότητα του πληθυσμού κατά μήκος της ανατολικής ακτής στην Αδριατική είναι αμφισβητούμενη. Παράλληλα, έχει εισαχθεί στην Αράλη Θάλασσα, όπου σήμερα έχει εξαλειφθεί. Η εισαγωγή του δεν ήταν σκόπιμη. Στην Ελλάδα, η καταγραφή του αφορά κυρίως λίμνες κι εκβολές των ποταμών της Βόρειας Ελλάδας και πιο συγκεκριμένα της Μακεδονίας (βλ. Παράρτημα).
Το συνολικό μήκος της γεννητικής ωρίμανσης του είδους έχει τιμές 2,2 -2,3 cm. Το είδος καταγράφηκε με μέγιστο μήκος 5 cm και με μέγιστη ηλικία 2 έτη (Miller, 1986·Didenko et al., 2020). Αξίζει να σημειωθεί πως εντοπίζεται με κάποια ιδιαίτερα χαρακτηριστικά: 7-9 αγκάθια στο ραχιαίο πτερύγιο, 7-8 μαλακές ραχιαίες ακτίνες, 1 εδρικό αγκάθι και 7-9 εδρικές ακτίνες στο πρωκτικό πτερύγιο. Ο αριθμός των σπονδύλων είναι 31-32. Εκτός αυτών, υπάρχουν οφθαλμοσκοπικοί και προχειρουργικοί σωλήνες στο πίσω μέρος. Το σώμα είναι πλήρως καλυμμένο με λέπια στον μίσχο της ουράς και κατά μήκος της πλευρικής μέσης γραμμής έως τη μασχάλη. Τα αρσενικά έχουν 4-5 κύριες κάθετες ράβδους. Το σχήμα του σώματος είναι επίμηκες ,όπως δείχνει και η εικόνα 17.
Απαντά σε γλυκά έως πάρα πολύ αλμυρά νερά (έως 55 ppt) λιμνών, εκβολών ποταμών, λιμνοθαλασσών, σε ρηχά νερά και με πολλά φύκια. Καταναλώνει καρκινοειδή, προνύμφες χειρονομιδών και προνύμφες του μυδιού Dreissena polymorpha (Miller, 1986·Kottelat & Freyhof, 2007).  Ζει λιγότερο από 2 χρόνια και αναπαράγεται μετά τον πρώτο χειμώνα ζωής. Τα αυγά προσκολλώνται στην οροφή μιας κοιλότητας κάτω από πέτρες, φυτικά υλικά ή κοχύλια και προστατεύονται ενεργά από το αρσενικό. Οι μεταπρονύμφες είναι πελαγικές. Αναπαράγεται μέχρι 4 μερίδες αυγών (Kottelat & Freyhof, 2007).




Knipowitschia panizzae (Verga, 1841)

Εικόνα 18. Knipowitschia panizzae (Verga, 1841). Φωτογραφία: Costa, F. (Fishbase).
[bookmark: _Hlk216889956][bookmark: _Hlk216890008][bookmark: _Hlk216389633]Το Knipowitschia panizzae ανήκει στα Teleostei, στην τάξη Gobiiformes και στην οικογένεια Gobiidae. Το γένος Knipowitschia τιμά το όνομα του Nikolai Mikhailovich Knipowich (1862-1939) που ήταν Ρώσος ωκεανογράφος, θαλάσσιος ζωολόγος και ιχθυολόγος της Ακαδημίας Επιστημών. Το όνομα panizzae προέρχεται από τον δόκτορα Bartolomeo Panizza  που ήταν Ιταλός ανατόμος και ιατρός, ο οποίος το 1809 έγινε καθηγητής στο πανεπιστήμιο της Παβίας (Beolens, Grayson & Watkins, 2023).
Από την εικόνα 18 αποτυπώνεται πως το είδος είναι βενθικό και ζει σε γλυκά και υφάλμυρα νερά. Απαντάται σε υποτροπικό κλίμα. Η γεωγραφική του εξάπλωση περιλαμβάνει τη Ιταλική, σλοβενική και Κροατική ακτή της Αδριατικής και του Ιονίου. Έχει καταγραφεί νότια έως τη Βασιλικάτα της Ιταλίας και στην εκβολή του Εύηνου. Εισήχθη στη λίμνη Τραζιμένο της κεντρικής Ιταλίας και σε ορισμένες περιοχές της Τυρρηνικής πλαγιάς (Kottelat & Freyhof, 2007). Επιπλέον, έχει γίνει αναφορά στην καταγραφή του από την Αλβανία, το Μαυροβούνιο και τη Βοσνία-Ερζεγοβίνη (Rakaj & Filoko, 1995·Kovačić and Sanda, 2007·IUCN, 2013). Η εισαγωγή του στην Ελλάδα δεν πραγματοποιήθηκε σκόπιμα (βλ. Παράρτημα).
Όπως αναφέρει η μελέτη των Lanzoni et al. (2016), έχει σπειροειδές και κανονικό σχήμα σώματος. Διακρίνοντας την εικόνα 18, το μέγιστο μήκος του είναι 7 cm. Το είδος αναγνωρίζεται από τους συγγενείς του με απουσία οπίσθιου οφθαλμοσκαπυλικού καναλιού, το πρόσθιο άκρο του οφθαλμοσκαπυλικού καναλιού μπροστά από το μέσο του ματιού, σώμα ζωντανών αρσενικών αναπαραγωγής με σκούρες κηλίδες ή ράβδους, πλάτη χωρίς λέπια μπροστά από τις ακτίνες 4-8 της δεύτερης ραχιαίας. Ο συνολικός αριθμός λεπιών στη μεσαία πλευρική σειρά κυμαίνεται από 32 έως 39 (Kottelat & Freyhof, 2007).
Πρόκειται για ένα είδος με μικρή διάρκεια ζωής (λιγότερο από 2 χρόνια) που ζει σε ρηχά, καλά φυτεμένα υδάτινα ενδιαιτήματα, λίμνες, εκβολές ποταμών, πηγές και μικρούς χειμάρρους, σύμφωνα με την εικόνα 18. Η διατροφή του περιλαμβάνει μόνο ασπόνδυλα. Η αναπαραγωγή συνήθως πραγματοποιείται από τον Απρίλιο μέχρι τον Αύγουστο. Τα θηλυκά είναι πιθανόν να γεννούν κάθε 10-15 ημέρες κατά την περίοδο της αναπαραγωγής. Τα αρσενικά προστατεύουν τα αυγά σε κοιλότητες κάτω από πέτρες και κοχύλια. Μπορεί όμως κα να αναποδογυρίζουν και να καθαρίζουν κοχύλια για την ωοτοκία, τα οποία καλύπτονται με υπόστρωμα. Τα μεταμορφωμένα προνυμφικά στάδια είναι πελαγικά (Kottelat & Freyhof, 2007).
Κατά τον κύκλο της ζωής του, τα αυγά βρίσκονται στην κάτω επιφάνεια των βαλβίδων Cerastoderma. Το είδος χαρακτηρίζεται ως πολλαπλός γεννήτορας, με κύκλο ωοτοκίας 10-15 ημερών κατά την περίοδο αναπαραγωγής (Miller, 1986).

Lepomis gibbosus (Linnaeus, 1758)

Εικόνα 19. Lepomis gibbosus (Linnaeus, 1758). Φωτογραφία: Kohout, J. (2006) (Fishbase).
Το ψάρι της εικόνας 19 κατατάσσεται στην τάξη Centrarchiformes και ανήκει στην οικογένεια Centrarchidae που περιλαμβάνει τα ηλιόψαρα. Το όνομα Lepomis προέρχεται από τις ελληνικές λέξεις «λεπίς» που έχει τη σημασία του φολιδωτού και «πώμα» που είναι το κάλυμμα βράγχων (Romero, 2002·Hassan-Williams, Bonner & Thomas, 2007). Το επώνυμο gibbosus ετυμολογείται από τη λέξη gibbosus που σημαίνει «σαν πανσέληνος», περιγράφοντας το χαρακτηριστικό σχήμα του σώματος (Scott & Crossman, 1973).
Πρόκειται για ποταμόδρομο είδος γλυκού νερού με βενθοπελαγική συμπεριφορά κι έχει την ικανότητα να προσαρμόζεται σε υφάλμυρα περιβάλλοντα. Προτιμά ουδέτερο pH 7-7,5 και σκληρότητα 10-15 dH (Riede, 2004). Απαντά σε εύρος βάθους 0-41 μέτρων και επιβιώνει σε υποτροπικές κλιματικές περιοχές, με εύρος θερμοκρασιών 4 έως 30°C (Scott & Crossman, 1973·Riehl & Baensch, 1991). Εξαπλώνεται στη Βόρεια Αμερική από όπου και κατάγεται, από το New Brunswick στον Καναδά νότια έως τον ποταμό Σαβάνα στη Γεωργία, συμπεριλαμβανομένων των Μεγάλων Λιμνών, του Κόλπου Χάντσον του ποταμού Ρεντ και της άνω λεκάνης του ποταμού Μισισιπή από το Κεμπέκ δυτικά έως τη νοτιοανατολική Μανιτόμπα και τη Βόρεια Ντακότα και νότια έως το βόρειο Κεντάκι και το Μισούρι των ΗΠΑ. Εισήχθη στις λεκάνες απορροής του Ειρηνικού ωκεανού από τη Βρετανική Κολομβία έως την Καλιφόρνια για αλιευτικούς σκοπούς (βλ. Παράρτημα).
Το μέγιστο ολικό μήκος του είναι υπολογισμένο στα 40 cm, με το κοινό μήκος να είναι 9,9 cm (Page & Burr, 2011·Hugg, 1996). Το μέγιστο βάρος του ανέρχεται στα 630 kg και το μέγιστο προσδόκιμο ζωής στα 12 έτη (International Game Fish Association, 1991·Hubbell, 1966). Το σώμα του έχει κοντό και βαθύ σχήμα, με 10-12 ραχιαία αγκάθια, 10-12 μαλακές ραχιαίες ακτίνες, 3 εδρικά αγκάθια, και 8-11 μαλακές εδρικές ακτίνες. Ο αριθμός των σπονδύλων του είναι 28-30. Όλα αυτά τα χαρακτηριστικά αποτυπώνονται στην εικόνα 19.
Το είδος αυτό ζει σε λίμνες με βλάστηση, καθώς και σε ήσυχες λίμνες μικρών ποταμών (Page & Burr, 2011). Η διατροφή του αποτελείται από μικρά ψάρια και σπονδυλωτά, καθώς και αυγά ψαριών (Scott & Crossman, 1973·Berg, 1965). Τα ενήλικα άτομα δεν σχηματίζουν κοπάδια, αλλά εμφανίζονται σε ζεύγη ή χαλαρές ομάδες τριών ή τεσσάρων ατόμων. Τα νεαρά άτομα συγκεντρώνονται σε αρκετά μεγάλα κοπάδια (Jordan, Backe, Wright & Tovey, 2009). Είναι ένα εισαγόμενο είδος στην Ευρώπη που αποφεύγει τα ορμητικά νερά κι εμφανίζεται σε εκβολές ποταμών με αλατότητα έως 18,2 ppt (Kottelat & Freyhof, 2007). Στην Ευρώπη έχει αναφερθεί ότι θηρεύει μια μεγάλη ποικιλία ασπόνδυλων και θεωρείται ανεπιθύμητο αλίευμα (Kottelat & Freyhof, 2007·Billard, 1997).
Η αναπαραγωγή του εμφανίζεται σε συνθήκες, κατά τις οποίες τα αρσενικά χτίζουν τη φωλιά σε πολύ ρηχά νερά κοντά στην ακτή. Στη συνέχεια, το ζευγάρι κολυμπά σε κυκλική τροχιά πάνω από τη φωλιά και τα αυγά και το σπέρμα απελευθερώνεται σε διαστήματα. Το αρσενικό φυλάει τα αυγά για περίπου 7 ημέρες και στη συνέχεια προετοιμάζει τη φωλιά για άλλη μια ωοτοκία με το ίδιο ή διαφορετικά θηλυκά (Scott & Crossman, 1973). Στα ευρωπαϊκά νερά, κάθε αρσενικό μπορεί να γεννήσει με πολλά θηλυκά σε μία φωλιά και να φυλάει τη φωλιά μέχρι να εγκαταλειφθεί από τις προνύμφες (Kottelat & Freyhof, 2007). Παράγει έως και 1000 αυγά ανά αναπαραγωγική περίοδο (Riehl & Baensch, 1991).



Leucaspius delineatus (Heckel, 1843)

Εικόνα 20. Leucaspius delineatus (Heckel, 1843). Φωτογραφία: Pekarik, L. (2007) (Fishbase).
Το Leucaspius delineatus ανήκει στην τάξη Cyprinoformes, στην οικογένεια Leuciscidae και στην υποοικογένεια Leuciscinae. Η ετυμολογία του ονόματος του γένους προκύπτει από την ελληνική λέξη «λεύκασπις», η οποία αναφέρεται σε αυτόν που είναι οπλισμένος με λευκή ασπίδα (Romero, 2002).
Από την εικόνα 18 είναι αυτονόητο ότι το είδος είναι υφάλμυρο πελαγικό ψάρι που ευδοκιμεί σε γλυκά νερά, με εύρος pH 6-10 και σκληρότητα 10-15 dH και είναι ποταμοδρομικό (Riede, 2004). Απαντά σε εύρος βάθους 0-1 μέτρο και σε θερμοκρασίες 2-32°C (Gerstmeier & Romig, 1998·Arnold & Lägert, 1995). Εξαπλώνεται φυσικά στην Ευρώπη και την Ασία, κάνοντας την εμφάνισή του από τον κάτω Ρήνο και τη βόρεια Γερμανία ανατολικά έως τη νότια λεκάνη της Βαλτικής. Εντοπίζεται επιπλέον στη λεκάνη του Μέλανα ποταμού νότια μέχρι την αποχέτευση του Ριόνι βόρεια και στη δυτική λεκάνη της Κασπίας θάλασσας. Στην Ελλάδα, εξαπλώνεται στη λεκάνη του Αιγαίου, από τους ποταμούς Έβρο έως Νέστο (βλ. Παράρτημα). Η παρουσία του στη χώρα οφείλεται σε ακούσια εισαγωγή, ως συνοδευτικό είδος κατά τη μεταφορά άλλων κυπρινοειδών για σκοπούς υδατοκαλλιέργειας και εμπλουτισμού.
Το μέγιστο μήκος του έχει τιμή 9 cm (Kottelat & Freyhof, 2007). Η μέγιστη αναφερόμενη ηλικία του είναι 2 έτη (Muus & Dahlström, 1968). Τα μορφολογικά χαρακτηριστικά που διαθέτει είναι 2-3 ραχιαίες άκανθες, 7-9 μαλακές ραχιαίες ακτίνες, 3 εδρικές άκανθες και 10-13 μαλακές εδρικές ακτίνες. Ο αριθμός των σπονδύλων είναι 36-42. Διαγνώστηκε από άλλα είδη της οικογένειάς του στην κεντρική και ανατολική Ευρώπη με ατελή πλευρική γραμμή 8-12 λέπια πόρων, καρίνα που καλύπτεται από λέπια μεταξύ της πυελικής αρχής και του πρωκτού, άνω στόμα και 11 με 13 διακλαδισμένες πρωκτικές ακτίνες (Kottelat & Freyhof, 2007). Το πρωκτικό πτερύγιο είναι πιο μακρύ από το ραχιαίο. Η κάτω άκρη του σώματος μεταξύ των πυελικών πτερυγίων και του αεραγωγού σχηματίζει μια κοφτερή καρίνα. Το σώμα είναι επίμηκες με ωοειδή εγκάρσια τομή. Τα λέπια είναι πολύ χαλαρά συνδεδεμένα (Keith & Allardi, 2001).
Κατοικεί σε πεδινούς παραποτάμους και άλλα υδάτινα σώματα που συνδέονται με ποτάμια μόνο κατά τις πλημμύρες. Συχνά βρίσκεται σε λίμνες και μικρά υδάτινα σώματα που δε συνδέονται με ποτάμια (Kottelat & Freyhof, 2007). Εμφανίζεται σε μεγάλα κοπάδια, τα οποία μεγαλώνουν περισσότερο το φθινόπωρο. Προς τον χειμώνα, τα κοπάδια διαλύονται και ο αριθμός των ποταμών ανά μονάδα τετραγωνικού ποταμού μειώνεται ραγδαία και περνούν σε βαθύτερα νερά (Pipoyan, 1996·Arnold & Lägert, 1995). Τρέφεται με ζωοπλαγκτόν, φυτοπλαγκτόν και ιπτάμενα έντομα και ωοτοκεί ανάμεσα στη βλάστηση (Gerstmeier & Romig, 1998·Billard, 1997).
Αναπαραγωγικά, τα αρσενικά που ζουν στην περιοχή καθαρίζουν τις θέσεις ωοτοκίας και προστατεύουν τα αυγά που είναι δεμένα σε σπάγκους γύρω από ρίζες, καλάμια και υδρόβια βλάστηση (Kottelat & Freyhof, 2007). Τα αρσενικά φροντίζουν το ζεύγος, το οποίο βρίσκεται στο στέλεχος ενός υδρόβιου φυτού, παρέχοντας καθαρό νερό και σπρώχνοντας το υδρόβιο φυτό. Ακόμη, απλώνουν ένα αντιβακτηριακό υγρό πάνω από τα αυγά (Riehl & Baensch, 1991).
Απειλείται τοπικά, εξαιτίας της αποστράγγισης των υγροτόπων.

Leuciscus aspius (Linnaeus, 1758)

Εικόνα 21. Leuciscus aspius (Linnaeus, 1758). Φωτογραφία: Kaya, C. (Fishbase).
Το Leuciscus aspius στην εικόνα 21 ανήκει στα κυπρινοειδή και στην οικογένεια Leuciscidae. Το όνομα του γένους προέρχεται από την ελληνική λέξη «λευκίσκος» που σημαίνει «λευκό μπαρμπούνι» (Romero, 2002).
Είναι ένα είδος που ζει σε γλυκά νερά και υφάλμυρα βενθοπελαγικά περιβάλλοντα και είναι ποταμόδρομο (Riede, 2004). Απαντά σε εύρος βάθους 10 μέτρων, σε θερμοκρασίες 4 μέχρι 20 βαθμούς Κελσίου (Baensch & Riehl, 1991). Η φυσική κατανομή του περιλαμβάνει την Ευρώπη και την Ασία, ειδικότερα σε ποτάμια που εκβάλλουν στη Βόρεια Θάλασσα, στη Βαλτική, στη Μαύρη, στη Θάλασσα του Αζόφ και την Κασπία Θάλασσα. Στη λεκάνη απορροής του Αιγαίου εξαπλώνεται από τον ποταμό Έβρο έως τη λίμνη Βόλβη και υπάρχει στην Τουρκία, δυτικά της Άγκυρας (βλ. Παράρτημα). Εισήχθη επίσης στον Ρήνο, στον Βόρειο Ντβίνα, και στη λίμνη Μπαλκάς στην Ασία για λόγους ενίσχυσης της αλιείας (Kottelat & Freyhof, 2007). Το υποείδος Aspius aspius iblioides είχε προηγουμένως αναγνωριστεί από συγγραφείς για την Αράλ Θάλασσα (Stiassny, 1997).
Σε μέγιστο μήκος έχει υπολογιστεί στα 120 cm, ενώ το σύνηθες μήκος του είναι 55 cm (Muus, 1999·Billard, 1997). Το μέγιστο καταγεγραμμένο βάρος είναι 9 kg και η μέγιστη ηλικία 11 έτη (Muus & Dahlström, 1968·Biro & Furesz, 1976). Παρατηρώντας προσεκτικά την εικόνα 21, έχει κανονικό ατρακτοειδές σώμα και διαθέτει συνολικά 3 αγκάθια στο ραχιαίο πτερύγιο, 7-9 μαλακές ραχιαίες ακτίνες, 3 αγκάθια στο εδρικό πτερύγιο και 12-15 μαλακές εδρικές ακτίνες. Είναι το μοναδικό είδος του γένους στην Ευρώπη που μπορεί να διαγνωστεί από άλλα κυπρινοειδή στην Ευρώπη με τα παρακάτω χαρακτηριστικά: πρωκτικό πτερύγιο με 12-14 διακλαδισμένες ακτίνες, 64-76 λέπια στην πλευρική γραμμή, την άνω γνάθο που εκτείνεται πέρα από το μπροστινό άκρο του ματιού και αιχμηρή καρίνα μεταξύ της προέλευσης του πυελικού και του πρωκτικού πτερυγίου, η οποία καλύπτεται με λέπια (Kottelat & Freyhof, 2007). Η ράχη του έχει πράσινο χρώμα με ασημί έως μπλε αποχρώσεις και οι πλευρές του είναι πιο ανοιχτόχρωμες. Η κοιλιά του είναι ασημί και λευκή. Τα πτερύγια του θώρακα, της κοιλιακής χώρας και το πρωκτικό πτερύγιο είναι γκρι έως καφέ. Ο τύπος λεπίδων είναι 11-14/64-76/5-6 (Keith & Allardi, 2001).
Εντοπίζεται σε ανοιχτά νερά μεγάλου και μεσαίου μεγέθους ποταμών σε πεδινές περιοχές και μεγάλες λίμνες (Kottelat & Freyhof, 2007). Τα ενήλικα άτομα κατοικούν στα κατώτερα τμήματα ποταμών και στις εκβολές (Billard, 1997). Προτιμούν να μένουν κοντά σε πυλώνες γεφυρών, σε παραποτάμους, κάτω από φράγματα, σε βαθιά ρεύματα και σε κατάφυτα τμήματα ποταμών και ήσυχους κόλπους καμπυλών ποταμών (Vostradovsky, 1973). Είναι ένα από τα σπάνια κυπρινίδια που είναι ιχθυοφάγα. Θηρεύουν επίσης μικρά υδρόβια πτηνά. Τα νεαρά είναι αγελαία αρπακτικά, ενώ τα ενήλικα κυνηγούν σε μικρές ομάδες ή είναι μοναχικά. Και τα δύο τρέφονται κυρίως με ψάρια, ειδικά με Alburnus alburnus ή Osmerus eperlanus (Kottelat & Freyhof, 2007). Μεταναστεύουν σε παραποτάμους για να γεννήσουν τα αυγά τους τον Απρίλιο ή τον Ιούνιο (Muus & Dahlström, 1968·Billard, 1997). Γεννούν τα αυγά τους σε νερά με γρήγορη ροή, σε χαλίκι ή βυθισμένη βλάστηση. Η σεξουαλική του ωριμότητα επιτυγχάνεται μετά τα 4-5 χρόνια (Baensch & Riehl, 1991). Η αναπαραγωγική επιτυχία φαίνεται να σχετίζεται με τα κατώτερα επίπεδα νερού και τις υψηλές θερμοκρασίες την περίοδο της άνοιξης. Η ωοτοκία λαμβάνει χώρα σε περισσότερες από μία εποχές και διαρκεί περίπου 2 εβδομάδες. Αποθέτει αυγά που προσκολλώνται στο χαλίκι ή σε βυθισμένα φυτά (Ray, 2005).
Απειλείται λόγω της αλλοίωσης μορφολογίας του ποταμού (Kottelat & Freyhof, 2007).


Leuciscus borysthenicus (Kessler, 1859)

Εικόνα 22. Leuciscus borysthenicus (Kessler, 1859). Φωτογραφία: Otel, V. (1994) (Fishbase).
Το είδος που παρουσιάζεται στην εικόνα 22 είναι ψάρι της τάξης Cyprinoformes και της οικογένειας Leuciscidae. Είναι υφάλμυρο και βενθοπελαγικό, με δυνατότητα ζωής σε γλυκό νερό και παρουσιάζει προτίμηση σε εύκρατες ζώνες.
Σύμφωνα με τη βιβλιογραφία, το είδος κατάγεται από την Ευρασία, κατά κύριο λόγο από τη δυτική, βόρεια και ανατολική Μαύρη Θάλασσα και στη λεκάνη της Θάλασσας του Αζόφ, από τη Βουλγαρία προς την αποχέτευση Kiziimark στη βόρεια-κεντρική Τουρκία. Στο Αιγαίο Πέλαγος βρίσκεται από το δίκτυο του Στρυμόνα προς τα ανατολικά στην Ευρώπη, καθώς και στη βορειοδυτική Τουρκία (βλ. Παράρτημα). Δεν ήταν σκόπιμη η εισαγωγή του είδους.
Το μέγιστο μήκος του καταγράφεται στα 40 cm, με το συνηθέστερο να κινείται γύρω στα 18 cm (Muus & Dahlström, 1968). Η μέγιστη καταγεγραμμένη ηλικία είναι 8 έτη (Kottelat & Freyhof, 2007). Η μορφολογία του είδους παρατηρείται στην εικόνα 22, το οποίο διακρίνεται με επίμηκες σώμα και διαθέτει συνολικά 3-4 μαλακές ραχιαίες άκανθες, 8-10 μαλακές ραχιαίες ακτίνες, 3-4 εδρικές άκανθες και 9-12 μαλακές εδρικές ακτίνες και 36-38 σπονδύλους. Ξεχωρίζει σημαντικά από το Leuciscus smyrnaeus, έχοντας ραχιαίο πτερύγιο με 8-9 διακλαδισμένες ακτίνες και πρωκτικό πτερύγιο με 9-10 διακλαδισμένες ακτίνες. Η ίριδα του ματιού διακρίνεται με πορτοκαλί έως κόκκινο χρώμα και η πλευρική του γραμμή αποτελείται από 33-40 λέπια. Τα πίσω περιθώριο του πρωκτού είναι κυρτό ή σχεδόν ευθύ (Kottelat & Freyhof, 2007).
Τα ενήλικα άτομα κατοικούν σε πεδινά ποτάμια, χαμηλότερα τμήματα ορεινών ποταμών, λιμνοθάλασσες και τέλματα με μέτρια έως και καθόλου ρεύματα. Προτιμούν να παραμείνουν σε ζεστά νερά με θερμοκρασίες 30-32°C, σε αμμώδη ή λασπώδη υποστρώματα και σε ρηχά μέρη με αργά ρεύματα κατά μήκος των όχθεων ή σε μικρές λίμνες και περιοχές με ήρεμα νερά. Η κατανάλωση της διατροφής τους περιλαμβάνει κυρίως με έντομα και τις προνύμφες τους αλλά και πλαγκτόν, βενθικά ασπόνδυλα και φύκια. Δε μεταναστεύουν, όμως μετακινούνται σε βαθύτερα μέρη το χειμώνα. Η απότομη μείωση ορισμένων πληθυσμών αποδίδεται στην αποστράγγιση πλημμυρικών πεδιάδων και στη διοχέτευση των κοιτών των ποταμών (Kottelat & Freyhof, 2007).
Σχηματίζουν ομάδες αναπαραγωγής μέχρι 150 άτομα (Kottelat & Freyhof, 2007). Η ασύγχρονη αναπαραγωγή συμβαίνει δύο έως τρεις φορές κατά τη διάρκεια της σεζόν, από τις αρχές του Μαΐου μέχρι τον Ιούνιο (Papadopol & Mester, 1979).

Micropterus salmoides (Lacepède, 1802)

Εικόνα 23. Micropterus salmoides (Lacepède, 1802). Φωτογραφία: Scarola, J.F. (Fishbase).
Το είδος ανήκει στην τάξη Centrarchiformes και στην οικογένεια Centrarchidae και παρουσιάζεται στην εικόνα 23. Το όνομα Micropterus προκύπτει ετυμολογικά από τις ελληνικές λέξεις «μικρός» και «φτερόν» (Romero, 2002). Το όνομα salmoides προέρχεται από την ελληνική λέξη «σαλμοειδής», η οποία αναφέρεται σε αυτόν που μοιάζει με πέστροφα (Scott & Crossman, 1973).
Είναι ψάρι που ζει σε γλυκά νερά και προσαρμόζεται σε βενθοπελαγικά περιβάλλοντα, με εύρος pH 7-7,5 και σκληρότητα 10 dH. Συναντάται σε εύρος βάθους 0-6 μέτρων (Scott & Crossman, 1973). Επιπλέον, επιβιώνει σε υποτροπικές κλιματικές συνθήκες, με θερμοκρασίες που κυμαίνονται από 10 έως 32 βαθμούς Κελσίου (Eaton et al., 1995). Το είδος αυτό είναι ενδημικό της Βόρειας Αμερικής κι εξαπλώνεται στις λεκάνες του Αγίου Λαυρεντίου, των Μεγάλων Λιμνών και του Μισισιπή, από το νότιο Κεμπέκ έως τη Μινεσότα και νότια έως τον κόλπο του Μεξικού. Εμφανίζεται ακόμη στις λεκάνες απορροής του Ατλαντικού, από τη Βόρεια Καρολίνα μέχρι τη Φλόριντα και το Βόρειο Μεξικό. Ο κυριότερος λόγος για τον οποίο έχει εισαχθεί στην Ελλάδα είναι η ενίσχυση της αθλητικής αλιείας και τώρα θεωρείται κοσμοπολίτικο είδος. Ωστόσο, η παρουσία του στην Ελλάδα είναι περιορισμένη και δεν αναφέρεται εκτεταμένη γεωγραφική εξάπλωση (βλ. Παράρτημα). Αρκετές χώρες αναφέρουν αρνητικές οικολογικές επιπτώσεις μετά την εισαγωγή του.
Το μέγιστο μήκος του έχει καταγραφεί στα 97 cm, με το συνηθέστερο να κυμαίνεται γύρω στα 40 cm (Page & Burr, 2011·Muus & Dahlström, 1968). Το μέγιστο βάρος του έχει υπολογιστεί στα 10,1 kg και το μέγιστο προσδόκιμο ζωής που έχει αναφερθεί είναι 23 έτη (International Game Fish Association, 1991·Quinn, 2001). Η εικόνα 23 φανερώνει πως το είδος διαθέτει σπειροειδές σχήμα σώματος με οβάλ διατομή. Συνολικά, έχει 10 ραχιαία αγκάθια, 11-14 μαλακές ραχιαίες ακτίνες, 3 εδρικά αγκάθια και 10-12 μαλακές εδρικές ακτίνες. Ο αριθμός των σπονδύλων του είναι 30-32.
Κατοικεί σε λίμνες, έλη και στάσιμα νερά και ρυάκια, αλλά και σε μικρά έως μεγάλα ποτάμια. Συνήθως, βρίσκεται πάνω σε λάσπη ή άμμο και είναι συνηθισμένο σε ταμιευτήρες (Page & Burr, 2011). Προτιμά ήσυχα, καθαρά νερά και όχθες με πλούσια βλάστηση. Οι ενήλικες τρέφονται με ψάρια, καραβίδες και βατράχια, ενώ τα νεαρά άτομα καταναλώνουν καρκινοειδή, έντομα και μικρά ψάρια. Μερικές φορές εμφανίζει κανιβαλιστική συμπεριφορά. Δεν τρέφεται κατά τη διάρκεια της αναπαραγωγής, όταν η θερμοκρασία του νερού βρίσκεται κάτω από 5°C και πάνω από 37°C (Billard, 1997). Χτίζουν φωλιά σε βάθος 25-203 mm. Θηρεύεται από ερωδιούς, βουτηχτάρια και αλκυόνες. Είναι εξαιρετικό είδος για κατανάλωση (Scott & Crossman, 1973).
Από την πλευρά της αναπαραγωγικής συμπεριφοράς το αρσενικό, το οποίο γίνεται επιθετικό κι εδαφικό, χτίζει τη φωλιά σε λασπωμένους πυθμένες ρηχών νερών. Ένα θηλυκό μπορεί να γεννήσει με αρκετά αρσενικά σε διαφορετικές φωλιές. Το αρσενικό φυλάει και καθαρίζει τα αυγά για περίπου 29 ημέρες (Gross & Sargent, 1985). H αναπαραγωγή πραγματοποιείται από την άνοιξη μέχρι το καλοκαίρι, όταν η θερμοκρασία φτάνει του 15°C. Οι ενήλικες αναπαράγουν στην ηλικία μεταξύ 5 και 12 ετών (Terofal, 1984).


Oncorhynchus kisutch (Walbaum, 1792)

Εικόνα 24. Oncorhynchus kisutch (Walbaum, 1792). Φωτογραφία: Keeley, E.R. (1995) (Fishbase).
Το είδος στην εικόνα 24, γνωστό και ως ασημένιος σολομός, ανήκει στην τάξη Salmoniformes, στην οικογένεια Salmonidae και στην υποοικογένεια Salmoninae. Η ετυμολογία του ονόματος του γένους Oncorhynchus προέρχεται από τις ελληνικές λέξεις «όνυξ» που είναι το νύχι και «ρύγχος» που αναφέρεται στον ρύγχο (Romero, 2002). Το όνομα kisutch αποτελεί τοπική ονομασία του ψαριού στην Καμτσάτκα (Scott & Crossman, 1973).
Είναι ανάδρομο ψάρι γλυκού νερού που ζει σε υφάλμυρα περιβάλλοντα (Riede, 2004). Συναντάται σε εύρος βάθους 0-250 μέτρων και αντέχει σε υποτροπικές κλιματικές συνθήκες 0-25 °C (Fedorov et al, 2003·Beitinger & Bennett, 2000). Η κατανομή του περιλαμβάνει τον Βόρειο Ειρηνικό, έχοντας διανεμηθεί από τον ποταμό Αναδύρ στη Ρωσία νότια προς τον Hokkaido της Ιαπωνίας και από το Point Hope στην Αλάσκα νότια προς τον κόλπο Chamalu στη Μπάχα Καλιφόρνια του Μεξικού. Έχει εισαχθεί σε αυτές τις χώρες για σκοπούς υδατοκαλλιέργειας και εμπλουτισμού υδάτινων οικοσυστημάτων. Ωστόσο, η παρουσία του στην Ευρώπη θεωρείται περιορισμένη, καθώς συνδέεται με εκτροφές (βλ. Παράρτημα).
Το μέγιστο μήκος του φτάνει σε μέγεθος τα 108 cm, 65 cm για τα θηλυκά και 71 cm για τα αρσενικά (International Game Fish Association, 2001·Berg, 1962). Το μέγιστο δημοσιευμένο βάρος του είναι 15,2 kg, ενώ η μέγιστη ηλικία έχει καταγραφεί στα 5 έτη (International Game Fish Association, 2001·Sedgwick, 1982).
Η μορφολογία του παρουσιάζεται στην εικόνα 24, σύμφωνα με την οποία έχει ατρακτοειδές σώμα κι έχει συνολικά 9-13 μαλακές ραχιαίες ακτίνες και 12-17 μαλακές εδρικές ακτίνες. Ο αριθμός των σπονδύλων είναι 61-69. Διακρίνεται με την παρουσία μικρών μαύρων κηλίδων στην πλάτη και στον άνω λοβό της ουράς. Τα βράγχια είναι τραχιά κι ευρέως διατεταγμένα, ενώ η πλευρική γραμμή είναι σχεδόν ευθεία. Το λιπώδες πτερύγιο είναι λεπτό. Τα πτερύγια της κοιλιάς έχουν προέκταση της μασχάλης. Τα ψάρια στη θάλασσα έχουν σκούρο μπλε ή πρασινωπό χρώμα στην πλάτη και στα άνω πλευρά, λαμπερό ασημί χρώμα στα μεσαία και κάτω πλευρά και λευκό χρώμα στο κάτω μέρος. Κατά την περίοδο της αναπαραγωγής, τα ψάρια γίνονται σκούρα έως φωτεινά πράσινα στο κεφάλι και την πλάτη φωτεινά κόκκινα στα πλάγια και σκούρα στην κοιλιά. Τα θηλυκά έχουν λιγότερο έντονα χρώματα από τα αρσενικά (Morrow, 1980).
Τα ψάρια ζουν στον ωκεανό ή στις λίμνες. Τα ενήλικα επιστρέφουν στα ποτάμια όπου γεννήθηκαν για να αναπαραχθούν. Τα νεαρά εμφανίζονται την άνοιξη και ζουν συνήθως σε γλυκά νερά για 1-2 χρόνια (Morrow, 1980). Αργότερα μεταναστεύουν τη νύχτα σε λίμνες του γλυκού νερού ή στη θάλασσα (Scott & Crossman, 1973). Είναι επιπελαγικό είδος (Coad & Reist, 2004). Τα ψάρια που μένουν για περισσότερο από 2 χρόνια σε γλυκό νερό και γίνονται σεξουαλικά ώριμα χωρίς να πάνε ποτέ στη θάλασσα, ονομάζονται υπολείμματα και δεν αναπαράγονται ποτέ. Τα νεαρά άτομα στις λίμνες και τα ποτάμια τρέφονται κυρίως με έντομα. Παραμένουν εξ ολοκλήρου στα βαθιά μέρη του ποταμού και σύντομα γίνονται έντονα εδαφικά. Όταν φτάνουν κοντά στη θάλασσα, παραμένουν κοντά στην ακτή για κάποιο χρονικό διάστημα και τρέφονται με πλαγκτονικά καρκινοειδή (Morrow, 1980). καθώς μεγαλώνουν, μεταναστεύουν πιο μακριά στη θάλασσα και κυνηγάνε μεγαλύτερους οργανισμούς, όπως μέδουσες, καλαμάρια και ψάρια (Morrow, 1980·Coad & Reist, 2004). Θηρεύονται από διάφορα ψάρια, πουλιά (βουτηχτάρια και αλκυόνες, θηλαστικά και λάμπραινες (Scott & Crossman, 1973).
Παρατηρώντας την εικόνα 24, τα ενήλικα μεταναστεύουν από τη θάλασσα ή τη λίμνη, συγκεντρώνονται στις εκβολές ποταμών και μεταναστεύουν στα ανάντη, όταν οι βροχές αυξάνουν τη ροή του ποταμού (Scott & Crossman, 1973). Κατά κανόνα, οι χειμερινές είσοδοι συμβαίνουν στο νότιο τμήμα της περιοχής, με την εμφάνιση στο γλυκό νερό να γίνεται προοδευτικά προς τα βόρεια (Briggs, 1953·Shapovalov & Taft, 1954·McHenry, 1973). Στην περιοχή ωοτοκίας, το θηλυκό βρίσκει ένα σημείο και σκάβει μια τρύπα. Σε αυτό το σημείο είναι επιθετικό προς τα άλλα θηλυκά. Ενώ σκάβει, ένα αρσενικό το συνοδεύει ή είναι απασχολημένο να διώχνει τα άλλα αρσενικά. Μόλις ολοκληρωθεί η τρύπα, το θηλυκό πέφτει μέσα και αμέσως ακολουθείται από το αρσενικό. Το ζευγάρι βρίσκεται δίπλα-δίπλα, ανοίγει το στόμα του, τρέμει και απελευθερώνει τα αυγά και το σπέρμα (Morrow, 1980). Σε εκείνο το σημείο, τα άλλα αρσενικά πλησιάζουν και απελευθερώνουν το σπέρμα μέσα στη φωλιά (Scott & Crossman, 1973). Το θηλυκό μετακινείται γρήγορα στην πάνω άκρη της φωλιάς κι αρχίζει να σκάβει μια νέα τρύπα, καλύπτοντας τα αυγά. Το αρσενικό στη συνέχεια φεύγει και μπορεί να αναζητήσει άλλο θηλυκό. Το εξαντλημένο θηλυκό συνήθως συνεχίζει να σκάβει, έως ότου πεθάνει (Morrow, 1980).
Το είδος αυτό διατίθεται στο εμπόριο ως νωπό ψάρι, αποξηραμένο ή αλατισμένο, καπνιστό κονσερβοποιημένο και κατεψυγμένο. Μπορεί να μαγειρευτεί στον ατμό, στη σχάρα, στο φούρνο μικροκυμάτων και στο φούρνο (Frimodt, 1995).

Oncorhynchus mykiss (Walbaum, 1792)

Εικόνα 25. Oncorhynchus mykiss (Walbaum, 1792). Φωτογραφία: Ramani Shirantha. (2021) (Fishbase).
Το ψάρι που φαίνεται στην εικόνα 25 εντάσσεται στην τάξη Salmoniformes και υπάγεται στην οικογένεια Salmonidae. Η ετυμολογία του ονόματος Oncorhynchus προέρχεται από τις ελληνικές λέξεις «όνυξ» που είναι το νύχι και «ρύγχος» που αναφέρεται στον ρύγχο (Romero, 2002). Το όνομα mykiss προέρχεται από το όνομα της Καμτσάτκα «mikizha» ή «mykyz» (Etnier & Starnes, 1993).
Αποτελεί ανάδρομο θαλασσινό είδος που ζει σε γλυκά νερά και μπορεί να προσαρμόζεται σε υφάλμυρα βενθοπελαγικά περιβάλλοντα (Riede, 2004). Λαμβάνοντας υπόψη την εικόνα 25, ζει σε εύρος βάθους 0 έως 200 μέτρων κι έχει την ικανότητα προσαρμογής σε υποτροπικές περιοχές, με θερμοκρασίες από 10 μέχρι 24°C (Fedorov et al., 2003·Eaton et al., 1995). Εμφανίζεται στην Ειρηνική πλαγιά από τη λεκάνη απορροής του ποταμού Kuskokwim στην Αλάσκα μέχρι τη λεκάνη του Otay στην Καλιφόρνια, στις ΗΠΑ. Είναι ευρέως εισαγόμενο κι εγκατεστημένο στον Καναδά και τις ΗΠΑ, συμπεριλαμβανομένων των λεκανών απορροής του Αρκτικού, του Ατλαντικού ωκεανού, των Μεγάλων Λιμνών, του ποταμού Μισισιπή και του Ρίο Γκράντε (Page & Burr, 2011). Έχει καταγραφεί επιπλέον στα νησιά Commander Καμτσάτκα και σποραδικά στη θάλασσα του Οχότσκ, νότια μέχρι τις εκβολές του ποταμού Αμούρ κατά μήκος της ηπειρωτικής χώρας. Οι καταγραφές εκτός Καμτσάτκα αντιπροσωπεύουν μεταναστευτικά ή απολωλότα χέλια της Καμτσάτκα και όχι τον εγκατεστημένο αυτόχθονα πληθυσμό (Behnke, 1992). Έχει εισαχθεί σε εκείνες τις περιοχές για λόγους υδατοκαλλιέργειας και εμπλουτισμού υδάτινων οικοσυστημάτων. Στην Ελλάδα, η εισαγωγή του πραγματοποιήθηκε για σκοπούς υδατοκαλλιέργειας και εμπλουτισμού των ορεινών υδάτινων οικοσυστημάτων, με στόχο την ενίσχυση της ερασιτεχνικής αλιείας (βλ. Παράρτημα).
Το είδος φτάνει σε μέγιστο μήκος τα 122 cm, με κοινό μήκος τα 60 cm (Love, Mecklenburg, Mecklenburg & Thorsteinson, 2005). Το μέγιστο βάρος είναι καταγεγραμμένο στα 25,9 kg και η μέγιστη ηλικία στα 11 έτη (Eakins, 2019·Hugg, 1966). Μορφολογικά, όπως είναι διακριτό και στην εικόνα 25, έχει ατρακτοειδές σώμα με συμπιεσμένη διατομή. Διαθέτει συνολικά 14-16 μαλακές ραχιαίες άκανθες και 6-12 μαλακές εδρικές ακτίνες κι έχει 60-66 σπονδύλους. Δεν έχει γαμήλιους όζους, αλλά παρατηρούνται μικρές αλλαγές στο κεφάλι, στο στόμα και το χρώμα, ειδικά στα αρσενικά που γεννούν. Το χρώμα διαφέρει ανάλογα με το περιβάλλον, το μέγεθος και τη σεξουαλική του κατάσταση. Διαφέρει από το Oncorhynchus gorbuscha, λόγω του πρωκτικού πτερυγίου με 6-9 διακλαδισμένες ακτίνες, 115-130 λέπια στη μεσαία πλευρική καμπούρα και 16-17 βράγχια (Kottelat & Freyhof, 2007).
Ζει σε πηγές, ρυάκια, μικρά έως μεγάλα ποτάμια, λίμνες και παλιρροιακές περιοχές (Page & Burr, 2011). Είναι ανάδρομο σε παράκτια ρεύματα (Page & Burr, 1991). Τρέφεται με μια ποικιλία υδρόβιων και χερσαίων ασπόνδυλων και μικρών ψαριών. Στη θάλασσα θηρεύει ψάρια και κεφαλόποδα. Χρησιμοποιείται νωπό, καπνιστό, κονσερβοποιημένο και κατεψυγμένο. Τρώγεται ψητό, τηγανητό, βρασμένο και στο φούρνο (Frimodt, 1995).
Έχει αναφερθεί από άλλες μελέτες ότι δεν δημιουργεί αναπαραγωγικούς πληθυσμούς, εάν η περίοδος της αιχμής της εμφάνισης των ιχθυδίων συμπίπτει με την περίοδο των πλημμυρών και τις χαμηλές θερμοκρασίες του καλοκαιριού και αν η θερμοκρασία δεν είναι χαμηλότερη των 13 βαθμών Κελσίου (Kottelat & Freyhof, 2007). Τα αρσενικά ωριμάζουν στα 2 έτη και τα θηλυκά στα 3. Η αναπαραγωγή λαμβάνει χώρα από τον Νοέμβριο μέχρι τον Μάιο στο βόρειο και από τον Αύγουστο έως τον Νοέμβριο στο νότιο. Το μέγεθος των αυγών κυμαίνεται στα 3-6 mm και το μήκος του νεογνού μετά την εκκόλαψη στα 12-20 mm. Τα θηλυκά παράγουν από 700 έως 4000 αυγά ανά ωοτοκία (Gall & Crandell, 1992).

Parabramis pekinensis (Basilewsky, 1855)
[image: ]
Εικόνα 26. Parabramis pekinensis (Basilewsky, 1855). Φωτογραφία: CAFS. (Fishbase).
Το είδος που διακρίνεται στην εικόνα 26 ανήκει στην τάξη Cyprinoformes που περιλαμβάνει τους κυπρίνους και στην οικογένεια Xenocyprididae, στην οποία περιλαμβάνονται τους κυπρίνους της Ανατολικής Ασίας. Το όνομα Parabramis προέρχεται από την ελληνική λέξη «παρά» που σημαίνει στο πλάι και την παλιά γαλλική λέξη «breme» ή «bremse», η οποία αναφέρεται σε ένα ψάρι γλυκού νερού (Romero, 2002).
Η εικόνα 26 παρουσιάζει το είδος ως αμφίδρομο, το οποίο απαντά σε γλυκά νερά και μπορεί να προσαρμοστεί σε υφάλμυρα βενθοπελαγικά περιβάλλοντα, με ιδανικό θερμοκρασιακό εύρος μεταξύ 10 και 20 βαθμών Κελσίου (Riede, 2004·Baensch & Riehl, 1997). Προέρχεται από την Ανατολική Ασία και πιο συγκεκριμένα από την Κίνα, από τις λεκάνες του Κίτρινου και Yangtze ποταμού. Η κατανομή του εκτείνεται στην Ασία, στη λεκάνη του ποταμού Αμούρ, από το Μπλαγκοβέσενσκ μέχρι τις εκβολές των ποταμών Σουνγκάρι, Ουσούρι και της λίμνης Χάνκα, καθώς και στον ποταμό Λιάο. Η εξάπλωσή του φτάνει επιπλέον στην Κίνα νότια μέχρι τη Σαγκάη και το Νινγκό (βλ. Παράρτημα). Ο βασικότερος λόγος για τον οποίο έχει εισαχθεί είναι η υδατοκαλλιέργεια.
Η σεξουαλική του ωρίμανση κατορθώνεται στο μήκος των 35 cm. Το μέγιστο μήκος του υπολογίζεται στα 55 cm, με το συνηθισμένο να κινείται στα 8,5 cm (Berg, 1964·Nichols, 1943). Το μέγιστο δημοσιευμένο βάρος του είναι 4,1 kg και το μέγιστο προσδόκιμο ζωής του είναι καταγεγραμμένο στα 17 έτη (Berg, 1964·Novikov et al, 2002). Το σχήμα του σώματός του είναι κοντό και βαθύ.
Τρέφεται αποκλειστικά με ανώτερα υδρόβια φυτά. Η σάρκα του είναι νόστιμη, παρόλο που έχει πολλά κόκαλα και είναι ένα από τα εμπορικότερα ψάρια της Κίνας (Berg, 1964).

Perca fluviatilis (Linnaeus, 1758)

Εικόνα 27. Perca fluviatilis (Linnaeus, 1758). Φωτογραφία: Kohout, J. (2006) (Fishbase).
Το Perca fluviatilis, το οποίο διακρίνεται στην εικόνα 27, είναι ένα είδος πέρκας, το οποίο ανήκει στην τάξη Perciformes, στην οικογένεια Percidae και στην υποοικογένεια Percinae. Το όνομα του γένους προέρχεται από την ελληνική λέξη «πέρκη», η οποία αναφέρεται σε ένα ψάρι που δεν έχει σαφή ταυτότητα (Romero, 2002).
Η εικόνα 27 κάνει εμφανές το γεγονός ότι το συγκεκριμένο είδος έχει βενθικό τρόπο ζωής και ανθίζει σε γλυκά και υφάλμυρα νερά. Είναι ανάδρομο και ζει σε εύρος pH 7- 7,5 και σκληρότητα 8-12 dH (Riede, 2004). Επιβιώνει σε εύρος βάθους 1 έως 30 μέτρα, συνήθως 3-4 μέτρα (Frimodt, 1995·Smolian, 1920). Αντέχει σε θερμοκρασίες 10 έως 22 βαθμούς Κελσίου (Riehl & Baensch, 1991). Η φυσική κατανομή του εκτείνεται σε μεγάλο τμήμα της Ευρασίας, από όλη την Ευρώπη έως το βορειότερο άκρο της Σκανδιναβίας, με εξαίρεση την Ιβηρική Χερσόνησο, την κεντρική Ιταλία και τη λεκάνη της Αδριατικής. Έχει κατανεμηθεί επίσης στη λεκάνη της λίμνης Αράλης και τη Σιβηρία, σε ποτάμια που απορρέουν στον Αρκτικό Ωκεανό ανατολικά έως τον Κολύμα. Στην Ελλάδα, έχει εντοπιστεί στον ποταμό Έβρο και στις απορροές του Στρυμόνα έως τον Αλιάκμονα (βλ. Παράρτημα). Είναι ευρέως εισαγόμενο σε αρκετές χώρες, στις οποίες μάλιστα αναφέρονται αρκετές αρνητικές οικολογικές επιπτώσεις μετά την εισαγωγή του. Η εισαγωγή του πραγματοποιήθηκε κυρίως για ενίσχυση της αλιείας.
Η γεννητική ωρίμανση του είδους υπολογίζεται στο μήκος των 16,3 cm, με εύρος 11 έως 23,4 cm. Το μέγιστο μήκος που έχει καταγραφεί φτάνει τα 60 cm για τα αρσενικά ή απροσδιόριστα άτομα και το κοινό μήκος είναι στα 25 cm (Kottelat & Freyhof, 2007·Muus & Dahlström, 1968). Το μέγιστο δημοσιευμένο βάρος του είναι 4,8 kg και η μέγιστη ηλικία που έχει αναφερθεί σε παλαιότερη έρευνα είναι 22 έτη (Berg, 1965·Beverton & Holt, 1959). Διαθέτει 14-20 άκανθες στο ραχιαίο πτερύγιο, 13-16 μαλακές ραχιαίες ακτίνες, 2 άκανθες στο εδρικό πτερύγιο, 7-10 μαλακές εδρικές ακτίνες και 39-42 σπονδύλους στο σύνολο. Ξεχωρίζει από άλλα είδη Percidae στην Ευρώπη, χάρη στα κίτρινα έως κόκκινα πτερύγια στην κοιλιά και τον πρωκτό, το οπίσθιο μέρος του πρώτου ραχιαίου πτερυγίου του έχει σκούρα κηλίδα και στο πλαϊνό μέρος, όπου εντοπίζονται 5-8 έντονες σκούρες ράβδους, συνήθως σε σχήμα Υ. Διαφέρει περαιτέρω, λόγω των δύο ραχιαίων πτερυγίων που είναι σαφώς χωρισμένα μεταξύ τους και των λεπιών κατά μήκος της πλευρικής γραμμής που είναι στο σύνολο 56-77 (Kottelat & Freyhof, 2007). Ο Berg (1965) αναφέρει πως το σώμα του έχει σπειροειδές σχήμα, με συμπιεσμένο διατομή κι έχει πρασινωπό και κίτρινο χρώμα. Στην πλευρική γραμμή βρίσκονται 5-9 εγκάρσιες μαύρες λωρίδες. Επιπλέον, το πρώτο ραχιαίο πτερύγιο έχει γκρι και μαύρη κηλίδα στην άκρη, το δεύτερο έχει πρασινωπό και κιτρινωπό χρώμα, τα θωρακικά πτερύγια είναι κίτρινα και τα υπόλοιπα κόκκινα. Αξίζει να τονιστεί πως το πρώτο είναι σημαντικά υψηλότερο από το δεύτερο. Το ουραίο είναι ελαφρώς οδοντωτό.
Χαρακτηριστικό της βιολογικής του συμπεριφοράς, αποτελεί το γεγονός ότι κατοικεί σε ένα πολύ μεγάλο φάσμα ενδιαιτημάτων, από λιμνοθάλασσες εκβολών ποταμών και λίμνες έως ρεύματα μεσαίου μεγέθους, το οποίο είναι φανερό και από την εικόνα 27. Οι προνύμφες του τρέφονται σε ανοιχτά νερά. Είναι ένα ευκαιριακό ημερόβιο είδος που κυνηγά κυρίως κατά την ανατολή και τη δύση του ηλίου, χρησιμοποιώντας όλα τα διαθέσιμα θηράματα. Οι προνύμφες και τα νεαρά άτομα καταναλώνουν κυρίως πλαγκτονικά ασπόνδυλα. Κατά το πρώτο καλοκαίρι, πολλά από τα νεαρά άτομα μετακινούνται κοντά στις ακτές, προκειμένου να τρέφονται με θηράματα που βρίσκονται στο βυθό της θάλασσας. Συχνά τρέφεται με ψάρια μήκους περίπου 12 cm. Μπορεί να πραγματοποιεί μικρές μεταναστεύσεις για την αναπαραγωγή. Η έρευνα του Pinder (2001) υπογραμμίζει πως τα αυγά συγκεντρώνονται σε μακριές κορδέλες και βρίσκονται πάνω σε βυθισμένα αντικείμενα.
[bookmark: _Hlk216468555]Αναπαράγεται από τον Φεβρουάριο μέχρι τον Ιούλιο (Kottelat & Freyhof, 2007). Κατά τη διάρκεια της αναπαραγωγής, τα αρσενικά φτάνουν στην περιοχή ωοτοκίας πριν από τα θηλυκά. Ένα ή δύο από αυτά κυνηγούν ένα ώριμο θηλυκό μόλις φτάσει στην περιοχή (Maitland & Campbell, 1992). Οι Breden & Rosen (1966) αναφέρουν στη μελέτη τους ότι η ουρά των αρσενικών μπορεί να είναι μεγαλύτερη, αποτελούμενη από περίπου 15 με 25 άτομα, αλλά μόνο δύο από αυτά σπρώχνουν το ρύγχος στην κοιλιά του θηλυκού. Μετά από αρκετές στροφές μέσα από τα πλεγμένα κλαδιά κοντά στην επιφάνεια, τα αρσενικά γονιμοποιούν την κορδέλα των αυγών, αφού το θηλυκό τα γεννά πάνω σε φύκια ή άλλα βυθισμένα αντικείμενα (Maitland & Campbell, 1992). Σύμφωνα με τους Maitland & Campbell (1992), εκκολάπτονται σε 8 έως 16 ημέρες σε κανονικές θερμοκρασίες. Τα αρσενικά ωριμάζουν σε 2 με 3 χρόνια και τα θηλυκά σε 4. Η ωοτοκία συμβαίνει την άνοιξη σε νερά με θερμοκρασίες 7 έως 8°C. Τα αυγά γεννιούνται σε κολλώδεις σειρές σε υδρόβια φυτά και βράχους. Η επώαση διαρκεί 1-8 ημέρες σε θερμοκρασία 1-3°C. Τα αυγά έχουν μέγεθος 2-2,5 mm και το μήκος των προνυμφών κατά τη διάρκεια της εκκόλαψης είναι 5 mm.
Η σάρκα του είναι εξαιρετική και δεν έχει πολλά κόκαλα. Διατίθεται στην αγορά φρέσκο και κατεψυγμένο και τρώγεται τηγανισμένο και ψημένο (Frimodt, 1995). Σύμφωνα με τον Billard (1997), μπορεί να αλιευθεί με φυσικό ή τεχνητό δόλωμα.

Polyodon spathula (Walbaum, 1792)

Εικόνα 28. Polyodon spathula (Walbaum, 1792). Φωτογραφία: Moreau, J. (Fishbase).
Το είδος, το οποίο παρουσιάζεται ως κουπί του Μισισιπή στην εικόνα 28, ανήκει στην τάξη Acipenseriformes και στην οικογένεια Polyodontidae που περιλαμβάνει τα σπαθόψαρα. Το όνομα του γένους ετυμολογείται από τις ελληνικές λέξεις «πολύς» που σημαίνει πολλά και «όδους» που αναφέρεται στο δόντι (Romero, 2002). Το όνομα spathula προέρχεται από τη λατινική λέξη spathula η οποία σημαίνει λεπίδα ή κουπί (Etnier & Starnes, 1993).
Είναι είδος γλυκού νερού που ζει σε βενθικά περιβάλλοντα και είναι ποταμόδρομο (Riede, 2004). Εντοπίζεται σε εύρος βάθους 2 μέτρων και προτιμά υποτροπικά κλίματα με θερμοκρασίες 10-18°C (Baensch & Riehl, 1985). Έχει καταγωγή από τη Βόρεια Αμερική κι εξαπλώνεται στη λεκάνη του Μισισιπή από τη νοτιοδυτική Νέας Υόρκη έως τη Μοντάνα και νότια έως τη Λουιζιάνα. Εμφανίζεται επιπροσθέτως στις υδρολογικές λεκάνες της πλαγιάς του Κόλπου, από τον Κόλπο του Μόμπιλ στην Αλαμπάμα μέχρι τον Κόλπο του Γκάλβεστον στο Τέξας. Παλαιότερα, έκανε την εμφάνισή του στη λεκάνη των Μεγάλων Λιμνών, όπου πιθανώς έχει εξαφανιστεί. Τουλάχιστον μία χώρα αναφέρει αρνητικές οικολογικές επιπτώσεις μετά την εισαγωγή του, η οποία πραγματοποιήθηκε κυρίως για σκοπούς υδατοκαλλιέργειας και πιθανή χρήση σε αλιευτικούς εμπλουτισμούς (βλ. Παράρτημα).
Μπορεί να φτάσει σε πολύ μεγάλο μέγεθος, με το μέγιστο μήκος του είναι καταγεγραμμένο στα 221 cm, παρόλο που το συνηθέστερο είναι 120 cm (Page & Burr, 2011·Hugg, 1966). Το μεγαλύτερο βάρος του έχει δημοσιευτεί στα 90,7 kg και το μεγαλύτερο προσδόκιμο ζωής στα 55 έτη (McClanes, 1974·Quinn, 2001). Το σώμα του είναι επίμηκες και το ρύγχος του είναι επίσης μακρύ, σε σχήμα κουπιού κανό. Επιπλέον, το βραγχιακό κάλυμμα φέρει μεγάλο, σαρκώδες και μυτερό πτερύγιο (Page & Burr, 2011).
Συνήθως εντοπίζεται σε νερά βαθύτερα από 1,2 μέτρα σε μεγάλους ποταμούς με αργή ροή, λίμνες και ταμιευτήρες (Page & Burr, 2011). Η διατροφή του περιλαμβάνει πλαγκτόν. Η εκτεταμένη άνω γνάθος είναι πιθανόν να βοηθά στην καθοδήγηση του πλαγκτόν προς το στόμα. Θεωρείται απειλούμενο, κατά κύριο λόγο εξαιτίας της υπεραλίευσης, της απώλειας ενδιαιτημάτων και της ρύπανσης των υδάτων (Stone, 2007).



Proterorhinus marmoratus (Pallas, 1814)

Εικόνα 29. Proterorhinus marmoratus (Pallas, 1814). Φωτογραφία: Pekarik, L. (2007) (Fishbase).
Το ψάρι που περιγράφεται στην εικόνα 29 αποτελεί ένα είδος γωβιού, το οποίο ανήκει στην οικογένεια Gobiidae και στην υποοικογένεια Gobiinae. Το όνομα Proterorhinus προέρχεται από τις ελληνικές λέξεις «πρότερος» που έχει τη σημασία του «μπροστινού» και «ρίνος» που είναι η μύτη (Romero, 2002).
Πρόκειται για ένα είδος που εντοπίζεται σε θαλασσινά, γλυκά νερά και υφάλμυρα βενθικά περιβάλλοντα και το οποίο χαρακτηρίζεται ανάδρομο. Ζει σε εύκρατες περιοχές, σε εύρος θερμοκρασιών που κυμαίνονται από 4 μέχρι 18°C (Baensch & Riehl, 1985). Το pH του νερού στο οποίο βρίσκεται είναι μεταξύ 7 και 7,5 και η ολική σκληρότητα είναι τουλάχιστον 10 dH (McDowall, 1997). Η γεωγραφική κατανομή του περιλαμβάνει την Ευρασία. Εξαπλώνεται σε ποτάμια και εκβολές της Μαύρης, της Αζοφικής και της Κασπίας Θάλασσας, καθώς και στους παραποτάμους τους. Στην Ελλάδα, απαντάται μόνο στα συστήματα του Έβρου και του Στρυμόνα, τα οποία εκβάλλουν στο βόρειο Αιγαίο (βλ. Παράρτημα). Δεν έχει αναφερθεί σκόπιμη εισαγωγή του.
Το μέγιστο μήκος του σε μέγεθος είναι 11,5 cm (Berg, 1965). Το μέγεθος της ωρίμανσής του δεν είναι γνωστό. Η μορφολογική του δομή φαίνεται στην εικόνα 29 και περιλαμβάνει τα ακόλουθα χαρακτηριστικά: 7-8 αγκάθια στο ραχιαίο πτερύγιο, 14-18 μαλακές ραχιαίες ακτίνες, ενώ το πρωκτικό πτερύγιο φέρει 1 εδρική άκανθα και 12-15 μαλακές εδρικές ακτίνες. Επίσης, εντοπίζονται επτά κάθετες υποκογχικές σειρές, πλήρεις οφθαλμοσκελετικά και προχειρουργικά κανάλια της πλευρικής γραμμής, ένας λεπιδωτός αυχένας και ένα επίμηκες πρόσθιο ρουθούνι, το οποίο ξεπερνά το πάνω χείλος και αποτελεί διακριτικό χαρακτηριστικό που αποτελεί μορφή από μόνο του. Το σώμα του έχει κανονικό σχήμα και κυκλική διατομή. Επίσης, ο χρωματισμός κατά μήκος του σώματός του παρουσιάζει ευρείες, σκούρες και λοξές λωρίδες.
Βιολογικά, πρόκειται για έναν καθαρό κάτοικο υφάλμυρων υδάτων (Patzner, VanTassell, Kovačić & Kapoor, 2011). Κυκλοφορεί σε ποτάμια και εκβολές (Miller, 1986). Με βάση τα μοριακά δεδομένα που έχουν καταγραφεί από μια προηγούμενη έρευνα, το είδος αυτό δεν εισέρχεται σε καθαρά γλυκά νερά, αλλά κατοικεί σε υφάλμυρα νερά στη Σεβαστούπολη της Κριμαίας (Kottelat & Freyhof, 2007).


Pseudorasbora parva (Temminck & Schlegel, 1846)

Εικόνα 30. Pseudorasbora parva (Temminck & Schlegel, 1846). Φωτογραφία: Loren zoni, M. (1997)  (Fishbase).
Το είδος της εικόνας 30 είναι ένα γένος μικρών ψαριών του γλυκού νερού και κατατάσσεται στην τάξη Cyprinoformes και υπάγεται στην οικογένεια Gobionidae. Η ετυμολογία του γένους Pseudorasbora προέρχεται από τις ελληνικές λέξεις «ψευδής» που σημαίνει ψεύτικος και την ινδική λέξη «rasbora» που αναφέρεται σε ένα είδος ψαριού, το οποίο χρησιμοποιείται επιπλέον στη Χερσόνησο της Μαλαισίας.
Καταλαβαίνοντας από την εικόνα 30, το είδος αποτελεί ψάρι γλυκού νερού, το οποίο έχει την ικανότητα να βρεθεί σε υφάλμυρα και βενθοπελαγικά περιβάλλοντα. Προτιμά νερά έως περίπου 7 pH και σκληρότητα 15 dH και μπορεί να επιβιώσει σε εύκρατα κλίματα, σε θερμοκρασίες, με εύρος μεταξύ 5 και 22°C (Baensch & Riehl, 1985). Έχει καταγωγή από την Ανατολική Ασία κι εξαπλώνεται φυσικά από τον ποταμό Amur στη Σιβηρία έως τον Zhujiang στην Κορέα και την Κίνα (Kottelat & Freyhof, 2007). Έχει εισαχθεί τεχνητά σε διάφορες περιοχές της Ευρώπης για τυχαίους λόγους, ενώ αρκετές χώρες αναφέρουν σοβαρές οικολογικές επιπτώσεις, μετά την εισαγωγή του (Welcomme, 1988).
Το μήκος της γεννητικής του ωρίμανσης ανέρχεται στα 3 cm. Το μέγιστο μήκος του υπολογίζεται στα 12,5 cm, με σύνηθες μήκος 8 cm (Verreycken, Van Thuyne & Belpaire, 2011·Berg, 1964). Το μέγιστο προσδόκιμο ζωής που έχει αναφερθεί για αυτό το είδος είναι στα 5 έτη (Novikov, Sokolovsky, Sokolovskaya & Yakovlev, 2002). Έχει ατρακτοειδές σχήμα σώματος, με 3 ραχιαίες άκανθες, 7 μαλακές ραχιαίες ακτίνες, 3 εδρικές άκανθες και 6 μαλακές εδρικές ακτίνες. Το στόμα του είναι ανώτερο κι εγκάρσιο. Διαθέτει 6 διακλαδισμένες πρωκτικές ακτίνες, χωρίς μούσια και το άκρο της ραχιαίας καμπύλης είναι κυρτό. Τα ενήλικα άτομα έχουν σεξουαλικό διμορφισμό στον χρωματισμό (Kottelat, 2001).
Βρίσκεται σε μια μεγάλη ποικιλία οικοτόπων, κυρίως σε μικρά κανάλια, λίμνες και μικρές λιμνούλες με πλούσια βλάστηση (Kottelat & Freyhof, 2007). Τα ενήλικα ζουν σε δροσερά τρεχούμενα νερά και είναι παμφάγα, καθώς τρέφονται με έντομα, ψάρια, αυγά ψαριών και φυτικά υλικά (Billard, 1997·Kottelat & Freyhof, 2007).
Η εικόνα 30 πληροφορεί ότι τα άτομα συνήθως αναπαράγονται σε ενδιαιτήματα με στάσιμα ή πολύ αργά ρέοντα νερά. Τα θηλυκά γεννούν 3-4 φορές σε μια σεζόν. Τα αρσενικά καθαρίζουν την επιφάνεια του χώρου της ωοτοκίας και φυλάνε τα αυγά μέχρι να εκκολαφθούν (Kottelat & Freyhof, 2007). Θεωρείται παράσιτο που ανταγωνίζεται τα ιχθύδια άλλων ειδών λόγω του υψηλού ρυθμού αναπαραγωγής του (Welcomme, 1988). Συνήθως, φωλιάζει κάτω από πέτρες και το αρσενικό καθαρίζει την κοιλότητα με τα μαργαριταρένια όργανά του. Τα αυγά προσκολλώνται στην οροφή της κοιλότητας. Το αρσενικό εγκαταλείπει τη φωλιά πριν εκκολαφθούν τα αυγά.







Pungitius platygaster (Kessler, 1859)

Εικόνα 31. Pungitius platygaster (Kessler, 1859). Φωτογραφία: Artaev, O. (Fishbase).
Το είδος αυτό ανήκει στην τάξη Perciformes και στην οικογένεια Gasterosteidae. Το όνομα Pungitius, ετυμολογικά, έχει τη σημασία κάποιου που τσιμπάει και αναφέρεται στα αγκάθια που χαρακτηρίζουν τα είδη της ομάδας (Εικόνα 31).
Είναι ένα υφάλμυρο είδος με βενθοπελαγική συμπεριφορά που ευδοκιμεί σε θαλασσινά και γλυκά νερά και προτιμά εύκρατα κλίματα (Frickle, Bilecenoglu & Sari, 2007). Είναι ενδημικό σε μεγάλο βαθμό την Ευρώπη και την Ασία. Με βάση την εικόνα 31, κάνει την εμφάνισή του στα κατώτερα τμήματα ποταμών που εκβάλλουν στις βόρειες όχθες των λεκανών της Μαύρης Θάλασσας, της Κασπίας και της Αράλης. Στις εκροές του Δούναβη εντοπίζεται μέχρι και την περιοχή του Βελιγραδίου. Στην Ελλάδα, υπάρχουν μεμονωμένοι πληθυσμοί στις εκροές των ποταμών Αλιάκμονα και Αξιού (βλ. Παράρτημα). Κατανέμεται περαιτέρω στο ανώτερο σύστημα του ποταμού Τομπόλ στη λεκάνη του Ομπ, στη λεκάνη της λίμνης Ισίκ-κουλ του Κιργιστάν και την εκροή Σαρίσου στο κεντρικό Καζακστάν. Η μεταφορά του στις συγκεκριμένες περιοχές ήταν έμμεση.
Το μέγιστο μήκος του υπολογίζεται στο μέγεθος των 6 cm (Kottelat & Freyhof, 2007). Η εικόνα 31 παρουσιάζει πως το είδος διαθέτει επίμηκες σχήμα σώματος και διαθέτει συνολικά 8-11 ραχιαίες άκανθες. Διαφέρει με μοναδικό τρόπο από τους συγγενείς του εξαιτίας των μεγάλων πλευρικών οστέινων πλακών. Διακρίνεται περαιτέρω από άλλα μέλη του γένους με συνδυασμό χαρακτηριστικών, όπως πλευρά του ουραίου μίσχου χωρίς καρίνα και τον υψηλό αριθμό ραχιαίων αγκαθιών (Kottelat & Freyhof, 2007).
Κατοικεί σε βάλτους και ρεύματα αργής ροής με ιδιαίτερα πυκνή υδρόβια βλάστηση. Προτιμά περιοχές με χαμηλή ροή, στις οποίες έχει τη δυνατότητα να βρει καταφύγιο και τροφή. Τρέφεται με βενθικά ασπόνδυλα.
Η αναπαραγωγική του συμπεριφορά είναι έντονα ανεπτυγμένη και επικεντρώνεται στην εδαφική περιοχή κατά την αναπαραγωγική περίοδο. Τα αρσενικά κατασκευάζουν φωλιά από νηματοειδή φύκια και βυθισμένα φυτά που διαθέτουν ξεχωριστή είσοδο και έξοδο και τη φυλάσσουν έως ότου τα μικρά αρχίσουν να κολυμπούν μακριά μερικές εβδομάδες αργότερα. Η πρώτη σεξουαλική τους ωριμότητα επιτυγχάνεται στην ηλικία του 1 έτους, γεγονός που έχει ως αποτέλεσμα τη διατήρηση των πληθυσμών και σε ποικιλία οικοσυστημάτων (Breder & Rosen, 1966·Kottelat & Freyhof, 2007).

Rhodeus amarus (Bloch, 1782)

Εικόνα 32. Rhodeus amarus (Bloch, 1782). Φωτογραφία: Zienert, S. (Fishbase).
Το Rhodeus amarus είναι ένα είδος ψαριού της τάξης Cyprinoformes και της οικογένειας Acheilognathidae (πικρόψαρα). Το όνομα Rhodeus ετυμολογείται από την ελληνική λέξη «ροδέος,-α,-ον» που έχει τη σημασία του «ρόδινου» ή «ροδόχρωμου» (Romero, 2002).
Πρόκειται για ψάρι γλυκού νερού που είναι προσαρμοσμένο σε  βενθοπελαγική οικολογία και προτιμά εύκρατες κλιματικές ζώνες, όπως δείχνει και η εικόνα 32. Κατάγεται από την Κεντρική και Ανατολική Ευρώπη και τη Βόρεια Μικρά Ασία (Kottelat, 2006). Η παρουσία του εξαπλώνεται και στις λεκάνες απορροής της Βόρειας, της νότιας Βαλτικής, της Μαύρης Θάλασσας, της δυτικής και νότιας Κασπίας και του Αιγαίου Πελάγους (από τα συστήματα του Έβρου μέχρι τον Στρυμόνα (βλ. Παράρτημα). Στη λεκάνη της Μεσογείου απαντά αποκλειστικά στα βόρεια του ποταμού Ροδανού της Γαλλίας και του Δρίνου στην Αλβανία, το Μαυροβούνιο και τη Μακεδονία. Στο μεγαλύτερο μέρος της περιοχής εξάπλωσής του κυριαρχεί αφθονία και επέκταση, αν και σε ορισμένες περιοχές απειλείται τοπικά από τη ρύπανση των υδάτων, την απομάκρυνση των ζιζανίων και τον εμπλουτισμό με αρπακτικά ψάρια. Η εισαγωγή του πραγματοποιήθηκε τυχαία.
Η γεννητική του ωρίμανση επιτυγχάνεται με τιμή 4,4 cm, με εύρος μεταξύ 3 και 6 cm. Το μέγιστο μήκος του είδους φτάνει τα 11,2 cm, με το συνηθέστερο να είναι 5 cm (Verreycken, Van Thuyne & Belpaire, 2011·Muus & Dahlström, 1968). Η μέγιστη αναφερόμενη ηλικία έχει καταγραφεί στα 5 έτη (Vostradovsky, 1973).
Από την εικόνα 32, αναφέρεται ότι το είδος έχει ατρακτοειδή μορφή σώματος. Στο σύνολο, διαθέτει 3 άκανθες στο ραχιαίο πτερύγιο, 8-10 μαλακές ραχιαίες ακτίνες, 3 άκανθες στο εδρικό πτερύγιο και 8-10 μαλακές εδρικές ακτίνες. Ο αριθμός των σπονδύλων είναι 34-36. Το ουραίο πτερύγιο έχει 19 έως 20 μαλακές ακτίνες. Διαφέρει σε σημαντικό βαθμό από το Rhodeus meridionalis στο ότι έχει υποκατώτερο στόμα, ρύγχος που καλύπτει ή τουλάχιστον περισσότερο από το μισό του άνω χείλους (Kottelat & Freyhof, 2007).
Εντοπίζεται κατά κύριο λόγο σε στάσιμα ή αργά ρέοντα νερά με πυκνή υδρόβια βλάστηση και αμμώδη-λασπώδη βυθό, όπως λίμνες σε πεδινές περιοχές, κανάλια, αργά ρέοντα ποτάμια, στάσιμα νερά και παλιές κοίτες ποταμών, όπου υπάρχουν μύδια (Kottelat & Freyhof, 2007). Η διατροφή του αποτελείται κυρίως από φυτά, σκουλήκια, καρκινοειδή και προνύμφες εντόμων. Παλαιότερα, χρησιμοποιούνταν για τεστ εγκυμοσύνης: τα θηλυκά στα οποία εγχύθηκαν ούρα από έγκυες γυναίκες εξέβαλαν τους ωοαποθέτες τους (Maitland & Campbell, 1992). Αναπαράγεται σε καθαρά, αργά ρέοντα ή στάσιμα νερά, συχνά σε λασπώδη βυθό. Το θηλυκό εναποθέτει τα αυγά μέσα στα κελύφη των μυδιών. Το αρσενικό εκκρίνει σπέρμα στο εισπνεόμενο ρεύμα του μυδιού κι έτσι γονιμοποιεί τα αυγά. Τα νερά παραμένουν προστατευμένα στο μύδι, έως ότου να μη χρειάζονται πλέον προστασία και να επιβιώσουν μόνα τους στο περιβάλλον.

Rutilus rutilus (Linnaeus, 1758)

Εικόνα 33. Rutilus rutilus (Linnaeus, 1758). Φωτογραφία: D. Terver. (Fishbase). 
Το είδος που περιγράφεται στην εικόνα 33 ανήκει στην τάξη Cyprinoformes και στην οικογένεια Leuciscidae. Το όνομα του γένους προέρχεται ετυμολογικά από τη λατινική λέξη rutilus που σημαίνει «κοκκινωπός» (Romero, 2002).
Αξίζει να σημειωθεί με αναφορά την εικόνα 33 ότι είναι ένα υφάλμυρο και βενθοπελαγικό ψάρι γλυκού νερού, το οποίο προτιμά νερά από 7 έως 7,5 pH και σκληρότητα 10-15 dH και είναι ποταμόδρομο (Riede, 2004). Το εύρος βάθους ξεκινά από 15 μέτρα και απαντά σε υποτροπικό κλίμα, με θερμοκρασίες 10-20 βαθμών Κελσίου (Riehl & Baensch, 1991). Απαντάται φυσικά στις περισσότερες περιοχές της Ευρώπης και της Ασίας. Στην Ευρώπη, παρουσιάζεται βόρεια προς τα Πυρηναία Όρη και τις Άλπεις και ανατολικά στα Ουράλια και στις απορροές της Κασπίας Θάλασσας. Στη λεκάνη του Αιγαίου κατανέμεται στις απορροές των ποταμών Πηνειού, Αξιού, Στρυμόνα και Έβρου και των λιμνών Βεγορίτιδας και Καστοριάς (βλ. Παράρτημα). Στην Ασία, συναντάται στη λεκάνη του Μαρμαρά και στα κάτω Σακάρια στην Ανατολία, στη λεκάνη της Αράλης και στη Σιβηρία από τον Ομπ μέχρι τις αποχετεύσεις της Λένα. Εισήχθη τοπικά στην Ισπανία και θεωρείται εισβλητικό είδος στη βορειοανατολική Ιταλία για αλιευτικούς σκοπούς.
Η γεννητική του ωρίμανση επιτυγχάνεται στο μήκος των 14 cm, με εύρος 8 cm και άνω, όπως είναι φανερό και από την εικόνα 33. Το μέγιστο μήκος του έχει καταγραφεί σε 50 cm και το συνηθισμένο στα 25 cm (Verreycken, Van Thuyne & Belpaire, 2011·Muus & Dahlström, 1968). Το μέγιστο βάρος υπολογίζεται στα 1,8 kg και η μέγιστη ηλικία στα 14 έτη (Wüstemann & Kammerad, 1995). Το σώμα του είναι ατρακτοειδές και ελαφρά συμπιεσμένο. Διαθέτει συνολικά 3 ραχιαίες άκανθες, 9-12 μαλακές ραχιαίες ακτίνες, 3 εδρικές άκανθες και 9-13 μαλακές εδρικές ακτίνες. Ο αριθμός των σπονδύλων είναι 39-42. Είναι το μοναδικό είδος του γένους που μπορεί να διαγνωστεί από τους συγγενείς του στις λεκάνες της Μαύρης και της Κασπίας Θάλασσας και στην Ιταλική Χερσόνησο, με τον παρακάτω συνδυασμό χαρακτηριστικών: 39-41 λέπια στην πλευρική γραμμή και ραχιαία και πρωκτικά πτερύγια με 10 διακλαδισμένες ακτίνες (Kottelat & Freyhof, 2007). Επίσης, το στόμα του είναι τελικό, το ρύγχος του είναι μυτερό και η ίριδα του ματιού έχει χρώμα κίτρινο στα νεαρά και βαθύ κόκκινο στα ενήλικα άτομα. Τα θωρακικά και πρωκτικά πτερύγια είναι πορτοκαλί έως κόκκινα. Το πτερύγιο της ουράς περιλαμβάνει 18-19 ακτίνες (Spillman, 1961·Bianco & Ketmaier, 2014).
Βιολογικά, βρίσκεται σε μια μεγάλη ποικιλία οικοτόπων, ιδιαίτερα σε πεδινές περιοχές και είναι πιο άφθονο σε λίμνες πλούσιες σε θρεπτικά συστατικά και σε μεγάλα έως μεσαία ποτάμια και τέλματα. Καταγράφεται επίσης σε μικρά πεδινά ρεύματα και υφάλμυρες παράκτιες θάλασσες. Οι προνύμφες και τα νεαρά άτομα ζουν σε μεγάλη ποικιλία παράκτιων οικοτόπων. Θηρεύει κυρίως βενθικά ασπόνδυλα, ζωοπλαγκτόν, φυτικό υλικό και υπολείμματα. Μπορεί να μετακινηθεί από παράκτια σε πελαγικά ενδιαιτήματα και μεταξύ βενθικής τροφής και ζωοπλαγκτού όταν ένα συγκεκριμένο τρόφιμο είναι άφθονο.
Η αναπαραγωγική δραστηριότητα του είδους λαμβάνει χώρα σε κοπάδια ανάμεσα σε πυκνή και βυθισμένη βλάστηση σε λίμνες, πλημμυρισμένα λιβάδια, σε ορμητικά ποτάμια και σε φυτικούς ή χαλικώδεις πυθμένες. Τα αυγά προσκολλώνται και εκκολάπτονται σε 12 ημέρες (Kottelat & Freyhof, 2007). Τα ανοιχτόχρωμα αυγά προσκολλώνται στη βλάστηση και στις ρίζες των δέντρων (Pinder, 2001).
Για το συγκεκριμένο είδος υπάρχει μόνο περιορισμένη εμπορική αλιεία, αλλά εκτιμάται για ερασιτεχνική αλιεία. Χρησιμοποιείται φρέσκο και αποξηραμένο ή αλατισμένο και μπορεί να μαγειρευτεί τηγανισμένο, ψημένο στα κάρβουνα και στο φούρνο (Frimodt, 1995).


Sabanejewia balcanica (Karaman, 1922)

Εικόνα 34. Sabanejewia balcanica (Karaman, 1922). Φωτογραφία: Pekarik, L. (2007) (Fishbase).
[bookmark: _Hlk216990759]Αυτό το είδος ψαριού παρουσιάζεται στην εικόνα 34 και κατατάσσεται στην τάξη Cyprinoformes (κυπρινοειδή) και ανήκει στην οικογένεια Cobitidae (λοχίες με άκανθες). Το όνομα Sabanejewia προέρχεται από τον Leonid Pavlovich Sabanejew, γνωστός και ως Sabaneev (1844-1898), ο οποίος ήταν Ρώσος ζωολόγος και ειδικός στη βιολογία των ψαριών γλυκού νερού, καθώς και μελετητή του πλαγκτού (Beolens, Grayson & Watkins, 2023).
Είναι ένα βενθικό είδος γλυκού νερού και κατά τόπους υφάλμυρο που προσαρμόζεται σε εύκρατες ζώνες. Η κατανομή του περιλαμβάνει τη λεκάνη της Μαύρης Θάλασσας και στα υδρογραφικό δίκτυο του Δούναβη, τη λεκάνη του Αιγαίου και στους ποταμούς Έβρο, Γαλλικό έως τον Πηνειό και είναι φυσική, χωρίς να έχει εισαχθεί για υδατοκαλλιέργεια ή για αλιευτικό εμπλουτισμό (βλ. Παράρτημα).
Η γεννητική ωρίμανση του υπολογίζεται στα 5,6 cm και το μέγιστο μήκος του φτάνει τα 9 cm (Kottelat & Freyhof, 2007). Έχει επίμηκες σώμα. Το βάθος του σώματος είναι 12-18 % του συνολικού του μήκους. Χαρακτηριστικό γνώρισμα αποτελεί η παρουσία μιας μεσαίας πλευρικής σειράς που αποτελείται από 10-17 (σπανιότερα) σκούρες κηλίδες κατά μήκος των πλευρών. Η λιπώδης κοιλιακή κορυφή στον ουραίο μίσχο απουσιάζει ή είναι λιγότερο αναπτυγμένη από τη ραχιαία. Επίσης, παρατηρείται απουσία συνεχούς σειράς μικρών κηλίδων ακριβώς κάτω από τις μεσαίες κηλίδες της πλευρικής γραμμής. Το διάστημα μεταξύ των κηλίδων αυτών δεν έχει σκούρο χρωματισμό. Το σώμα πάνω από αυτές εμφανίζει καφέ με λευκές έως κιτρινωπές ή σπειροειδείς ραβδώσεις.
Κατά τη διάρκεια της ημέρας, τα ενήλικα άτομα συνηθίζουν να σκάβουν στην άμμο και σε ορισμένες περιπτώσεις σε χαλίκια και ρυάκια λόφων με καθαρό νερό. Βρίσκονται επίσης σε ρεύματα με μέτρια ροή κα λίγα φυτά σε βάθη νερού μέχρι περίπου 1,5 μέτρο. Έχουν παρατηρηθεί επιπλέον και σε μεγάλα ποτάμια. Η αναπαραγωγή πραγματοποιείται την περίοδο της άνοιξης. Ο πληθυσμός απειλείται τοπικά από αλλαγές και υποβάθμιση του βιοτόπου (Kottelat & Freyhof, 2007).

Salmo letnica (Karaman, 1924)

Εικόνα 35. Salmo letnica (Karaman, 1924). Φωτογραφία: Jordanova, M. (Fishbase).
Αυτό το είδος εντάσσεται στην τάξη Salmoniformes (σαλμονόμορφα) και στην οικογένεια Salmonidae (σαλμονίδες) (Εικόνα 35). Το όνομα του γένους προέρχεται από τη λατινική λέξη Salmo που αναφέρεται σε ένα είδος ψαριού, τον σολομό και χρησιμοποιήθηκε από τον Πλίνιο (Romero, 2002).
Είναι ένα βενθοπελαγικό είδος γλυκού νερού που ευδοκιμεί σε εύκρατη κλιματική ζώνη. Η κατανομή είναι σε εξαιρετικό βαθμό περιορισμένη, καθώς εξαπλώνεται αποκλειστικά στην Ευρώπη, στην ανατολική ακτή της λίμνης Ωχρίδας, στη βόρεια Μακεδονία (βλ. Παράρτημα). Η εισαγωγή του πραγματοποιήθηκε για ενίσχυση της ιχθυοπανίδας και για αλιευτική εκμετάλλευση.
Διακρίνοντας την εικόνα 35, η γεννητική του ωρίμανση έχει μήκος 37,6 cm, με το συνηθέστερο να υπολογίζεται στα 36 -39,7 cm. Το μέγιστο μήκος είναι 76 cm και το μέγιστο βάρος του 6,5 kg (Crawford, 1993·International Game Fish Association, 1991). Το σώμα του είναι στρογγυλεμένο και ξεχωρίζει σε σημαντικό βαθμό από τους συγγενείς του στη Βαλκανική Χερσόνησο με τον συνδυασμό των ακόλουθων χαρακτηριστικών. Στα μεγάλα ενήλικα άτομα, το κεφάλι και το σώμα είναι ασημένια, με μαύρες κηλίδες, ειδικότερα στο άνω μέρος και κόκκινες κηλίδες κατά μήκος της πλευρικής γραμμής. Η σάρκα έχει ροζ χρώμα. Μπορεί να διαγνωστεί από το Salmo balcanicus και Salmo aphelios από τα οστεολογικά του χαρακτηριστικά (Kottelat & Freyhof, 2007).
Κατοικεί μόνιμα σε λίμνες. Τα νεαρά άτομα τρέφονται με ζωοπλαγκτόν και τα ενήλικα με ζωοπλαγκτόν και ψάρια, κυριότερα το είδος Alburnus scoranza. Η πρώτη του σεξουαλική ωριμότητα κατορθώνεται στα 5-6 χρόνια. Γεννά τους μήνες Ιανουάριο και Φεβρουάριο σε παράκτιες και υποπαράκτιες περιοχές (Kottelat & Freyhof, 2007).
Οι πιο σημαντικές πιέσεις που υφίσταται από το οικοσύστημα είναι η καταστροφή των ενδιαιτημάτων, η υπεραλίευση και η εισαγωγή νέων ειδών, γεγονός που καθιστά απαραίτητη τη λήψη μέτρων προστασίας (Crivelli, 1996).






Salmo salar Linnaeus, 1758

Εικόνα 36. Salmo letnica (Karaman, 1924). Φωτογραφία: Jinkings, K. (Fishbase).
Αυτό το είδος παρουσιάζεται στην εικόνα 36 ως Σολομός του Ατλαντικού και ανήκει στην τάξη Salmoniformes και στην οικογένεια Salmonidae. Το όνομα του γένους προκύπτει από τη λατινική λέξη Salmo που αναφέρεται στον Σολομό, το είδος ψαριού (Romero, 2002). Η επωνυμία salar προκύπτει από το λατινικό salio που σημαίνει πηδάω (Hart, 1973).
Πρόκειται για ψάρι γλυκού νερού, το οποίο ζει σε υφάλμυρα και βενθοπελαγικά περιβάλλοντα και είναι ανάδρομο είδος (Kangur, Paaver & Drevs, 2003). Βρίσκεται σε εύρος βάθους 0-210 μέτρων, συνήθως όμως σε 10-23 μέτρα (Ocean Biogeographic Information System, 2006). Αντέχει σε θερμοκρασίες μεταξύ 2 και 9°C (Drummond Sedgwick, 1982). Το είδος αυτό κατάγεται από τον Βόρειο Ατλαντικό Ωκεανό, από εύκρατες και αρκτικές ζώνες στο βόρειο ημισφαίριο (Rochard & Elie, 1994). Η φυσική του εξάπλωση περιλαμβάνει και τον Δυτικό Ατλαντικό και πιο συγκεκριμένα τις λεκάνες απορροής του Ατλαντικού από το Βόρειο Κεμπέκ του Καναδά έως το Κονέκτικατ και τη Νέα Υόρκη των ΗΠΑ (Page & Burr, 2011). Τα αποθέματά του υπάρχουν σε εσωτερικά ύδατα της Βόρειας Αμερικής (Scott & Crossman, 1973). Εξαπλώνεται ακόμη στις λεκάνες της Λευκής και της θάλασσας του Μπάρεντς, μέσω της Βορειοανατολικής Ευρώπης μέχρι τις λεκάνες της Βαλτικής και της Βόρειας Θάλασσας, συμπεριλαμβανομένης της Ισλανδίας. Εισήχθη στη Νέα Ζηλανδία, τη Χιλή, τη νότια Αργεντινή και την Αυστραλία για σκοπούς υδατοκαλλιέργειας (Kottelat & Freyhof, 2007·Kailola et al., 1993). Στην Ελλάδα, η παρουσία του είναι πολύ περιορισμένη, κυρίως σε πειραματικό επίπεδο (βλ. Παράρτημα).
Η σεξουαλική ωρίμανση του είδους είναι δυνατόν να φτάσει το μήκος των 73,1 cm. Το μεγαλύτερο μήκος του έχει καταγραφεί με 150 cm για τα αρσενικά και 120 cm για τα θηλυκά (Robins & Ray, 1986·Chugunova, 1959). Το μεγαλύτερο δημοσιευμένο βάρος του είναι 46,8 kg και η μεγαλύτερη ηλικία του είναι 13 έτη (Daymond, 1963·Flower, 1935). Μορφολογικά, διαθέτει ατρακτοειδές σχήμα με οβάλ διατομή. Συνολικά, έχει 3-4 ραχιαία αγκάθια, 9-15 μαλακές ραχιαίες ακτίνες, 3-4 εδρικά αγκάθια και 7-11 μαλακές εδρικές ακτίνες. Ο αριθμός των σπονδύλων είναι 58-61. Ξεχωρίζει από τα συγγενικά του είδη με 10-13 λέπια μεταξύ του άκρου τη βάσης του λιπώδους πτερυγίου και της πλευρικής γραμμής και με 17-24 βράγχια. Το ουραίο πτερύγιο είναι βαθιά διχαλωτό σε άτομα μικρότερα των 20 cm και το περιθώριο του λιπώδους πτερυγίου είναι υαλώδες και γκρι. Το οπίσθιο μέρος του βομερού δεν έχει δόντια (Kottelat & Freyhof, 2007). Το στόμα του εκτείνεται μόνο μέχρι την περιοχή κάτω από το πίσω μέρος του ματιού κι έχει καλά ανεπτυγμένα δόντια (Rochard & Elie, 1994). Τα δόντια του βόμερου είναι αδύναμα (Robins & Ray, 1986). Η ουραία πτέρυγα αποτελείται από 19 ακτίνες και τα λέπια είναι μικρά (Spillman, 1961·Rochard & Elie, 1984). Τα νεαρά άτομα έχουν 8-12 μπλε-ιώδεις  κηλίδες στα πλευρά με μικρές κόκκινες κηλίδες ανάμεσά τους. Οι ενήλικες στη θάλασσα είναι γαλαζοπράσινα στο ραχιαίο μέρος, γίνονται ασημί κατά μήκος των πλευρών τους και λευκά στο κοιλιακό μέρος με λίγες μαύρες κηλίδες (Bigelow et al., 1963·Rochard & Elie, 1984). Κατά την αναπαραγωγική περίοδο, τα αρσενικά διακρίνονται για τα μακρόστενα, γαντζωτά σαγόνια τους που ενώνονται στις άκρες, τα παχύτερα πτερύγιά τους και τη βλέννα που καλύπτει το σώμα τους (Muus & Nielsen, 1999).
Είναι αμφιαλίνο είδος που περνά το μεγαλύτερο μέρος της ζωής του σε γλυκό νερό (Rochard & Elie, 1984). Απαντάται σε λίμνες, καθώς και σε βραχώδη ρεύματα και μικρούς έως μεγάλους ποταμούς (Page & Burr, 2011). Εντοπίζεται σε όλους τους ποταμούς, όπου η θερμοκρασία υπερβαίνει τους 10°C για τρεις μήνες τον χρόνο και δεν ξεπερνά τους 20°C για περισσότερο από λίγες εβδομάδες το καλοκαίρι. Τα νεαρά άτομα μπορούν να ζήσουν σε κρύες λίμνες της Βόρειας Ευρώπης (Kottelat & Freyhof, 2007). Είναι εδαφικά κι απαντώνται στα ανώτερα τμήματα των ποταμών σε περιοχές με ισχυρά ρεύματα και τραχύ χαλικώδη πυθμένα (Balon, 1990). Κατά τη διάρκεια του χειμώνα, αναζητούν καταφύγιο σε μικρούς χώρους ή κάτω από πέτρες κατά τη διάρκεια της ημέρας (Kottelat & Freyhof, 2007·McComick, Hanse, Quinn & Saunders, 1998). Οι ενήλικες κατοικούν σε πιο δροσερά νερά με ισχυρά έως μέτρια ρεύματα. Τα νεαρά άτομα τρέφονται κυρίως με υδρόβια έντομα, μαλάκια, καρκινοειδή και ψάρια και τα ενήλικα στη θάλασσα με καλαμάρια, γαρίδες και ψάρια (Rochard & Elie, 1984). Οι ασθένειες του είδους περιλαμβάνουν τη φουρουκουλώση, τη νεφρική νόσο από κορυνεβακτήρια, την εντερική νόσο του κόκκινου στόματος, τον ιό της μολυσματικής παγκρεατικής νέκρωσης, τη σήψη των πτερυγίων και τις μυκητιασικές λοιμώξεις (Scott & Scott, 1988). Είναι διαθέσιμο στην αγορά φρέσκο, αποξηραμένο ή αλατισμένο, καπνιστό και κατεψυγμένο και καταναλώνεται τηγανητό, ψητό, μαγειρεμένο στον φούρνο μικροκυμάτων και ψημένο (Frimodt, 1995).
Αναπαράγεται σε θερμοκρασίες 6-10°C σε περιοχές ποταμών με χαλίκι, καλά οξυγονωμένα νερά και μια σειρά από ρηχά και βαθιά σημεία (Schmidt, 1986·Kailola et al., 1993·Kottelat & Freyhof, 2007). Το θηλυκό επιλέγει μια τοποθεσία, όπου το χαλίκι έχει το σωστό μέγεθος και επαρκές βάθος (0,1 έως 0,3 μέτρα) και το βάθος του νερού είναι γύρω στα 0,5-3 μέτρα (Balon, 1990·Rochard & Elie, 1984·Muus, 1999). Το θηλυκό σκάβει μια κοιλότητα γυρίζοντας στο πλάι και κάμπτοντας το σώμα πάνω και κάτω, χωρίς να αγγίζει τις πέτρες (Drummond Sedgwick, 1982). Αυτό το είδος γεννά σε ζεύγη. Το αρσενικό φυλάει και υπερασπίζεται το θηλυκό από άλλα αρσενικά (Kottelat & Freyhof, 2007). Ένα θηλυκό απελευθερώνει ανάμεσα σε 8000-25000 αυγά κατά την αναπαραγωγική περίοδο (Balon, 1990·Μuus & Nielsen, 1999). Τα γονιμοποιημένα αυγά βυθίζονται στη φωλιά και καλύπτονται με ένα στρώμα χαλικιού συνήθως από τα αρσενικά (Balon, 1990·Kottelat & Freyhof, 2007). Έχει παρατηρηθεί ότι τα θηλυκά καλύπτουν τα αυγά. Η περίοδος της αναπαραγωγής διαρκεί για 1-2 εβδομάδες. Τα περισσότερα αρσενικά πεθαίνουν μετά τη διαδικασία της ωοτοκίας, ενώ το 10-40 % των θηλυκών ενδέχεται να επιβιώσει και να επιστρέψει στη θάλασσα το φθινόπωρο ή τον χειμώνα στους ποταμούς, να τραφεί το καλοκαίρι και να μεταναστεύσει ξανά. Μπορεί να ωοτοκήσουν το έτος που ακολουθεί την πρώτη αναπαραγωγή ή να παραμείνουν, πριν επιστρέψουν ξανά στον ποταμό. Από τα θηλυκά που επιστρέφουν, γύρω στο 0,3-6 % γεννά για δεύτερη φορά και πολύ λίγα για τρίτη ή τέταρτη φορά. Σε μικρούς ποταμούς με πιθανώς λιγότερο εξαντλητική μετανάστευση στο πάνω μέρος του ποταμού, μέχρι και το 34 % των ατόμων που επιστρέφουν γεννούν για δεύτερη φορά και πολύ λίγα μπορεί να γεννούν μέχρι και 6 εποχές. Τα αυγά εκκολάπτονται την άνοιξη, συνήθως μετά από 70-160 ημέρες (Kottelat & Freyhof, 2007). Μετά την εκκόλαψη, τα νεογέννητα νεαρά είναι αρνητικά φωτοτακτικά και μετακινούνται βαθύτερα στο χαλίκι (Wheeler, 1978·Kottelat & Freyhof, 2007). Η θνησιμότητά τους κατά τους πρώτους μήνες μπορεί να κυμαίνεται από 14-61 % (Nislow, Folt & Seandel, 1998). Μπορεί να παραμείνουν σε περιβάλλοντα γλυκού νερού για 1-7 χρόνια, όμως τα περισσότερα μένουν για 2-3 χρόνια. Υφίστανται μορφολογικές και φυσιολογικές αλλαγές που ονομάζεται σμολτίωση, οι οποίες τα προετοιμάζουν για τη ζωή στη θάλασσα. Το είδος έχει οξεία όσφρηση και απομνημονεύει μια ακολουθία οσμών, την οποία αντιστρέφει για να επιστρέψει στον τόπο γέννησής του (McComick, Hanse, Quinn & Saunders, 1998).

Salvelinus fontinalis (Mitchill, 1814)

Εικόνα 37. Salvelinus fontinalis (Mitchill, 1814). Φωτογραφία: JJPhoto. (Fishbase).
Το είδος που περιγράφει η εικόνα 37 ανήκει στην τάξη Salmoniformes και στην οικογένεια Salmonidae, όπως παρατηρείται στην εικόνα 37. Το όνομα του γένους αποτελεί παλιά ονομασία για το ψάρι «char» και προέρχεται από τη ρίζα της γερμανικής λέξης «saibiling» που σημαίνει μικρός σολομός (Romero, 2002). Το όνομα fontinalis αναφέρεται σε αυτόν που ζει σε πηγές (Scott & Crossman, 1973).
Είναι βενθοπελαγικό και υφάλμυρο είδος που ζει σε θαλάσσια νερά και είναι ανάδρομο (Morin, Hudon & Whoriskey, 1991). Συναντάται σε εύρος βάθους 15-27 μέτρων και προτιμά θερμοκρασίες από 0 έως 25 βαθμούς Κελσίου (Baldwin, 1948·Beitinger & Bennett, 2000). Από άποψη καταγωγής, είναι ενδημικό στο μεγαλύτερο μέρος του Ανατολικού Καναδά της Βόρειας Αμερικής από τη Νέα Γη και το Λαμπραντόρ μέχρι τη δυτική πλευρά του Κόλπου Χάντσον. Παρουσιάζεται ακόμη στον Νότο, στις λεκάνες του Ατλαντικού, των Μεγάλων Λιμνών και του Μισισιπή έως τη Μινεσότα και τη Βόρεια Γεωργία. Έχει εισαχθεί ευρέως και στις εύκρατες περιοχές άλλων ηπείρων για υδατοκαλλιέργεια κι εμπλουτισμό της αλιείας, ενώ αρκετές χώρες αναφέρουν μάλιστα αρνητικές οικολογικές επιπτώσεις μετά την εισαγωγή του. Η παρουσία του στην Ελλάδα είναι σαφώς περιορισμένη (βλ. Παράρτημα).
Το μεγαλύτερο μήκος του υπολογίζεται στα 86 cm, με το συνηθισμένο να κινείται στα 26,4 cm (Skelton, 1993·Hugg, 1996). Το μεγαλύτερο βάρος του έχει καταγραφεί στα 8 kg και το μεγαλύτερο προσδόκιμο ζωής που έχει αναφερθεί είναι 24 έτη (Machacek, 2015·Reimers, 1979). Μορφολογικά είναι φανερό από την εικόνα 37 πως το είδος διαθέτει ατρακτοειδές σώμα και διαθέτει στο σύνολο 3-4 ραχιαία αγκάθια, 8-14 μαλακές ραχιαίες ακτίνες, 3-4 εδρικά αγκάθια και 8-14 μαλακές εδρικές ακτίνες. Ο αριθμός των σπονδύλων του είναι 58-62. Διακρίνεται από τον συνδυασμό σκούρου πράσινου μαρμάρου στην πλάτη και στο ραχιαίο πτερύγιο και από τις κόκκινες κηλίδες με μπλε φωτοστέφανα στα πλάγια. Τα πυελικά πτερύγια έχουν μασχαλιαία πρόσφυση και το ουραίο πτερύγιο είναι σχεδόν ίσιο ή με ρηχή εσοχή. Το χρώμα διαφέρει, αλλά γενικότερα είναι μάλλον πράσινο προς καφέ στην πλάτη, με πιο ανοιχτόχρωμες ραβδώσεις ή μαρμάρωση που εκτείνονται στο ραχιαίο πτερύγιο και μερικές φορές στην ουρά. Τα πλευρά είναι πιο ανοιχτόχρωμα από την πλάτη, με πολυάριθμες ανοιχτόχρωμες και μερικές κόκκινες κηλίδες, καθεμία από τις οποίες περιβάλλεται από μπλε φωτοστέφανα. Τα πρωκτικά, τα πυελικά και τα θωρακικά πτερύγια έχουν λευκό μπροστινό άκρο ακολουθούμενα από σκούρα λωρίδα, ενώ το υπόλοιπο μέρος είναι κοκκινωπό. Κατά την αναπαραγωγική περίοδο, τα κάτω πλευρά και τα πτερύγια γίνονται κόκκινα. Τα άτομα που μεταναστεύουν στη θάλασσα είναι σκούρα πράσινα στην άνω πλευρά με ασημί χρώμα, λευκή κοιλιά και ροζ κηλίδες (Morrow, 1980). Το ουραίο πτερύγιο έχει 19 ακτίνες (Spillman, 1961).
Εντοπίζεται σε καθαρά, δροσερά και καλά οξυγονωμένα ρυάκια, σε μικρά έως μεγάλα ποτάμια, και λίμνες (Page & Burr, 1991·Page & Burr, 2011). Είναι νεριτο-πελαγικό και αναδρομικό σε ορισμένους πληθυσμούς (Coad & Reist, 2004). Κάποια ψάρια, γνωστά ως «salters» στη λαϊκή παράδοση μεταναστεύουν προς τη θάλασσα την άνοιξη, καθώς η θερμοκρασία των ρευμάτων ανεβαίνει, αλλά δεν απομακρύνονται ποτέ περισσότερο από μερικά χιλιόμετρα από τις εκβολές των ποταμών. Μπορεί να παραμείνει στη θάλασσα για πάνω από τρεις μήνες (White, 1941·Smith & Saunders, 1958·Bigelow, 1963). Καταναλώνει ποικιλία οργανισμών, συμπεριλαμβανομένων των σκουληκιών, βδέλλων, καρκινοειδών, εντόμων, μαλακίων, ψαριών και αμφιβίων (Scott & Scott, 1988·Ricker, 1932·Etnier & Starnes, 1993). Εκτρέφεται για τροφή και αποθέματα (Morrow, 1980). Χρησιμοποιείται ευρέως ως πειραματόζωο (Scott & Crossman, 1973). Διατίθεται στην αγορά φρέσκο και καπνιστό και τρώγεται τηγανητό, ψητό, βραστό, στο φούρνο μικροκυμάτων και ψημένο (Frimodt, 1995).
Αναφορικά με τον κύκλο ζωής του είδους, το ζευγάρωμα ξεκινάει με το αρσενικό να προσπαθεί να καθοδηγήσει το θηλυκό προς το κατάλληλο για αναπαραγωγή χαλίκι. Ένα δεκτικό θηλυκό επιλέγει ένα σημείο και σκάβει μια φωλιά. Ενώ το θηλυκό σκάβει, το αρσενικό συνεχίζει την ερωτική δραστηριότητα, κολυμπώντας γρήγορα δίπλα στο θηλυκό και τρέμοντας, κολυμπώντας πάνω και κάτω από αυτό και τρίβοντάς το με τα πτερύγιά του. Όταν η φωλιά ολοκληρωθεί, το ζευγάρι εισέρχεται σε αυτή κι εναποθέτει τα αυγά και το σπέρμα. Μετά την ωοτοκία, το θηλυκό καλύπτει τα αυγά σπρώχνοντας μικρά βότσαλα από την κάτω άκρη της φωλιάς στην πάνω. Μόλις τα αυγά καλυφθούν πλήρως, μετακινείται στο πάνω άκρο της φωλιάς και αρχίζει να σκάβει μια καινούρια (Morrow, 1980).

Scardinius erythrophthalmus (Linnaeus, 1758)

Εικόνα 38. Scardinius erythrophthalmus (Linnaeus, 1758). Φωτογραφία: Zienert, S. (Fishbase).
Το ψάρι της εικόνας 38 ανήκει στην τάξη Cyprinoformes και στην οικογένεια Leuciscidae. Το όνομα Scardinius αναφέρεται σε μια οροσειρά με ψηλά βουνά, το Σκάρδος που αποτελεί το σύνορο μεταξύ της Μοισίας και της Μακεδονίας.
Είναι φανερό από την εικόνα 38 πως πρόκειται για βενθοπελαγικό είδος γλυκού νερού που μπορεί να ζει σε θαλάσσια, γλυκά και υφάλμυρα νερά κι έχει ποταμοδρομική συμπεριφορά. Προτιμά εύρος pH 7-7,5 και σκληρότητα 10-15 dH (Riede, 2004). Μπορεί επιπλέον να επιβιώσει σε θερμοκρασίες μεταξύ 2 και 22°C (Gerstmeier & Romig, 1998). Είναι ενδημικό της Ευρασίας κι εξαπλώνεται φυσικά στους ποταμούς βόρεια των Πυρηναίων και των Άλπεων, ανατολικά στις λεκάνες των Ουραλίων και του Εγά, στις λεκάνες της Αράλ και της λευκής Θάλασσας και στη λεκάνη της Μαύρης Θάλασσας στην Ευρώπη και τη Βόρεια Μικρά Ασία. Εισήχθη σε αρκετές χώρες του κόσμου για αλιευτικό εμπλουτισμό, οι οποίες μάλιστα αναφέρουν αρνητικές οικολογικές επιπτώσεις μετά την εισαγωγή του είδους (Welcomme, 1988).
Η γεννητική ωρίμανση του είδους φτάνει τα 8,1 cm, παρατηρώντας την εικόνα 38. Το μέγιστο μήκος του έχει καταγραφεί στα 61,7 cm για τα θηλυκά και 20 cm για τα αρσενικά (Muus & Dahlström, 1968). Η μέγιστη ηλικία που μπορεί να φτάσει έχει καταγραφεί στα 19 έτη (Gerstmeier & Romig, 1998). Η μορφολογία του είδους που αποδίδεται στην εικόνα 38, πληροφορεί πως το είδος έχει ατρακτοειδές σχήμα σώματος και διαθέτει συνολικά 3 ραχιαίες άκανθες, 8-9 μαλακές ραχιαίες ακτίνες, 3 εδρικές άκανθες και 8-12 μαλακές εδρικές ακτίνες. Ο αριθμός των σπονδύλων του είναι 36-39. Διαφέρει από τους συγγενείς του με τα ακόλουθα χαρακτηριστικά: 39-42 λέπια κατά μήκος της πλευρικής γραμμής, πρωκτικό πτερύγιο με 10-13 διακλαδισμένες ακτίνες και 9-12 βραγχιακά πτερύγια. Το προφίλ της ράχης στο κεφάλι είναι ευθύ ή ελαφρώς κυρτό, το ρύγχος στραμμένο προς τα εμπρός και η άκρη του βρίσκεται πάνω από το επίπεδο του μέσου ματιού. Το μάτι βρίσκεται λίγο κοντά στο προφίλ της ράχης στο κεφάλι και η άρθρωση της κάτω γνάθου βρίσκεται μπροστά από το μπροστινό άκρο του ματιού. Όλα τα πτερύγια έχουν κόκκινη απόχρωση, με το πυελικό να είναι βαθύ κόκκινο (Kottelat & Freyhof, 2007). Το ουραίο πτερύγιο έχει 18-19 ακτίνες (Spillman, 1961).
Βρίσκεται σε ποτάμια πεδινών περιοχών πλούσια σε θρεπτικά συστατικά και με πλούσια βλάστηση, σε νερά που δε ρέουν, σε παλιές κοίτες και λίμνες, σύμφωνα με την εικόνα 38. Τρέφεται ουσιαστικά με πλαγκτόν, χερσαία έντομα και φυτικά υλικά. Αναπαράγεται σε ρίζες ή σε βυθισμένα φυτά. Μπορεί μάλιστα να προσαρμοστεί σε δύσκολες περιβαλλοντικές συνθήκες (Kottelat & Freyhof, 2007). Καταναλώνεται νωπό (Billard, 1997). Απειλείται με την εισαγωγή άλλων ειδών (Crivelli, 1996).
Όσον αφορά την αναπαραγωγή του είδους, αξίζει να σημειωθεί ότι τα αρσενικά στις περιοχές ωοτοκίας και οδηγούν τα ώριμα θηλυκά, συχνά με έντονο πλατσούρισμα, μέσα σε πυκνή βλάστηση για να γεννήσουν. Τα αυγά είναι πολύ κολλώδη, άχρωμα και ανοιχτοκίτρινα και προσκολλώνται στη βλάστηση σε ρηχά νερά (Kottelat & Freyhof, 2007·Pinder, 2001).

Silurus glanis (Linnaeus, 1758)

Εικόνα 39. Silurus glanis (Linnaeus, 1758). Φωτογραφία: Hartl, A. (Fishbase).
Το Silurus glanis ανήκει στην τάξη Siluriformes (Γατόψαρα) και στην οικογένεια Siluridae (Σιλουρίδες). Η ετυμολογία του ονόματος του γένους προέρχεται από τις ελληνικές λέξεις «σίλουρος», η οποία αναφέρεται σε ένα είδος γατόψαρου και «όδους» που είναι το δόντι (Romero, 2002).
[bookmark: _Hlk217255078]Είναι ένα μη μεταναστευτικό είδος ψαριού που ζει σε γλυκά νερά, βενθοπελαγικά και υφάλμυρα περιβάλλοντα, όπως φαίνεται και στην εικόνα 39. Απαντά σε εύρος βάθους 0 έως 30 μέτρα (Frimodt, 1995). Επιβιώνει σε υποτροπικά κλίματα, με θερμοκρασίες τιμών 4 έως 20°C (Baensch & Riehl, 1991). Η γεωγραφική του εξάπλωση εκτείνεται σε μεγάλο μέρος την Ευρώπη και την Ασία, όπου είναι ενδημικό. Κατανέμεται στις λεκάνες της Βόρειας, Βαλτικής, Μαύρης, Κασπίας και Αράλης Θάλασσας, μέχρι βόρεια τη νότια Σουηδία και τη Φινλανδία. Στη λεκάνη του Αιγαίου πελάγους εκτείνεται στον Έβρο και από τις αποχετεύσεις του Στρυμόνα μέχρι τον Σπερχειό ποταμό (βλ. Παράρτημα). Έχει εισαχθεί ευρέως κι έχει μετατοπιστεί μέσω της Ευρώπης και της λεκάνης της λίμνης Μπαλκάς στο Καζακστάν για ενίσχυση της αλιείας κι εμπλουτισμό των υδάτων.
Η σεξουαλική του ωρίμανση κυμαίνεται σε 87,5 cm, με το συνηθισμένο μήκος να υπολογίζεται στα 86-108 cm, παρατηρώντας προσεκτικά την εικόνα 39. Το μέγιστο μήκος του υπολογίζεται στην τιμή των 273 cm (Boulêtreau & Santoul, 2016). Το μέγιστο αναφερόμενο βάρος του έχει τιμή 130 kg και το μέγιστο προσδόκιμο ζωής είναι 80 έτη (Kottelat & Freyhof, 2007). Το σώμα του είναι επίμηκες. Διαθέτει στο σύνολο 1 ραχιαίο αγκάθι, 4-5 μαλακές ραχιαίες ακτίνες, 1 εδρικό αγκάθι και 83-95 μαλακές εδρικές ακτίνες. Διαφέρει από τα άλλα ψάρια γλυκού νερού στην Ευρώπη, χάρη στα δύο ζεύγη ραβδών και στο πρωκτικό πτερύγιο που αποτελείται από 83-91 ακτίνες. Ξεχωρίζει περαιτέρω, εξαιτίας του γυμνού σώματος, του μεγάλου καταβυθισμένου κεφαλιού και του ραχιαίου πτερυγίου με 2-4 ακτίνες. Το πτερύγιο της ουράς είναι στρογγυλεμένο. Οι πρωκτικές ακτίνες σχεδόν εφάπτονται στην ουραία (Kottelat & Freyhof, 2007). Το ουραίο πτερύγιο έχει 17 ακτίνες (Spillman, 1961).
Κατοικεί σε μεγάλα και μεσαία πεδινά ποτάμια και λίμνες με πλούσια βλάστηση (Kottelat & Freyhof, 2007). Εμφανίζεται κυρίως σε μεγάλες λίμνες και ποτάμια και εισέρχεται περιστασιακά σε υφάλμυρο νερό στη Βαλτική και τη Μαύρη Θάλασσα (Frimodt, 1995). Εντοπίζεται σε βαθιά νερά φραγμάτων που κατασκευάζονται στα κάτω ρεύματα των ποταμών (Vostradovsky, 1973). Είναι νυχτόβιο αρπακτικό που αναζητά τροφή κοντά στον πυθμένα και στη στήλη του νερού. Οι προνύμφες και τα νεαρά άτομα είναι βενθικά, τρέφοντας μεγάλη ποικιλία ασπόνδυλων και ψαριών. Τα ενήλικα θηρεύουν ψάρια και άλλα υδρόβια σπονδυλωτά.
Κατά την αναπαραγωγική περίοδο, τα αρσενικά υπερασπίζονται μικρές περιοχές στις θέσεις ωοτοκίας και κατασκευάζουν φωλιές από φυτικά υλικά. Σκάβουν ρηχά βαθουλώματα ή καθαρίζουν το υπόστρωμα, όπως ιτιές και ρίζες. Ακόμη, φυλάνε τις φωλιές, έως ότου εμφανιστούν οι προνύμφες και ωοτοκούν σε ζεύγη. Τα αυγά εκκολάπτονται σε 2-3 ημέρες και περιβάλλονται από ένα βλεννώδες και προσκολλημένο περίβλημα. Η επώαση διαρκεί περίπου 50 ώρες στους 24°C. Το μέγεθος του αυγού κυμαίνεται σε 3 mm και το μήκος της προνύμφης κατά την εκκόλαψη είναι 8,5 mm (Lelek, 1987).
Διατίθεται στο εμπόριο φρέσκο, κονσερβοποιημένο και κατεψυγμένο. Μπορεί να τηγανιστεί και να ψηθεί στο φούρνο (Frimodt, 1995). Απειλείται τοπικά, λόγω της ρύθμισης του ποταμού που καταστρέφει τις ρηχές περιοχές ωοτοκίας (Kottelat & Freyhof, 2007).

Tinca tinca (Linnaeus, 1758)

Εικόνα 40. Tinca tinca (Linnaeus, 1758). Φωτογραφία: Zienert, S. (Fishbase).
Το είδος αυτό ανήκει στους κυπρίνους (Cyprinoformes) και στην οικογένεια Tincidae, η οποία περιλαμβάνει τις τενχίδες (Εικόνα 40). Το γένος Tinca προέρχεται από τη λατινική ονομασία του είδους, η οποία χρησιμοποιούνταν από την αρχαιότητα για το συγκεκριμένο ψάρι (Romero, 2002·Scott & Crossman, 1973).
Είναι ποταμοδρομικό και βενθοπελαγικό είδος που προσαρμόζεται σε γλυκά νερά και υφάλμυρα περιβάλλοντα (Riede, 2004). Το εύρος βάθους στο οποίο βρίσκεται είναι 1 μέτρο και κινητοποιείται σε θερμοκρασίες από 4 έως 24 βαθμούς Κελσίου (Darwin, 1877·Baensch & Riehl, 1997). Η φυσική κατανομή του περιλαμβάνει το μεγαλύτερο μέρος της Ευρασίας, πιο συγκεκριμένα τη λεκάνη της ανατολικής Αδριατικής και τη δυτική και νότια Ελλάδα, όπου έχει εισαχθεί για σκοπούς υδατοκαλλιέργειας (βλ. Παράρτημα).
Το μέγιστο μήκος του είναι 70 cm και το κοινό 20 cm (Allen, Midgley & Allen, 2002). Το μέγιστο βάρος που έχει καταγραφεί είναι 7,5 kg (Muus & Dahlström, 1968). Η μορφολογία του είδους παρουσιάζεται στην εικόνα 40, σύμφωνα με την οποία το ψάρι αυτό διαθέτει 4 ραχιαία αγκάθια, 8-9 μαλακές ραχιαίες ακτίνες, 3-4 εδρικά αγκάθια και 6-8 μαλακές εδρικές ακτίνες κι έχει 39-41 σπονδύλους. Το σώμα του είναι χοντρό, βαρύ και πλευρικά συμπιεσμένο, με χαρακτηριστικό βαθύ και κοντό ουραίο μίσχο. Το δέρμα του είναι παχύ με μικρά ενσωματωμένα λέπια. Το ουραίο πτερύγιο έχει 19 ακτίνες (Spillman, 1961). Διακρίνεται από άλλα είδη κυπρινιδών στην Ευρώπη με χρυσοπράσινο καφέ χρώμα, ένα ζεύγος μούστων, πλευρική γραμμή με 96-115 λέπια που μικρά και βαθιά ενσωματωμένα, ραχιαία πτερύγια με 8-9 διακλαδισμένες ακτίνες και πρωκτικά πτερύγια με 6-9 διακλαδισμένες ακτίνες (Kottelat & Freyhof, 2007).
Συνήθως, βρίσκεται σε ρηχά νερά, πυκνά φυτεμένες λίμνες και λιμνοθάλασσες. Οι προνύμφες και τα νεαρά άτομα περιορίζονται σε πυκνή βλάστηση (Kottelat & Freyhof, 2007). Τα ενήλικα άτομα κατοικούν σε ζεστές λίμνες με βλάστηση και λασπώδη βυθό. Αντέχει σε χαμηλά επίπεδα κορεσμού σε οξυγόνο (Billard, 1997·Allen, Midgley & Allen, 2002). Καταναλώνει υπολείμματα, βενθικά ζώα και φυτικά υλικά. Τα ενήλικα τρέφονται κυρίως με μαλάκια. Αναπαράγεται σε πυκνή βλάστηση με νερά και χρησιμοποιείται ως τροφή για το λαβράκι (Kottelat & Freyhof, 2007·Skelton, 1993). Έχει οικονομική και αλιευτική αξία, χρησιμοποιείται φρέσκο και κατεψυγμένο και τρώγεται τηγανητό, ψητό και φουρνιστό (Frimodt, 1995). Απειλείται τοπικά εξαιτίας των έργων στον ποταμό (Kottelat & Freyhof, 2007).
Τα αρσενικά αναπαράγονται σε ηλικία 2 με 3 ετών και τα θηλυκά στα 3-7 έτη. Η ωοτοκία πραγματοποιείται, ανάλογα με το γεωγραφικό πλάτος, μεταξύ Μαΐου και Σεπτεμβρίου και σε θερμοκρασίες 19-20°C. Αποθέτει πολυάριθμα κολλώδη πράσινα αυγά σε φυτά ή τον πυθμένα κάθε 1-5 ημέρες σε 2 μήνες. Η επώαση διαρκεί 3 ημέρες. Οι προνύμφες παραμένουν προσκολλημένες στα φυτά για αρκετές ημέρες, μέχρι να εξαντληθεί ο ωοθυλάκιος.




5. Συμπεράσματα
Η παρούσα βιβλιογραφική ανασκόπηση ανέδειξε ότι τα ξενικά είδη είναι ένας από τους σημαντικότερους παράγοντες μεταβολής της δομής και της λειτουργίας των οικοσυστημάτων της Μεσογείου και ειδικότερα του ελληνικού θαλάσσιου χώρου. Η παρουσία τους τις τελευταίες δεκαετίες έχει συνδεθεί με την εντατικοποίηση των ανθρωπογενών δραστηριοτήτων και τις επιπτώσεις της κλιματικής αλλαγής που έχουν οδηγήσει σε πολύ μεγάλο βαθμό στην εγκατάσταση κι εξάπλωσή τους.
Τα ευρήματα της παρούσας ανασκόπησης δείχνουν ότι τα ξενικά είδη επιφέρουν κάποιες χαρακτηριστικές οικολογικές επιπτώσεις στα οικοσυστήματα, οι οποίες είναι οι μεταβολές στα τροφικά πλέγματα, η εκτόπιση των αυτοχθόνων ειδών, η απώλεια της βιοποικιλότητας, καθώς επίσης και η υποβάθμιση των ενδιαιτημάτων. Οι επιπτώσεις αυτές μάλιστα συνοδεύονται από αλλαγές στη δομή και τη λειτουργία των οικοσυστημάτων, οι οποίες οφείλονται ιδιαίτερα στην εγκατάσταση κι εξάπλωση των ξενικών οργανισμών σε νέες περιοχές που βρίσκονται φυσικά εκτός του αρχικού σημείου στο οποίο πραγματοποιήθηκε η εισαγωγή τους. Ωστόσο, αυτό δε σημαίνει απαραίτητα ότι όλα τα είδη παρουσιάζουν αρνητικές επιπτώσεις στον ίδιο βαθμό, γεγονός που καθιστά αναγκαία τη διαφοροποιημένη αξιολόγηση της επίδρασής τους στο περιβάλλον.
Συνολικά, μέσα από αυτή τη βιβλιογραφική ανασκόπηση καταδεικνύεται ότι η εξάπλωση των ξενικών ειδών αποτελεί ένα πολύπλευρο φαινόμενο, το οποίο έχει διαμορφωθεί από την αλληλεπίδραση των ανθρωπογενών δραστηριοτήτων και των βιολογικών χαρακτηριστικών των ίδιων των ειδών. Η επιτυχής εγκατάσταση κι εξάπλωσή τους προκύπτει από τον συνδυασμό αυτών των παραγόντων, γεγονός που καθιστά αναγκαία την ολοκληρωμένη προσέγγιση του φαινομένου, τόσο σε επίπεδο επιστημονικής έρευνας, όσο και σε επίπεδο περιβαλλοντικής διαχείρισης. 
Ιδιαίτερο ερευνητικό ενδιαφέρον παρουσιάζει η σχέση μεταξύ της εξάπλωσης των ξενικών ειδών και της κλιματικής αλλαγής. Πιο συγκεκριμένα, σύμφωνα με τις παραπάνω μελέτες έχει αποδειχθεί ότι η αύξηση της θερμοκρασίας των υδάτων στη Μεσόγειο ευνοεί την είσοδο θερμόφιλων ειδών, ενισχύοντας την πιθανότητα εγκατάστασής τους. Το γεγονός αυτό φανερώνει πως η κλιματική αλλαγή λειτουργεί ως καταλύτης για τη βιολογική εισβολή, ενισχύοντας τις ήδη υπάρχουσες πιέσεις που παρατηρούνται στα οικοσυστήματα.
Στους περιορισμούς της συγκεκριμένης βιβλιογραφικής ανασκόπησης επισημαίνεται ότι τα ευρήματα των μελετών στηρίζονται περισσότερο σε δευτερογενή ανάλυση της διαθέσιμης βιβλιογραφίας. Αυτή η μεθοδολογική προσέγγιση είχε ως αποτέλεσμα την αδυναμία πραγματοποίησης μιας πρωτογενούς δειγματοληψίας και τη δυσκολία άμεσης σύγκρισης των αποτελεσμάτων, γεγονός που θα πρέπει να λαμβάνεται υπόψη κατά την ερμηνεία των συμπερασμάτων. Επιπρόσθετα, τα ευρήματα αυτά είναι πιθανόν να επηρεάζονται από την έλλειψη ετερογένειας της μεθοδολογίας τους. Μια άλλη σημαντική διαπίστωση είναι ότι έχουν παρατηρηθεί ελλείψεις στη διαθέσιμη βιβλιογραφία σε σχέση με τις γεωγραφικές περιοχές, γεγονός το οποίο αναδεικνύει την ανάγκη για περαιτέρω έρευνα. Ωστόσο, η σύνθεση αυτών των δεδομένων παρέχει μια συνολική εικόνα του συγκεκριμένου φαινομένου και συμβάλλει ιδιαίτερα στην κατανόηση των επιπτώσεων των ξενικών ειδών στα θαλάσσια οικοσυστήματα της Μεσογείου, καθώς η σύνδεση της υπάρχουσας επιστημονικής γνώσης και η διασύνδεσή της με την περιβαλλοντική πολιτική κρίνονται βαρύνουσας σημασίας για την αποτελεσματικότερη αντιμετώπιση των ζητημάτων που προκύπτουν σε σχέση με το συγκεκριμένο φαινόμενο.
Ιδιαίτερη σημασία παρουσιάζει επίσης και η προέλευση των ξενικών ειδών, καθώς συνδέεται άμεσα με τους μηχανισμούς εισαγωγής κι εγκατάστασής τους στα θαλάσσια οικοσυστήματα. Από τη διεθνή επιστημονική βιβλιογραφία, διαπιστώθηκε ότι τα περισσότερα ξενικά είδη διευκολύνονται από φυσικές οδούς διασποράς και από κάποιους μηχανισμούς που ενισχύονται από την κλιματική αλλαγή. Σε αυτούς περιλαμβάνονται η διώρυγας του Σουέζ, η ναυσιπλοΐα και το έρμα των πλοίων, μέσω των οργανισμών που είναι προσκολλημένα στο έρμα των πλοίων. Επιπλέον, διαπιστώθηκε από την έρευνα πως οι λόγοι που συνέβαλαν καθοριστικά στην παρουσία της πλειοψηφίας των ξενικών ειδών στα ελληνικά νερά οφείλονται κατά κύριο λόγο σε ανθρώπινες δραστηριότητες, στις οποίες περιλαμβάνονται η υδατοκαλλιέργεια που αφορά τη μεταφορά των ειδών για εκτροφή, το εμπόριο διακοσμητικών ειδών που σχετίζεται με την απελευθέρωση των ειδών από οικειακά ενυδρεία, καθώς μάλιστα και ο εμπλουτισμός της αλιείας (βλ. Σχήμα 1). Αυτές οι διαφορετικές γεωγραφικές προελεύσεις, σε συνδυασμό με τις οδούς μεταφοράς αποδεικνύουν ότι το φαινόμενο της βιολογικής εισβολής συνδέεται άμεσα με την παγκοσμιοποίηση, τη θαλάσσια μεταφορά και τις σύγχρονες πιέσεις που δέχονται τα θαλάσσια οικοσυστήματα.

Σχήμα 1. Κύριες γεωγραφικές προελεύσεις των θαλάσσιων ξενικών ειδών στην Ελλάδα.

Σε επίπεδο διαχείρισης, καθίσταται σαφές από την παραπάνω βιβλιογραφική ανασκόπηση ότι η αποτελεσματική αντιμετώπιση του φαινομένου προϋποθέτει την ανάπτυξη μιας ολοκληρωμένης στρατηγικής πρόληψης και ελέγχου. Η στρατηγική αυτή περιλαμβάνει τη συστηματική παρακολούθηση των θαλάσσιων οικοσυστημάτων, την ενίσχυση ελέγχου της εισαγωγής των ειδών και την ενημέρωση κι ευαισθητοποίηση του κοινού για το φαινόμενο αυτό. Η μείωση των μηχανισμών εισαγωγής και η προσαρμογή των πολιτικών διαχείρισης στις συνθήκες της κλιματικής αλλαγής καθίστανται βασικές προτεραιότητες για την προστασία της θαλάσσιας βιοποικιλότητας. Πολύ σημαντική είναι επίσης και η ενίσχυση της συνεργασίας μεταξύ θεσμικών, επιστημονικών και διεθνών φορέων. Οι συγκεκριμένες πρακτικές συμβάλλουν κάλλιστα στη διατήρηση της θαλάσσιας βιοποικιλότητας και την προστασία των ελληνικών υδάτινων οικοσυστημάτων και ως εκ τούτου να διατηρηθεί με αυτό τον τρόπο η βιωσιμότητά τους.
Εν κατακλείδι, επειδή το συγκεκριμένο φαινόμενο είναι πιθανόν να γίνει εντονότερο στο μέλλον, εξαιτίας της αύξησης των ανθρωπογενών πιέσεων και των επιπτώσεων της κλιματικής αλλαγής. Για τον λόγο αυτό είναι απαραίτητο να πραγματοποιηθεί έγκαιρη πρόληψη και συστηματική παρακολούθηση του φαινομένου για την αποτελεσματική αντιμετώπισή του, οι οποίες αποτελούν απαραίτητες προϋποθέσεις για τη διατήρηση της οικολογικής ισορροπίας και τη διαχείριση της βιωσιμότητας των θαλάσσιων οικοσυστημάτων του ελληνικού χώρου. Παρ’ όλα αυτά, απαιτούνται περισσότερες μελέτες, οι οποίες συμβάλλουν καθοριστικά στη μακροχρόνια παρακολούθηση των πληθυσμών ξενικών ειδών και στην αξιολόγηση των επιπτώσεών τους στα ελληνικά ύδατα. 

Στο παράρτημα παρουσιάζεται συγκεντρωτικός πίνακας των ξενικών ειδών που αναφέρονται στη βιβλιογραφία και αξιοποιήθηκαν στο πλαίσιο της παρούσας εργασίας.
Παρακάτω, δίνονται ενδεικτικά τμήματα από τον συλλογικό πίνακα καταγραφής των ξενικών ειδών που εντοπίστηκαν στα υδάτινα οικοσυστήματα της Ελλάδας.

Το πλήρες αρχείο δεδομένων διατίθεται σε συνοδευτικό ηλεκτρονικό αρχείο Excel.



Διπλωματική Εργασία		10
image3.emf

image4.png




image5.png




image6.png




image7.png




image8.png




image9.png




image10.png




image11.png




image12.png




image13.png




image14.png




image15.png




image16.png




image17.png




image18.png




image19.png




image20.png




image21.png




image22.png




image23.png




image24.png
/!




image25.png




image26.png




image27.png




image28.png




image29.png




image30.png




image31.png




image32.png




image33.png




image34.png




image35.png




image36.png




image37.png




image38.png




image39.png




image40.png




image41.png




image42.png




image43.png




image44.png
ENNO
4%

UDSNS
2%

3%





image45.png
Owoyiverr ‘Emor. Ovona Tntoduced
Cypeinidae  Abramis brama

Acipenseridae  Acivenser bacrii 1
Acipenseridae  Acipenser greldenstadtii 1
Acipenseridae  Acizenser naccarii

Acipenseridae  Acipenser stellatus 1
Acipenseridae  Acizenser sturio 1
Acipenseridae  Acipenser ruthenus

Cypeinidae  Afbumus alturnus macedonicus

Cypeinidae  Afbumus alturnus stroumicac

Cyprinidae  Afbumus alturnus thessalicus

Cvprinidae  Albumoides bipundiatus dlridamis

Cyprinidae  Albumoides bipundiatus strymonicus
Cvprinidae  Alburnoides bipuncatus thessalus

Clupeidae Alosamacedonica

Clupeidae Alosavistonica

Clupeidae Alosa allax

Anguillidee  Anguilla anguilla

Cyprinodontidae Apfiius fsciatus

Cypeinidae  Aristichtys nobilis 1
Cvprinidae  Aspius aspites

Atterinidae  Atherina boseri

Balitoridae ‘Bartutula barbatula

Balitoridae Bartutula bureschi

Balitoridae Bartutula pindus

Cyprinidae ‘Bartus albanicus

Cyprinidae ‘Bartus bartus macedonicus

Cyprinidae ‘Bartus bartus thessalus

Cyprinidae ‘Bartus cyclolepis

Cyprinidae ‘Bartus cuclolepis diolorematicus

Cyprinidae ‘Bartus cyclolepis sperchiansis

Cyprinidae ‘Bartus cuclolepis stroumicac

Cyprinidae ‘Bartus euboicus

Cyprinidae Bartus praccus

Cyprinidae ‘Bartus macedonicus

Cyprinidae Barbus peloponessius peternti

Cyprinidae ‘Bartus peloponessius rebeli

Translocated Danube Pamwotis  Prespa  Chimaditis Kastoria

1

Trichonis

Lysimachia




image46.png
‘Bartus peloponnesius peloponnesius
‘Bartus prespensis

Bartus sp

Carassius carassius

Carassius gibelio 1

Carassis auratus auratus
Chateatournus belvica
Chatealournus chakcoides
Chiclon labrosus
Chondrostoma nasus




image47.png
Gobio kessleri banarescui
Gobio urancscopusetimeis
Husoluso
Hypophthalmichtlys molitrix
Knipowitschia panizzac
Knipowitsclia sp
Knipowitschia caucasica
Knipowitschia scemeri
Knipowitschia milkri
Knipowitschia thessala
Leabus

Le peltopomensis
Ladisesocypris 2hisii

Le macedonicus

Le vardarensis

Lepomis gitbosus
Leucaspius delintatus
Leuciscus borusthenicus
Leuciscus cophalus
Leuciscus f.svallize
Leuciscus kaadicus
Leucscus plurobipunctatus
Lizaaurata

Lizaramada

Lizasaliens

Micropterus salmoides
Mugil cephalus
Oncorliynclus kisutch
Oncorliycls mkiss
Oreochromis niloticus
Pacluychilon macedonicun
Pacluchilon pictum
Pardbramis pekinensis
Perca fluviatitis
Petromyzon marinis

Phoinellus (Telestes) plewrobipunctatus

Phoxinellusepiroticus

1

1

West Greece not in Evrotas notin Paarotis




image1.emf
ΠΑΝΕΠΙΣΤΗΜΙΟ ΙΩΑΝΝΙΝΩΝ   ΣΧΟΛΗ ΕΠΙΣΤΗΜΩΝ ΑΓΩΓΗΣ   ΠΑΙΔΑΓΩΓΙΚΟ ΤΜΗΜΑ   Ν ΗΠΙΑΓΩΓΩΝ  


image2.png




